TÜRKMENISTANYŇ BILIM MINISTRLIGI

TÜRKMENISTANYŇ INŽENER-TEHNIKI WE ULAG KOMMUNIKASIÝALARY INSTITUTY

“Howa ulagynyň ulanylyşy” kafedrasy

AEROPORTLARY ULANMAK WE HOWADA ÝÜK DAŞAMAK

dersinden umumy okuw ýazgysy

Işläp taýýarlan: “HUU” kafedrasynyň

mugallymy Atamämmedowa Ş

**Giriş**

Berkarar döwletiň bagtyýarlyk döwründe Watanymyzyň her bir güni wajyp çözgütlere, öňegidişliklere we möhüm wakalara baý bolup, milli Liderimiziň alyp barýan ynsanperwer, akyl-paýhasly, öňdengörüjilikli syýasatynyň netijesinde ýurdumyzyň ähli ugurlarynda düýpli özgerişler we ösüşler gazanyldy. Garaşsyz Watanymyzyň dünýäniň ykdysady taýdan uly depgin bilen ösýän döwletleriň hataryna girmeginde howa ulaglary ulgamyna aýratyn orun degişlidir.

Biziň ýurdumyzyň häzirki zaman howa gatnawlarynyň soňky ýyllarda açylan täze ýollary goňşy döwletler bilen hyzmatdaşlygyň, şol sanda ýolagçy gatnatmak we ýük daşamak ulgamynda gatnaşyklaryň derejesini has belende galdyrmaga mümkinçilik berdi.

Milli ykdysadyýetiň ösüşiniň häzirki zaman ýörelgeleri, raýatlarymyzyň abadançylygynyň has ýokarlanmagy täze halkara howa gatnawlarynyň açylmagyny şertlendirýär. Galyberse-de, “Türkmenhowaýollary” agentligi tehniki üpjünçiligi we uçarlaryň häzirki zaman toplumy (parky) bu wezipäni doly çözmäge mümkinçilik berýär.

Hormatly Prezidentimiz Gurbanguly Berdimuhamedow Aşgabat şäheriniň Halkara howa menzilini döwrebap enjamlar bilen enjamlaşdyrmak we raýat awiasiýasyna innowasion tehnologiýalary ornaşdyrmak hakynda karara gol çekdi:

* birinjiden, dine bir “Türkmenhowaýollary” agentliginiň howa gämilerine däl, eýsem Aşgabadyň Halkara howa menziline gonýan we Türkmenistanyň howa giňişliginden uçup geçýän daşary ýurt uçarlaryna hem edilýän hyzmatyň hilini gowulandyrmaga ýardam eder;
* ikinjiden, munuň özi uçarlaryň arasyndaky dik aralygy gysgaltmak arkaly biziň ýurdumyzyň howa giňişliginden uçup geçýän uçarlaryň sanyny artdyrmaga mümkinçilik berer;
* üçünjiden, radiotolkunlaryň we nawigasion tehnologiýalary ornaşdyrmak hakynda serişdeleriň görnüşleriniň uzaklygyny artdyrmagyň hasabyna uçarlaryň howpsuzlygyny ýokarlandyrar. Galyberse-de, Türkmenistanyň howa gatnawynyň dolandyryş merkezini uçarlaryň tizligini we beýikligini ölçemegiň bitewi halkara ulgamyna geçirmäge mümkinçilik berer.

Häzirki wagtda “Türkmenhowaýollary” agentligi içerki gatnawlardan başga-da, dünýäniň onlarça döwletlerine yzygiderli uçuşlary amala aşyrmak bilen çäklenmän, ýene-de täze halkara gatnawlary açmak mümkinçiliklerini öwrenýärler.

Türkmen uçarmanlarynyň “Laçyn” nyşany bütin dünýäde tanalýar. “Türkmenhowaýollary” agentligi häzirki zaman uçarlaryna eýe bolmak bilen, öz gatnawlarynyň çägini yzygiderli giňeldýär, ýerüsti düzümini işjeň ösdürýär.

Uçuşlaryň howpsuzlygyny we yzygider tertipliligini ulanylyş serişdeleriniň we tärleriniň (metodlaryň) kömegi bilen üpjün etmek, aýratynam howa gatnawlarynyň we awiasiýany halk hojalygynda ulanmagyň ösmeginde uçar menzili gulluklarynyň wajyp meseleleriniň biri bolup durÿar.

Howa ulagynyň möhüm aýratynlygy beýleki ulaglar bilen deňeşdirilende, onda, daşamaklygyň iň ýokary tizligidir, ýagny jemgyýetçilik wagtynyň tygşytlanmagynyň üpjün edilmegidir.

**Gysgaltmalar**

АДП – аэродромный диспетчерский пункт.

Aerodrom dispetçer nokady.

АЗС – автозаправочная станция.

Awtozaprawka bekedi.

АМСГ – аэродромная метеорологическая станция (гражданская)

Aerodrom meteorologiki stansiýasy.

АСК – аварийно-спасательная команда.

Awariýa halas-ediş topary.

АСС – аварийно-спасательная станция.

Awariýa halas-ediş bekedi.

АСУ – аэродромный световой указатель.

Aerodromyň ýagtylyk gözegçisi.

АТБ – авиационна – техническая база.

Awiasion tehniki bazasy

БПБ – боковая полоса безопасности.

Gapdal howpsuz zolagy.

БПРМ – ближняя приводная радиостанция с радиомаркером

Içki (ýakyn) getiriji radiomarkerli radiostansiýasy

ВЛЭК – врачебно летная экспертная комиссия.

Lukmançylyk uçuş ekspert barlagy.

ВПО – взлетно посадочная операция

Uçuş-gonuş operasiýasy.

ВПП - взлетно посадочная полоса.

Uçuş-gonuş zolagy.

ВПР – высота принятия решения.

Çözgüt çykaryş beýiklik.

ГВПП – грунтовая ВПП.

Grunt uçuş-gonuş zolagy.

ГРМ – глиссадный радиомаяк.

Glissado radiomaýagy.

ГСМ – горюче-смазочные материалы.

Ýangyç-ýaglaýyş serişdeleri.

ДПК – диспетчерский пункт круга.

Töwerek dispetçer nokady.

ДПП - диспетчерский пункт подхода.

Golaýlaýyş dispetçer nokady.

ДПР - диспетчерский пункт руления.

Ýerde sürüş dispetçer nokady.

ДПРМ – дальняя приводная радиостанция с маркером.

Daşky (uzak) getiriji radiomarkerli radiostansiýasy.

ДЦ – диспетчер центровки.

Merkezi dispetçeri.

ИАС – инженерно - авиационная служба.

Inžener- awiasion gullugy.

ИВПП – ВПП с искусственным покрытием.

Emeli uçuş-gonuş zolagy.

ИЛС – система инструментальной посадки.

Abzallar boýunça (instrumental) gonuş ulgamy.

КВЗ – коэффициент ветровой загрузки.

Ýeliň ýükleme koeffisiýenti.

КДП – командно-диспетчерский пункт.

Komanda dispetçer nokady.

КПТ – концевая полоса торможения.

Bady saklamak üçin ahyrky howpsuz zolagy.

КРМ – курсовой радиомаяк.

Кurs radiomaýagy.

ЛП – летная полоса.

Uçuş zolagy.

ЛС – летный состав.

Uçuş düzümi ( ýada ekipaž agzalary)

МВЛ – местная воздушная линия

Ýerli howa trassasy.

МДП – месный диспетчерский пункт

Ýerli dispetçer nokady.

МРД – магистральная рулежная дорожка

Magistral ýada esasy sürüş ýodasy.

МРЛ – метеорологичуский радиолокатор

Meteorologiki radiolokatory.

МС – место стоянки

Duralga ýeri.

ОВД – обслуживание воздушнога движения

Howa hereketine hyzmaty.

ОВИ – огни высокой интесивности

Ýokary intensiwli yşyklar.

ОМИ – огни малой интенсивности

Pes intensiwli yşyklar.

ОРЛ – оброзный радиолокатор

Gözegçi radiolokatory.

ОСА – орган по сертификация аэропортов

Aeroportyň sertifikasiýasy boýunça içeri işler bölümi.

ПА – пожарный автомобиль.

Ýangyn maşyny.

ПВП – полоса воздушных подходов

Golaýlaýyş howa zolagy.

ПДП – посадочный диспетчерский пункт

Gonuş dispetçer nokady.

ПДСП – производственно-диспечирская служба предприятия

Önümçilik-dispetçer gulluk kärhanasy.

ПМПУ – посадочный магнитрый путевой угол.

Gonuşyň magnit ýol burçy.

ПРЛ – посадочный радиолокатор.

Gonuş radiolokatory.

РД – рулежная дорожка .

Sürüş ýodasy.

РЛЭ – руководство по летной эксплуатации.

Uçuş ekspluatasiýasy boýunça ýolbaşçylyk.

РПСБ – региональная поисково-спасательная база.

Sebitleýin gözleg-halas ediş bazasy.

РСБН – радиотехничеслая система ближней навигация.

Içki nawigasiýanyň radiotehniki sistemasy.

РСП – радиолокационная система посадки.

Gonuşyň radiolokasion sistemasy.

РТО – радиотехническое оборудование.

Radiotehniki enjamlar.

РТС – радитехнические средства.

Radiotehniki serişdeler.

РЭМ – ремонтно эксплуатационная мастерская

Eksplutasion-abatlaýyş ussahanasy.

САБ – служба авиационной безопасности.

Awiasion howpsuzlyk gullugy.

САИ – служба аэронавигационной информации.

Aeronawigasion informasiýa gullugy.

СД – служба движенья.

Hereket gullugy.

СДП – стартовый диспетчерский пункт.

Start dispetçer nokady.

СЗ – свободная зона.

Erkin zolak.

СОМП – служба организации международных перевозок.

Halkara ýükdaşama guramasynyň gullugy.

СОП – служба организации перевозок.

Ýükdaşama guramanyň gullugy.

СОПГП – служба организации почтово-грузовых перевозок.

Poçta-ýük daşama guramanyň gullugy.

СОПП – служба организации пассажирских перевозок.

Ýolagçylary daşama guramanyň gullugy.

СП – система посадки.

Gonuş ulgamy.

СРД – соединительная рулежная дорожка.

Birleşdiriji sürüş ýodasy.

ССГА – система сертификации в гражданской аиации.

Raýat Awiasiýasynda sertifikasiýa ulgamy.

ССП – светосигнальная система посадки.

Gonuşyň yşyk-signal sistemasy.

СТТ – служебно-техническая территория.

Gulluk-tehniki territoriýa.

ТП – трансформаторная подстанция.

Transformator podstansiýasy.

УВД – управление воздушным движением.

Howa hereketini dolandyrmak.

ЦЗС – централизованная заправка самолета.

Uçaryň merkezleşdirilen zaprawkasy.

ЭСТОП – служба электросветотехнического обеспечения полетов и

электро установок.

Uçuşlaryň we elektrik desgalaryň elektro-ýagtylandyryş-

tehniki üpjünçilik gullugy.

ICAO – (International Civil Aviation Organization) – Международная

организация гражданской авиации.

Raýat awiasiýasynyň halkara guramasy.

IATA – (International Air Transportation Association)– Международная ассоциация воздушного транспорта.

Howa transportynyň halkara assosiasiýasy.

ACI – Airport Concil International – Международный совет

аэропортов.

Howa menzilleriň halkara geňeşi.

ISO – International Standard Organization – Mеждународная

организация по стандартизации.

Kepillendiriş (Standartlaşdyrma) boýunça halkara guramasy.

**KESGITLEMELER**

**Awiaýük naklodnoýy -** ýük iberijiniň tabşyrygy boýunça ýa-da onuň adyndan düzülen resminama, ýagny awia ýükdaşaýjynyň marşruty boýunça ýükleri daşamaklygy üçin ýük iberiji we awia ýükdaşaýjynyň arasynda baglaşylýan (ýa-da ynandyrylýan ) şertnamadyr.

**Awia personal –** ýörite taýýarlygy we şahadatnamasy bar bolan hem-de howa gämileriniň uçuşlarynyň howpsuzlygynyň üpjünçiligi boýunça amala aşyrýan, ýa-da awiasion howpsuzlygy, hem-de işi guramak, ýerine ýetirmek boýunça üpjünçiligi we howada ýük daşamak hyzmaty we howa gämileriniň uçuşlarynyň awiasion işleri, howa giňişliginden peýdalanmagy guramaklygy we howa hereketine hyzmatyny amala aşyrýan ýüzdir.

**Awtomatiki radiopelengatory –** şu abzal awtomatiki ölçemegi we howa hereketini dolandyryş gullugynyň dispetçer nokatlarynda howa gämileriniň azimutyny indikatoryň üstünde görkezmegi, howa gämileriniň aerodrom etrabynda uçmagy üçin elektroaragatnaşygyň diapazony boýunça howa kanallar arkaly radiosignaly berýär.

**Agent –** ýuridiki ýa-da fiziki şahs bolup, hat üsti şertnama bilen laýyklykda ol ýükdaşaýjynyň adyndan hereket edýän wekil edilendir.

**Atmosfera basyşy –** atmosferanyňýeriň üstine basýan güýji. Deňiz derejesinde atmosfera basyşy ortaça 1013.25gPa ( mBar ) deňdir,bu bolsa simap sütüniniň 760 mm. Basyşyna deňdir.

**Aerodrom –** bu howa gäminiň uçmagyny, gonmagyny, ýerde sürülmegini, duralgasyny we hyzmatyny üpjin etmek üçin ýörite taýýarlanylan we enjamlaşdyrylan ýeriň ýa-da suwyň bölegi.

**Bilelikde bazirlenýän aerodrom –** dürli kärhanalaryň (edaralaryň) hasabynda durýan howa gäminiň uçmagyny we hemişelik ýerleşmegini üpjin etmek üçin niýetlenilen aerodromdyr.

**Aerodromyň emeli örtügi –** howa gämilerinden**,** ulanyşwe tebigysebäplerinden täsirleri we agramlary kabul edýän aerodrom örtüginiň ýokarky gatlagy.

**Bagaž** – (goş, ýük) howada ýük daşamak boýunça ylalaşygyň esasynda ýolagçylaryň daşaýjy tarapyndan gatnadylýan zatlary.

**Bellige alnan bagaž** – daşaýjynyň daşamak üçin öz jogapkärçiligine alnan we oňa goş resminamasyny hem-de goş birkasyny beren, ýolagçynyň goşy.

**Ýük birkasy** – bellige alnan goşy tanamak üçin daşaýjy tarapyndan berilýän resminama.

**Uçuşlaryň howpsuzlygy** – adamlaryň janyna we saglygyna howp salmazdan uçuşlary ýerine ýetirmek mümkinçiligini kesgitleýän, howa ulagynyň we awiasion işleriň toplumlaýyn häsiýetnamasy.

**Petek – (ýolagçy petegi we ýük resminamasy)** – daşaýjy bilen ylalaşygyň baglaşylandygyny we ýolagçyny hem-de onuň goşuny howada daşamagyň şertlerini tassyklaýan resminama.

**Uçuş-gonuş zolagy** – Howa gäminiň uçanda bat almagyny we gonanda badyny peseltmegini üpjün etmek niýetlenen, aerodromyň uçuş zolagynyň esasy bölegi.

**Esasy Uçuş-gonuş zolagy** – düzgün boýunça, agdyklyk edýän ýelleriň ugrunda ýerleşen we standart şertlerde iň köp uzynlygy bolan aerodromdaky uçuş-gonuş zolagy.

**Enjamlaşdyrylmadyk Uçuş-gonuş zolagy** – görüp uçuş boýunça gonuşy ýerine ýetirýän howa gämileri üçin niýetlenen uçuş-gonuş zolagy.

**Howanyň otnositel çyglylygy** – şol bir temperaturada hakyk absolýut çyglylygyň doýgun ýagdaýy üçin absolýut çyglylyga bolan gatnaşygydyr; göterimde aňladylýar.

**Howada ýük daşaýyş** – ýük daşamak boýunça ylalaşygyň esasynda we şertlerinde laýyklykda HG-ä ýükleri, ýolagçylary, goşlary we poçtalary daşamak.

**Howada içki ýük daşaýyş** – ugraýyş nokady, barmaly nokady we gonuşyň ähli nokatlary bir döwletiň çäginde ýerleşýän howada ýük daşaýyşdyr.

**Howada halkara ýük daşaýyş** – ugraýyş we barmaly nokady bir döwletiň çäginde eger başga döwletiň çäginde gonuş nokady (nokatlary) göz öňüne tutulan bolsa ýa – da degişlilikde iki döwletiň çäginde ýerleşýän howada ýük daşaýyşdyr.ö

**Aerodromyň beýikligi** – uçuş – gonuş zolagynyň (zolaklarynyň) iň beýik nokadynyň absolýut beýikligi.

**ILS (SP) glissada –** modulýasiýanyň esasynyň tapawudy nola deň we gorizontal tekizlik bilen iň kiçi burçy emele getirýän, uçuş-gonuş zolagynyň ok çyzygyndan geçýän wertikal tekizlikdäki nokatlaryň geometrik ýeri.

**Ýük** – goşdan we poçtadan başga, howa gämilerinde daşalýan ýa – da daşalmaga kabul edilen we awiaýük resminamasy bilen resmileşdirilen emläk (haryt, islendik eýeçilik).

**Ýük manifesti** – berlen gatnawyň gidiş marşruty boýunça daşaljak ýük ýollamanyň bellenilýän daşama resminamasy.

**Aerodromyň basyşy** – mm. sim. sütünde ýa – da gektopaskolda (gpa) uçuş-gonuş zolagynyň bosagasynyň derejesinde atmosfera basyşy.

**HHM-riş dipetçer nokady** – howa hereketini dolandyrmak üçin zerur enjamlar bilen üpjün edilen, HHM dispetçeriniň iş ýeri.

**Ýolagçyny howada daşamak boýunça ylalaşyk –** daşaýjyny, biletde görkezilen gatnawy ýerine ýetirýän HG-de ýer bermek bilen ýolagçyny barmaly nokadyna äkitmäge borçlandyrýan resminama, ýolagçy tarapyndan goş äkidilen ýagdaýynda bolsa şol goşy barmaly nokadyna eltmäge we ýolagça ýa – da goşy almaga hukukly şahsa ony bermäge borçlanýar.

**Uçuş we gonuş zonasy** – uçanda we gonuşa girende Howa gäminiň manýowryny üpjün edýän serhetlerini hasaba almak üçin aerodrom derejesinden ikinji eşelonyň beýikligine çenli bolan howa giňişligi.

**Gonuşa girişiň soňky tapgyry** – uçuş-gonuş zolagynyň gönisine çykyşy we gonmak maksady bilen Howa gäminiň pes inişi amala aşyrylýan, abzallar boýunça gonuşa girişiň tapgyry.

**Tormozlamagyň (saklamagyň) ahyrky zolagy** – uçuş togtadylan ýagdaýynda HG-ni saklamak üçin niýetlenen, goýlan bat alyş aralgynyň soňunda ýerleşýän, ýörite taýýarlanylan göniburçly meýdança.

**Uçuş zolagy** – uçuş-gonuş zolagyny we tormazlamagyň ahyrky zolaklaryny, eger olar göz öňüne tutulan bolsa, öz içine alýan, Howa gäminiň uçuşyny we gonuşyny üpjün etmek üçin uçuş-gonuş zolagynyň çäginden çykan HG-ne zeper ýetme howpuny azaltmak üçin we gonuşda hem-de uçuşda onuň üstünden uçup geçýän HG-riň howpsuzlygyny üpjün etmek üçin niýetlenen aerodromyň uçuş meýdançasynyň bir bölegi.

**Uçuş meýdançasy** – bir ýa – da birnäçe uçuş zolaklary, sürüş ýodajyklary, perronlar we ýörite maksatly meýdançalar ýerleşen aerodromyň bir bölegi.

**Lisenzirleme** – bar bolan düzgünleriň (standartlaryň) esasynda işiň kesgitli görnüşine hukuk resminamasyny bermegiň tertibi.

**Lisenziýa (ygtyýarnama, güwanama)** – kommersiýa esasynda ýolagçylary we ýükleri daşamagy, aeroport işini we aeroportlarda HG-rine, ýolagçylara we ýük ugradyjylara hyzmat etmek bilen bagly beýleki işleri amala aşyrmaga, şeýle hem kärhananyň we ilatyň hajatlary üçin awiasion işleri amala aşyrmaga kärhana ýa – da telekeçä ýörite döwlet edarasy tarapyndan berilýän rugstnama.

**Esasy (magistral) sürüş ýodajygy** – düzgün boýunça uçuş-gonuş zolagynyň uzoboýuna ýerleşýän we uçuş-gonuş zolagynyň bir başyndan beýleki başyna çenli Howa gäminiň sürülşini üpjün edýän sürüş ýodajygy.

**Duralga ýer** – howa gämisine hyzmat etmek maksady bilen ony goýmak üçin niýetlenen, aerodromda taýýarlanan meýdança.

**Meteorolgiki maglumat** – hakyky ýa – da garaşylýan meteorolgiki şertlere degişli meteorolgiki maglumat, çaklama we islendik başga bir habar.

**Aerodromyň minimumy** – berlen aedromda HG-niň berlen görnuşiniň (tipiniň) uçuşlary we gonuşlary ýerine ýetirmäge rugsat berilýän, uçuş-gonuş zolagynda gözýetim uzaklygynyň (gözýetim) we çözgüt çykaryş beýikliginiň (buludyň aşakky çäginiň beýikliginiň) minimal ýol berilýän bahalary.

**Ýeliň ugry (meteorolgiki)** – demirgazyk geografiki meridian we gözýetim nokadyna tarap ugruň arasyndaky burç bilen kesgitlenýän we onluk sana çenli tegeleklenip graduslarda aňladylýan howa akymynyň ugry.

**Daşaýjynyň jogapkärçiligi** – ýolagçy, goş ýa – da ýük howada daşalanda ýetirilen ýitginiň (zyýanyň) öwezini dolmak borçy.

**Perron** – ýolagçylary mündürmek we düşürmek, ýükleri, goşlary we poçtalary ýüklemek we düşürmek maksady bilen şeýle hem hyzmatyň beýleki görnüşlerini ýerine ýerleşdirmäge taýýarlanan we niýetlenen aerodromyň uçuş meýdançasynyň bir bölegi.

**Şikaýat** – howada daşalan döwründe ýüze çykan zyýanyň öwezini dolmak barada, degişli şahs tarapyndan ýazuw görnüşde düzülen talap.

**Aerodrom etraby** – aerodromyň we gorizontal hem-de wertikal tekizliklerinde goýlan çäklerde oňa ýanaşyk ýerleriň üstündäki howa giňişligi.

**Sürüş ýodajygy** – Howa gäminiň sürülmegi üçin ýörite taýýarlanan, aerodromyň uçuş meýdançasynyň bir bölegi.

**El goşy** – daşaýjynyň razyçylygy esasynda, daşalýan döwründe eýesiniň jogapkärçiligi astynda Howa gäminiň salonynda ýerleşýän ýolgçyň goşy.

**Ýeliň tizligi** – ýeriň üstüne görä howanyň hereket tizligi.

**Obýektiw gözegçiligiň serişdeleri** – howa elektroaragatnaşygyň kanallary boýunça, şeýle hem uçuşyň ähli dowamynda hakyky wagtda HHM-ş dispetçerleriň özara gatnaşyk kanallary boýunça gepleşikleri awtomatiki ýazmagy hem öz içine alýan enjam.

**Nyrh (tarif)** – kesgitli marşrut boýunça ugraýyş nokadyndan barmaly nokadyna çenli bir ýolagçyny we onuň belli bir möçberindäki goşuny daşamak üçin; mugt geçirilýän goşuň goýlan möçberinden artyk (agramyndan ýa – da ýerleriň mukdaryndan) geçirmek üçin; ýüki ýa – da poçtany daşamak üçin daşaýjy tarapyndan alynýan, goýlan tertipde tassyklanan baha.

**Daglyk uçar menzili** – deňziň orta derejesiniň üstündäki 1000metr we ondan ýokary beýiklikde ýerleşen uçar menzilidir.

**Daglyk ýerdäki uçar menzili** – uçar menziliň gözegçilik nokadyndan 25km radiusda 500m we ondan uly beýiklikde ýerüsti bilen kesişýän ýeriň üstündäki uçar menzilidir.

**Esasy aerodrom** – howa gämisiniň uçuş ýumşunda gonmagy göz öňünde tutulan uçar menzilidir.

**Ätiýaç aerodrom** – uçar menzilini ulanmak mümkinçiligi ýok ýagdaýynda ýä-da maksadalaýyk däl ýagdaýynda howa gämisiniň gonmaga gidip bilýän uçar menzilidir. Ätiýaç aerodrom hökmünde uçaryň uçan menzili hem saýlanyp bilner.

**Uçuş-gonuş zolagynyň bosagasy** – howa gämisiniň gonmagy üçin niýetlenen, uçuş-gonuş zolagynyň başlangyç bölegidir.

**Aeroport ulgamyny düzüjileriň esaslary**

**Ýurduň bütewi ulag ulgamynda raýat awiasiýasynyň roly**

Howa ulagy ýolagçylary uzak aralyklara daşamakda iň öňde baryjy orny eýeleýär. Şonuň üçinde uçarlaryň we uçar menzilleriň gurluşygynda uly üýtgeşiklikler bolup geçÿärler.

Bu üýtgeşiklikler howa ulaglary bilen uly möçberde ýolagçylary, we ýükleri daşamaklyk hem-de ýokary tizlikli uçarlaryň döremegi bilen baglydyrlar.

Daşamaklygyň ýokary möçberde ösmegi howa gämilerini mundan beýläkde kämilleşdirmekligi we döretmekligi talap edýär. Häzirki döwürde agyr ýükleri götermäge ukyply uçarlar ulanylmaga berilÿär.

Uly ýükleri daşaýan uçarlar (kän orunly) awtobuslara meňzeş daşarlar, olar ýolagçylar üçin niýetlenip, onda ýolagçylar aerowokzalda uçuş resminamalaryny doldurmazdan el goşlaryny ÿerleşdirip bilerler we öz içinde petek satyn alarlar. Şeýle uçar – aerobuslar gatnawlaryň arasynda az wagtlyk dowamlylygy (30-40min) we uçuşyň marşrutyndaky duralgalarda ýygy-ýygydan düşüp geçmek mümkinçilikleri bilen uçarlar. Awiatehnikanyň ösmeginiň möhüm ugry dikligine we gysga aralykda uçup we gonup bilÿän uçýan apparatlary işläp düzmek we döretmekdir. Bu apparatlaryň esasy aýratynlygy uly bolmadyk meýdançalarda, uzynlygy 150-160m bolan meýdançalarda ulanmak mümkinçiligidir.

Bu awiasiýada uly gyzyklanma döredÿär, ýagny, uçar menzili üçin az meýdany talap edýär hem howa menzili şähere golaÿ ÿerleşdirmäge mümkiçilik berer. Ýükleri daşamaklygyň artmagy netijesinde ÿörite ÿük uçarlary dörediler.

Garaşsyzlyk ýyllary içinde daşary ýurtlardan ***döwrebap howa gämileriniň 33-isi satyn alyndy***. Olardan 29 sanysy uçarlardyr, 4 sanysy dik uçarlardyr.

1992-nji ýylyň 4-inji maýynda Türkmenistanyň raýat awiasiýasy döredildi.

1992-nji ýylyň 25-inji oktýabrynda Türkmen döwlet ulag we aragatnaşyk instituty döredildi.

1993-inji ýylyň 14-ünji aprelinden bäri Türkmenistanyň raýat awiasiýasy IKAO-nyň 190-ynjy agzasydyr.

1999-ynjy ýylyň 27-inji dekabryndan Türkmenistanyň raýat awiasiýasy IATA-nyň agzasydyr.

Uçarlaryň işiniň ÿerüsti üpjünçiligi howa ýollaryny dürli çylşyrymly inžener enjamlary bilen enjamlaşdyrlan howa menziller bilen üpjün etmekligi talap edÿär. Uçar gurluşygynda bolşy ÿaly, uçar menzili gurluşygynda hem uly üÿtgeşiklikler bolup geçÿär. Bu üýtgeşmeler ÿolagçylary we ÿükleri howa ulaglary bilen daşamaklygyň möçberiniň ulalmagy, agyr we ýokary tizlikli uçarlaryň döremegi bilen baglydyr.

Köp häzirki zaman döwrebap howa menzilleri agyr uçarlara hasap edilen **asfalt – beton** uçuş-gonuş zolagyny (UGZ) eÿeleÿärler. Her bir howa menzilde uçuşlary dolandyrmak, uçarlara hyzmat etmek, ekipazlara hyzmat etmek, howa menzili ulanmaga taÿÿarlaÿan we uçuş meÿdançasyny ulanmaga taÿÿarlamak boÿunça gulluklar bardyr.

Tejribe ÿüzündäki uçar menzilleri gurmak, saklamak we ulanmak bilen bagly meseleleri çözmek üçin ÿörite taÿÿarlanan hünärmenler talap edilÿär.

Aeroportyň düzümine ***uçar menzili (aerodrom) we gulluk-tehniki territoriýasy*** girÿär. Uçuş menziliň çäginden daşarda ýaşaýyş zonasy, radionawigasiÿa iş ýeri, gonduryş, uçuşlary dolandyryş we iş ýere hyzmat ediji doldurgyçlar (obýekt) ÿerleşÿändirler.

Ilatly nokatlaryň arasyndaky ulag uçarlarynyň yzygider uçuşlarynyň hemişelik marşrutyna ***howa ýolý*** diÿilÿär. Şol ýol boÿunça uçuşy amala aşyrmaklyga **howa trassasy** diÿilÿär, onuň ÿeriň üstündäki proýeksiÿasyna **howa ýolynyň ÿerüsti trassasy** diÿilÿär.

***Gulluk tehniki territoriÿasy*** – ÿolagçylary, ÿükleri we poçtalary daşamaklyga hyzmat edÿän, howa gämilerine tehniki hyzmat edÿän we beÿleki dürli kömekçi jaÿlary we desgalary gurmak üçin niÿetlenendir.

1 2

- - - - - - - - - - - - - - - - - - - - - - - - - - - - - - - - - - - -

! 3

! !

! !

! !

! !

! !

! !

! !

- - - - - - - - - - - - - - - - - - - - - - - - - - - - - - - - - - - - -

4

5

1. Uçuş menziliň territorÿasynyň çägi.
2. Uçar menzili.
3. Uçuş-gonuş zolagy.
4. Gulluk-tehniki territoriÿasy.
5. Ýaşaÿyş zonasy.

**Uçar menziller we aerouzeller**

Uçuş-gonuş zolagynyň ***üstüniň görnüşlerine baglylykda*** uçuş menzilleri emeli örtükli, gaty ýer we suw uçar menzilleri bolup bilerler. Uçar menzilleri özleriniň ***edaralara degişliligine baglylykda*** raýat we harby uçar menzillere bölünýärler.

***Raýat uçar menzilleri* -** “Türkmenhowaýollary” agentliginiň ygtyýaryndaky uçuş menzilleri hasaplanýar.

***Harby uçar menzillere*** - Goranmak Ministrliginiň, Türkmenistanyň Milli howpsuzlyk ministrliginiň, Türkmenistanyň Ministrler Kabinetiniň kararyna laýyklykda beýleki döwlet organlarynyň ygtyýarlaryndaky uçuş menzilleri degişlidirler.

Raýat we harby uçar menzillerinde Türkmenistanyň dürli döwlet organlarynyň ygtyýaryndaky howa gämileri ýerleşýän bolsa, onda olara ***bilelikdäki bazirlenen uçuş menzilleri*** diýilýärler.

Bilelikdäki uçar menzilleri ulanmak tertibini Gollanma bilen kesgitleýärler, ol Harby howa güýçleri we howa hüjüminden goranyş goşunlarynyň serkerdebaşysy tarapyndan gyzyklanýan döwlet organlarynyň ylalaşygy boýunça “Türkmenhowaýollary” agentligi bilen bilelikde işlenip düzülýär we Harby howa güýçleri we howa hüjüminden goranyş goşunlarynyň serkerdebaşysy tarapyndan tassyklanýarlar.

Harby uçar menzilleri, bu uçuş menzillerinde ýerleşmäge hukugy bolmadyk raýat awiasiýasynyň howa gämileriniň uçuşlaryň hereketiniň gün tertibi boýunça uçuşlary ýerine ýetirilýän uçuş menzillerine ***bilelikde ulanylýan uçuş menzilleri diýlip atlandyrylýarlar.***

Bilelikde ulanylýan uçar menzillerinde raýat awiasiýasynyň howa gämileriniň uçuşlaryny guramak we ýerine ýetirmek tertibi şu uçuş menziliň etrabynda uçuşlary öndürmek boýunça gözükdirijide (instruksiýada) kesgitlenendir.

Ähli uçar menzilleri, haýsy edaralara degişlidigine garamazdan, uçuşlar üpjün edilende ***esasy we ätiýaçlyk*** uçar menzilleri bolmagy mümkin.

“Türkmenhowaýollary” agentligiň ygtyýarynda ýerleşýän uçar menzilleri howa gämileriniň haýsy edara degişlidigine garamazdan ätiýaçlyk uçuş menzilleri hökmünde ulanylýarlar.

Beýleki döwlet organlarynyň ygtyýarynda ýerleşýän uçar menzilleri, şu organlaryň ýolbaşçylarynyň karary boýunça haýsy edaralara degişlidigine garamazdan howa gämileri üçin ätiýaçlyk uçar menzilleri hökmünde bölünip berilmegi mümkin.

Ätiýaçlyk uçar menzillerini ulanmak tertibi Harby howa güýçleri we howa hüjüminden garanyş goşunlarynyň serkerdebaşysynyň tassyklaýan Gollanmalary bilen kesgitlenýärler.

Halkara uçuşlary ýerine ýetiriji howa gämilerini kabul etmek, uçurmak we olara hyzmat etmek üçin döwlet tarapyndan bellenen we bu maksatlar üçin serhet, gümrük we karantin gözegçiligi nokatlary bolan aerowokzally ***aeroportlar – halkara******diýlip*** atlandyrylýar.

**Uçar menzilleriň enjamlaşdyrlyşy**

Uçar menzili uçmak, gonmak, uçuş menziliň etrabynda uçuşlaryň we howa gämileriniň ýerde sürüş howpsuzlygyny üpjün etmegiň talaplaryny hökman kanagatlandyrmalydyr.

Uçar menzillerinde howa gämileriniň rugsatsyz uçmagyna we sürülmegine ýol bermez ýaly, keseki adamlaryň, göz öňünde tutulmadyk ulag serişdeleriniň, öý we ýabany haýwanlaryň uçuş-gonuş zolagyna, sürüş ýodajygyna, duralga ýerlerine girmez ýaly haýat, gorag hem-de tehniki serişdeleri bilen enjamlaşdyrylmalydyr.

Hemme edaralaryň uçar menzillerinde aragatnaşyk serişdeleriniň we uçuşlaryň radiotehniki enjamlarynyň ýerleşiş kysym shemasy uçar menzilleriň enjamlarynyň ulanmaga ýaramlylygynyň kadalary bilen kesgitlenýärler.

Şu kadany üýtgetmeklik ýerli şertleri hasaba almak bilen ***aýratyn ýagdaýlarda rugsat berilýär:***

* raýat uçar menzillerinde – “Türkmenhowaýollary” agentligiň başlygynyň karary bilen;
* harby uçar menzillerde – gyzyklanýan döwlet organlarynyň teklipleri boýunça Harby howa güýçleri we howa hüjüminden garanyş goşunlarynyň serkerdebaşysynyň buýrugy bilen;

Howa gämisi uçandan soň beýiklige galanda we gonmaga giriş gönüsinde peselende uçuşlaryň howpsuzlygyny üpjün etmek üçin uçar menziliň uçuş-gonuş zolagynyň her ugry üçin golaý geliş howa zolaklary ornaşdyrylýarlar.

Golaý geliş howa zolaklarynyň ölçegleri uçuş menzilleriň ýaramlylygynyň kadalary bilen kesgitlenýärler.

Uçar menziliň territoriýasyndaky we oňa degişli ýerlerdäki hemme emeli päsgelçiliklere, eger-de olaryň beýikligi uçuş menzilleri taslamagyň tehniki şertlerinde we kadalarynda ornaşdyrlan päsgelçiligiň beýikliginiň çäklendirlen şertli tekizliginden ýokary bolsa, onda olara nyşan belliklerini we ýagtylyk belliklerini goýmalydyr.

Bulardan başga-da, golaý geliş howa zolagyndaky, uçuş-gonuş zolagynyň bosagasynyň derejesinden ýokary emeli päsgelçiliklere ýagtylyk we nyşan belliklerini goýmalydyr:

* uçuş zolagyndan 1 km aralyga çenli 1 m we ondan ýokary;
* uçuş zolagyndan 1-den 4 km aralyga çenli 10 m we ondan ýokary;
* uçuş zolagyndan 4 km-den we golaý geliş howa zolaklarynyň ahyryna çenli aralykda – 50 m we ondan ýokary.

Nirede ýerleşýändigine garamazdan beýikligi 100 m we ondan ýokary emeli päsgelçiliklerde ýagtylyk we nyşan bellikleri bolmalydyr.

Nyşan belliklerini goýmak Harby howa güýçleri we howa hüjüminden garanyş goşunlarynyň serkerdebaşysynyň hem-de “Türkmenhowaýollary” agentligiň başlygynyň bilelikdäki kararynda tassyklanan, nyşan bellikleriniň düzgünlerine laýyklykda amala aşyrylýar.

Uçuş-gonuş zolagynyň, sürüş ýodajygynyň, duralga ýerleriniň we perronlaryň örtüklerini nyşan bellikleri bilen bellemek uçuş menzilleriň hemme klaslary üçin hökmanydyr.

Nyşan bellikleriniň sany, olaryň ýerleşişi, ölçegleri we olaryň arasyndaky aralyk uçuş menzilleriň dürli klaslary üçin ýörite kadalaşdyrlan resminamalarda kesgitlenýärler.

Uçuş-gonuş zolagynyň her ugry üçin bosaga nomerleri 3-nji goşmaça laýyklykda kesgitlenýär.

Uçmak we gonmak üçin minimum howa gämileriniň kysymlary boýunça howanyň minimumlaryny kesgitlemek gollanmasyna laýyklykda uçuş-gonuş zolagynyň her ugry üçin kesgitlenýär.

**Uçuş menzilleriň (aerodüwünleriň) ulanylyşy**

Täze gurlan ýa-da durky täzelenen uçuş menzilleri, öz ygtyýarynda uçuş menzilleri bar bolan, döwlet organlary tarapyndan ornaşdyrlan tertipde ulanmaga berilýär.

Ulanmaklyga goýberiş sertifikaty bolmadyk ýa-da möhleti geçen uçuş menzilleri ulanmak gadagandyr.

Uçar menzilleri hemişe ulanmak taýýarlygynda saklamak, goragy we goýberiş rezimini guramak, uçuş menzillerde adamlaryň we ulaglaryň hereketine uly awiasiýa başlygy jogap berýär.

Uçar menzilleriň uly awiasiýa başlygyna, şu uçuş menzilinde ýerleşýän awiasiýa bölümleriniň serkerdeleriniň biri (kärhananyň, uçýan düzümiň başlygynyň) tarapyndan bellenilýär.

Harby uçar menzillerde, şol sanda, bilelikde bazirlenen uçuş menzillerde, uçuş menziliň uly awiasiýa başlygy harby edaradan Harby howa güýçleri we howa hüjüminden garanyş goşunlarynyň serkerdebaşysy tarapyndan, raýat uçuş menzillerinde, şol sanda, bilelikde bazirlenen uçuş menzillerde “Türkmenhowaýollary” agentligiň başlygy tarapyndan bellenilýär.

Uçar menziliň uly awiasiýa başlygy uçuş menzilde uçuşlary ýerine ýetirmegiň we üpjün etmegiň ornaşdyrlan tertibine gözegçiligi berjaý etmekligi amala aşyrýar. Ol bar bolan serişdeleri bilen gelýän howa gämisine goragy, ornaşdyrlan tertipde ekipaža we ýolagçylara zerur hyzmaty (dynç alyş we iýmiti hasaba almak bilen), hem-de bu howa gämisini mundan beýläk görkezilen wagtda ekipažyň taýýarlygyny we meteorologik şertleri hasaba almak bilen uçuş ýumşuna laýyklykda taýýarlamaga we göýbermäge borçlydyr.

Uçar menzilleriň uly awiasiýa başlyklary her uçuş menzili üçin golaý geliş howa zolaklarynyň, awiasiýa gohlarynyň we elektromagnit meýdanlarynyň kadalaşdyrlan parametrleriniň zonalarynyň (ýaşaýyş-raýat, medeni-durmuş we senagat gurluşyk çäklendirlen zonalarynyň) ornaşdyrlan çäklerinde şäherleri we beýleki ilatly nokatlary ösdürmeklik meýilleşdirlende awiasiýa gohlarynyň we elektromagnit meýdanlarynyň berlen derejelerinde uçuşlaryň howpsuzlygy boýunça talaplaryň berjaý edilmekligini hemmetaraplaýyn çäreleriň üsti bilen gazanmalydyr.

Golaý ýerleşen uçuş menzillerde, olarda uçuşlary guramak we ýerine ýetirmeklik ylalaşygy we sazlaşygy talap edýär, düzgün boýunça, olar aerodüwünlere birleşdirilýärler.

Aerodüwüniň uly awiasiýa başlygyna aerodüwüne girýän uçuş menzilleriň uly awiasiýa başlyklarynyň biri ýa-da onuň göni başlygy bellenilýär.

Aerodüwünleriň uly awiasiýa başlyklary Harby howa güýçleri we howa hüjüminden garanyş goşunlarynyň serkerdebaşysy tarapyndan bellenilýär.

**Uçuş we uçar menzilleriň klaslary**

Uçuş menzili niÿetlenişi boÿunça ***halkara we ÿerli howa menzillerine*** bölünýär.

***Halkara howa menzili*** halkara howa gatnawlary üçun niýetlenip, olar daşary ÿurtlardan gelÿän ÿolagçylary we ÿükleri kabul etmek hem-de ugratmak üçin enjamlaşdyrylýar.

Ýolagçylary daşamaklygyň bir ÿyllyk möçberine – ÿolagçylaryň gelÿän, gidÿän jemi mukdaryna, şol sanda, uçup geçÿän ÿolagçylary hasap edip, ***howa menzilleri bäş klasa bölünýär.***

|  |  |
| --- | --- |
| **Howa menzilleriň**  **klaslary** | **Ýolagçylary daşamaklaryň bir ýyllyk**  **möçberi (müň adam)** |
| 1  2  3  4  5 | 4000-den 7000-e çenli  2000-den 4000-e çenli  600-den 2000-e çenli  150-den 600- e çenli  25-den 150-e çenli |

***Uçuş menzilleri görnüşleri boýunça aşakdaky klaslara bölünýär:***

1. Uçarlaryň hasaply kysymlaryna (görnüşlerine) baglylykda;

2. Ulanylyşy boÿunça (nämä ulanylýar);

3. Ulanylyş möhleti boÿunça;

4. Hyzmat edişi boÿunça.

1. Uçarlaryň hasaply kysymlaryna baglylykda uçuş menzilleri ***6 klasa bölünÿärler****.*

Klaslar boÿunça uçuş menzilleri bölmegiň esasyna uçuş menzillerde ulanmak üçin uçarlaryň uçuş-gonuş häsiýetnamasy, şassiniň tigirlerine düşýän uçaryň agramynyň hasaby kabul edilendir, sebäbi bu häsiÿetnamalar uçuş menziliň ähli elementleriniň talap edilýän ölçeglerini we zerur bolan berk örtüklerini kesgitleýär.

|  |  |  |  |  |  |  |
| --- | --- | --- | --- | --- | --- | --- |
| **Uçuş zolagynyň elementleri** | **Uçar menzilleriň klaslary** | | | | | |
| **A** | **B** | **W** | **G** | **D** | **E** |
| Howpsuzlygyň ahyrky zolagynyň uzynlygy (m)  Uçuş zolagynyň umumy  ini (m)  Işçi meýdanyň ini (m)  Şol sanda:  Gaty ýer UGZ-nyň ini (m):  Emeli düşekli UGZ ini (m):  Howpsyzlygyň gapdal zolaklarynyň ini (m):  Sürüş ýodajyklaryň ini(m):  Magistral we birleşdirlen:  kömekçi | 400  360  160  100  60  100  22,5  21 | 400  345  150  100  45  100  21  18 | 400  342  140  100  42  100  16  16 | 400  285  130  100  35  75  16  14 | 250  213  120  85  28  50  14  12 | 50  191  100  70  21  50  10  8,0 |

1. Uçuş menzilleri ulanylys aÿratynlygy boÿunça aşakdaky ***toparlara bölünÿärler:***
2. aeroportlaryň uçar menzilleri - bu ulag awiasiÿasynyň uçarlaryny ulanmak üçin;
3. ýörite ulanylÿan uçuş menziller – ÿörite awiasiÿanyň işlerini ÿerine ýetirmek üçin (oba-hojalyk, tokaý hojalygyna hyzmat etmek, aerosurat düşüriş, lukmançylyk kömegini bermek boÿunça we ş.m.);
4. zawod uçuş menzilleri – täze ýa-da bejergiden çykan uçarlara uçuş synagyny geçmek üçin, uçarlaryň synag aÿratynlyklaryndan gelip çykÿan ÿokary talaplary hökman kanagatlandyrmalydyrlar.
5. mekdep uçuş menzilleri (okuw) – uçuş orta hünär okuwy we uçuş taÿÿarlygynyň ÿokary mekdepleriniň kursantlarynyň okuw ÿa-da türgenleşik uçuşlary üçin.
6. Klub sport uçuş menzilleri – aeroklub tarapyndan geçirilÿän sport we okuw işlerine hem-de köpçülik çärelerine, ulanylÿan uçarlaryň kysymlaryna bagly enjamlaşdyrlandyr.
7. birleşdirlen (kombinirlenen) uçuş menzilleri – bir iş ýerde dürli uçuş işlerini (ulag we ÿörte ulanylyş işlerini) gabat getirmek bilen guramak.

**3.** Uçuş menzilleri ulanylyş möhleti boÿunça ***hemişelik,*** ÿagny, elmydama ulanmak üçin enjamlaşdyrlan we ***wagtlaÿyn,*** wagtyň çäkli dowamyndaky uçuşlar ÿa-da operatiw meseleleri ÿerine ýetirmek üçin taýýarlanylýan uçuş menzillere bölünÿärler. ***Wagtlaýyn uçuş menzillere*** köp halatda, buzluk uçuş menzilleri degişlidirler.

**4.** Hyzmat edişi boýunça uçarlaryň uçuş – ulanylyş işleri we raýat awiasiýasynyň uçýan bölümleri, hem-de trassalarda ýerleşişi boÿunça ulag uçuş menzilleri ***baza, başlangyç (ahyrky), aralyk we ätiýaçlyk*** uçuş menzillere bölünÿärler.

**Aeroportlaryň esasy elementleri**

***Aeroport*** – awia ulgamynda bir bitewi tehnologiki kompleks bolup, ol öz düzümine birnaçe esasy we kömekçi binalar toplumyny alýar. Mundan başgada oňa inžener-tehniki toplumy degişlidir.

***Aeroportyň territoriýasyny iki bölege bölmek mümkin:***

* aerodrom we aerodroma golaý bolan territoriýa.
* gulluk tehniki territoriýa.

***Aerodrom***– bu özinde binalar toplumyny jemleýän gury ýer ýa-da suwyň bölegidir, howa gämileriniň uçmagy, gonmagy we duralga ýerlerinde durmagy üçin niýetlenilen serişdelerini özinde jemleýändir.

***Aerodromyň çäklerinde*** ýolagaçylara ýerine ýetirilýän ýer üsti (nazemnyý) ***hyzmatlar:*** ýagny ýolagçylary gondyrmak, düşürmek we daşamak (transportirowkasy).

***Aerodromda*** ýerine ýetirilýar ***tehnologik operasiýalary:*** poçtalaryň, ýükleriň ýükleme, düşirme, daşama işleri we Howa gämilerine käbir tehniki hyzmatlar hem alnyp barylýar.

***Aerodrom uçuş zolagyny***, sürüş ýodalaryny, perron, duralga we tehniki hyzmatlaryny alyp barmak üçin ýerleri, aeroporta degişli edilen howa gämilerini saklak üçin niýetlenilen ýerleri hem-de ýörite meýdançalary öz düzümine alýar.

***Aerodrom çägine degişli bolan territoriýa*** – aeroporta ýakyn ýerleşen ýer bolup howa giňişliginde howa gämileriniň manewrirowaniýasy alnyp barylýar. Bellenilen araçäklere laýyklykda Aerodromyň üstindäki howa giňişligine we aerodroma ýakyn ýerleşen ýerleriň howa giňişligi - ***aerodrom etraby*** hasaplanylýar.

**Gulluk tehniki territoriýa** – aeroportyň bir bölegi bolup, tehnologiki operasiýalary ýerine ýetirmek üçin niýetlenilen, düzümine binalar we serişdeler toplumyny alýar. Gulluk tehniki territoriýada ýolagçylara hyzmat etmek işleri, ýolagçy we poňda daşamalaryny alnyp barylýar. Gullukm tehniki territoriýasynda antenna meýdançasy bilen komanda dispetçer nokady ýerleşdirilýär. Gulluk tehniki territoriýada kömekçi serişdeleri hem ýerleşdirilýar, ýagny aeroportyň ýa-da awia düzüminiň dolandyryş binasy.

Käbir serişdeler we enjamlar aerodrom çäginden daşarda ýerleşdirilen emma aeroport düzümine ýa-da gulluk tehniki territoriýa girizilýändir. Meselem howa hereketini dolandyrmak üçin niýetlenilen serişdeler.

Aeroportyň ýa-da onuň aýratyn binalarynyň ***işiniň tehnologiýasy*** indikileri üpjin edýär:

* ýolagçy, ýük we poçda daşamalary;
* ýörite awiasion işleri ýerine ýetirmeleri;
* howa gämileriniň ekspluatasiýasy;
* ähli tehnologiki görkezmelerini ýerine ýetirmek üçin howpsuzlygy, ekologiki effektiwligini we ekologik-sanitar normalaryny;
* ýolagçylaryň şeýlede ýaş ulylaryň we ýarawsyzlaryň aeroportda ýerleşmegi üçin kadaly şertleriniň döredilmegini;
* ýolagçylaryň ýükleriň poçtalaryň we bagažyň aeroportda saklanylmaly çäginiň azaldylmagyny;
* aeroportyň hyzmat ediş we tehnologiki operasiýalaryny ýerine ýetirýän awia personalyna maksimal mümkinçilikleriniň döredilmegi;
* aeroportyň düzüminde ýerleşdirilen serişdeleriniň ýokary derejede ulanylmagyna gözegçiligi;
* aeroportyň düzümindäki gulluklaryň öz aralaryndaky ara baglanyşygy;
* raýat awiasiýasynda çareleri guramak we geçirmek işlerini, adatdan daşary ýagdaýlaryň ýüze çykmasyny ýok etmek;
* aeroportyň awia personalynyň howpsuz işlemegini üpjin etmek.

**Aeroportyň baş (generalnyý) taslamasy** – aeroportyň territoriýasynyň amatly ýerleşişini we planirowkasyny, aeroportda zerur bolan serişdeleriň, binalar toplumynyň ýerleşdirilişini, howa hereketini dolandyryş obýektleriniň, howa gämisiniň gonuşy üçin niýetlenilen nawigasion serişdeleriniň ýerleşişini, howa gamisiniň howpsyzlygyny we yzygiderligini üpjin edýän serişdeler toplumynyň ýerleşişini anyklaýan resminamadyr.

Aeroportyň baş taslamasy aeroportyň uzak möhletliligini (düzgüne laýyklykda ***20 ýyl***) we onuň ösüşini şöhlelendirmelidir.

Aeroportyň gurluşygy, durkunyň täzelenmegi işleriniň düzgünleri meýilnamalaşdyrylanda we tassyklanylanda birnäçe çäreler toplumy amala aşyrylýar. “Raýat awiasiýasynyň aeroportlarynyň tehnologik meýilnamasy we gurluşygy” we “Raýat awiasiýasynyň aerodromlaryň tehnologik meýilnamasy we gurluşygy” esasy resminama bolupdurýar.

***Aeroportyň baş taslamasy indikileri üpjin etmelidir:***

* amatlylygy we ösüş depginini göz öňünde tutup aerodromyň amatly ýerleşmegini we howa hereketini üpjin edýän serişdeleriň amatly ýerleşmegini;
* ýolagçylary we ýükleri daşamakda ulag aragatnaşygyny ýola goýmagy;
* bellenilen çäklere göra aerodroma golaý territoriýada uçarlaryň howpsuz uçmagyny;
* daşky gurşawy goraýan gulluklara bolan talaplary üpjün etmelidir.

Aeroportyň baş taslamasy aeroportyň enjamlarynyň ýerleşdirilişi uçuş gonuş zolagynyň, gulluk tehniki territoriýasynyň, içki ulag ýollarynyň ýerleşjek ýerlerine we ekologik - sanitar normalaryna baglylykda alnyp barylmalydyr.

***Aerodromyň esasy gurluş elementleri:***

* uçuş meýdançasy;
* uçuş gonuş zolagy sol sanda emeli uçuş gonuş zolagy;
* uçuş gonuş zolagynyň ahyrky howpsuz bölegi eger-de olar göz öňüne tutulan bolsa;
* sürüş ýodalary;
* howa gämisiniň duralga ýeri we perron;
* ýörite bellenilen meýdança.

***Aerodromyň ululygynyň meýilnamasy*** ulanylmagy göz öňüne tutulýan howa gämisiniň tehniki häsiýetnamasyna hem-de aerodromyň ýerleşişiniň häsiýetnamalaryna bagly bolup durýar.

***Uçuş-gonuş zolagy*** - howa gämisiniň iki ugurda uçmagyny we gonmagyny üpjin edýär. Uçuş zolagynyň ýerleşdiriljek ýeri göz öňüne tutulanda aerodromyň ýerleşýän ýeriniň ***meteorologik*** ***häsiýetnamasyna*** seretmelidir. Mundan başgada aerodromyň gurluşynyň meýilnamasynda başda-da birnäçe bellemeli zatlar bar, ýagny aerodromyň beyleki aerodromlar bilen arabaglanyşygy, gyş we ýaz möwsüminde aerodromyň ekspluatasiýasy we ş.m.

**Aeroportyň gulluk-tehniki çägi (terretoriýasy)**

***Aeroportyň gulluk-tehnniki çägi*** ýolagçylara hyzmat edişiň tehnologiki prosesslerini ýerine ýetirmek, ýükleri we poçtalary gaýtadan işlemek, howa gämilerini tehniki taýdan hyzmat etmek, aeroportyň hojalyk-durmuş zerurlyklaryny kanagatlandyrmak we administratiw işgärleri ýerleşdirmek üçin zerur bolan binalary, desgalary we ulag ýollaryny onda ýerleşdirmek üçin niýetlenendir.

Gulluk-tehnniki çägi ýolagçylaryň hereket etmeginiň, howa gämileriniň ýerden ýöreýşiniň minimal ýollaryny, bölüp berlen ýerleriň oýlanyşykly ulanylmagyny, inžener gatnawynyň uzynlygyny gysgaldylmagyny, gurulýan zatlaryň ykjamlylygyny, binalaryň we desgalaryň iň ýokary derejede mümkin bolan gabalmagynyň ulanylmagyny, binalar we desgalar boýunça ulanyş we gurluşyk harajatlarynyň peseldilmegini üpjün edip, esasy gatnawlaryň tarapyndan aerodromyň çäginiň ýanynda ýerleşýär.

Gulluk-tehnniki çäginde binalary we desgalary ýerleşdirmek we olaryň netijeli herket etmegini üpjün etmek üçin ýöriteleşdirmegi we kooperatiwleşdirilişi, binalaryň we desgalaryň arasyndaky tehnologiki we ulag aragatnaşyklary, howa gämileriň howpsuz herket etmegini, ýörite awtoulagyň herketini, mehanizmleşdirme serişdelerini we ş.m. hasba almak bilen olaryň tehnologiki zolaklara bölünmegi göz öňüne tutulýar.

Içki port ýollarynyň ulgamyny meýilnamalaşdyrmak aeroportyň ähli binalarynyň, desgalarynyň we obýektleriniň arasynda iň gysga we amatly aragatnaşygyny üpjün etmeli. Aeroporta eltýän ýollaryň kategoriýasy aeroportyň perspektiw ösüşini hasaba almak bilen awtoulagyň hereketiniň iň uly sagatlaýyn we bir gije-gündizki depginliligine baglylykda kabul edilýär. Eltiş demir ýol ýollary, düzgün bolşy ýaly, gurluşyk döwründe gurluşyk harytlaryny we enjamlaryny, şeýle hem ýangyç-ýaglajy (turba geçiriji ulagyň ýok bolan halatynda) we ulanyş harytlaryny eltmek üçin niýetlenendir.

I-II derejeli aeroportlara eltiş demir ýol ýollary ulanylyp bilner.

***Gulluk-tehnniki çägini salnyşynyň dykyzlyg***y şu gatnaşyk bilen bahalandyrylýar:

*SGTÇ*= ,

S3 – ähli görnüşdäki binalaryň we desgalaryň, awtomaşynlaryň we mehanizmleriň açyk duralgalarynyň, ammarlaryň we bassyrmalarynyň meýdanyny öz içine alýan, gurluşygyň meýdany;

S0 – Gulluk-tehnniki çäginiň umumy meýdany.

Gulluk-tehnniki çäginiň gurluşygynyň dykyzlygy 45%-den pes bolmaly däl. I derjeli aeroportyň Gulluk-tehnniki çäginiň ýer meýdançasynyň takmynan meýdany 66 ga barabar, II derejeliňki – 56 ga, III derejeliňki – 36ga. Bu meýdana goralýan tokaý bilen örtülen Gulluk-tehnniki çäginiň meýdançalaryna girmeýär.

Ýangyn howpsuzlygynyň şertinden binalaryň we desgalaryň arasyndaky minimal aralygy 20 metrden az bolmadyk we olaryň oda çydamlylyk derejesine baglylykda kabul etmelidir.

Gulluk-tehnniki çäginiň binalary we desgalary şu ***toplumlary öz içine alýar:***

* Ýolagçy-ýük maksatly binalar we desgalar;
* Howa gämilerini tehniki taýdan hyzmat etmek (awiasion-tehniki baza) üçin binalar we desgalar;
* Kömekçi maksatly binalar we desgalar.

Ýolagçy-ýük we beýleki maksatly binalaryň we desgalaryň gurluşyk meýdany we göwrümi howa gämileriniň ýerleşiş parkynyň ýolagçylaryny we ýüklerini daşamaklygynyň birsydyrgyn (birgörnüş) dälliginiň faktoryny hasaba almak bilen bir gije-gündizde howa gämileriň hereketiniň depginliliginden, bu desgalaryň hyzmat ediş mümkinçiliginden ugur almak bilen kesgitlenilýär. Bu maksat bilen aeroportyň derejesini kesgitlemek üçin umuman bir ýylda, bir gije-gündizde we hasaplaşyk sagadynda ýolagçylary we ýükleri gatnatmagyň göwrümleriniň çaklamalary amala aşyrylýar.

**Howa menzili toplumy -** awiaýolagçylara hyzmat etmek üçin niýetlenen bolup ol: howa menzilini, menziliň ýanyndaky meýdany we howa menziline galtaşýan perronyň bölegini (adatça, ýakyn duralga ýerleri) öz içine alýar.

***Howa menziller*** hyzmat ediş mümkinçiligine laýyklykda aşakdaky toparlara bölünýärler:

* Iri – 2000 ýolag/sag;
* Uly – 1000-den 2000 ýolag/sag çenli;
* Orta – 400-den 1000 ýolag/sag çenli;
* Kiçi – 400 ýolag/sag çenli.

Aeroportda birnäçe howa menzili terminallary ulanylanda olaryň hyzmat edişi görnüşleri (ugradyş, geliş), uçuşlaryň ugurlary, howa gämileriň görnüşleri we ýolagçylary sygdyryjylygy, ýolagçylara hyzmat etmegiň kabul edilen usullaryny hasaba almak bilen halkara we içki liniýalar boýunça ýöriteleşdirilmegi göz öňüne tutulýar.

**Ýük toplumy -** ýük gatnawlaryna hyzmat etmek üçin binalar we desgalar aeroportdan ugradylýan we gelýän ýükleri işläp taýýarlamak, saklamak, ekspedisiýa, serhet we gümrük taýdan hyzmat etmek üçin niýetlenen.

Ýük toplumy bir gije-gündizdäki ýük dolanşygynyň ululygyna baglylykda ***toparlara bölünýär:***

* I topar – 300-den 400 t/gij-gün çenli;
* II topar – 150-den 300 t/gij-gün çenli;
* III topar – 70-den 150 t/gij-gün çenli;
* IV topar – 30-dan 70 t/gij-gün çenli;
* V topar – 30 t/gij-gün çenli.

***Ýük toplumlarynyň düzümi:***

* konteýnerleriň toplaýyş we toplamalary bölüş zolaklary (konteýnerleşdirilýän ýükleriň bolmagynda) bilen tekjeli ammar, şeýle hem sanitar-karantin, weterinar we fitosanitar gözegçiligiň zerur bolmagynda;
* gümrük, serhet, wterinar we gözegçiligiň beýleki görnüşleriniň zolaklary bilen wagtlaýyn saklanyş ammary (ýükleriň halkara daşamalarynda);
* howply ýükleriň ammary (olaryň wagtlaýyn saklanylmagy guralanda);
* administratiw-gulluk jaýlary;
* ýük perrony;
* ýük howlusy;
* ýörite serişdeler saklanylýan jaýlaryň we kömekçi jaýlaryň blogy;
* agyr agramly we uzyn ölçegli ýükler üçin ýapyk meýdançalar we çarçuwalar;
* ýük perronynyň we howlusynyň gözegçilik-hyzmat ediş nokatlary;
* ýük toplumlarynyň germewi;
* gaýtadan peýdalanylýan suw üpjünçiliginiň we ýangyny söndürişiň nasos bekedi;
* transformator podstansiýasy we arassalaýjy desgalar.

**Awiasion tehniki baza -** howa gämisine tehniki hyzmaty we abatlaýyş işleri geçirmek üçin niýetlenilendir. Ol aşakdaky binalar toplumyny, desgalary we gurluşlary ***öz içine alýar:***

* howa gämisiniň tehniki hyzmaty üçin angar;
* önümçilik binasy;
* howa gämisini ýuwmak üçin angar bölümi;
* tejribehanalaryň binasy;
* tehniki toparyň binasy;
* howa gämileri ýuwmak üçin aýlawly suw üpjünçiligiň we hapalaýjy akymlary gowşatýan desgalary bolan meýdança;
* ýerdäki buzlanmany aýyrmak üçin meýdança;
* angardan öňündäki meýdança;
* ýangyç-ýaglaýyş serişdelerini guýulýan gaplary ýerleşdirmek.

Sagatlaýyn möçberde işleriň ýyllyk göwrümine baglylykda awiasion tehniki ***bazalar bäş toparlara bölünýärler***.

Işleriň 1 ýyllyk möçberi aşakdaky işleriň zähmet ***göwrüminiň jeminden hasaplanýar:***

* operatiw we döwürleýin tehniki hyzmat boýunça gündelik abatlaýyş işler, abatlaýyş-dikeldiş işleri we howa menzilinde bazirlenýän howa gämileriň gurluşlaryny gutarnykly işlemek;
* uçuş maglumatyny aýdyňlaşdyrmak boýunça işler;
* tehnologiki enjamlary we abzallary abatlamak boýunça işler we tranzit howa gämileriň operatiw-tehniki hyzmaty boýunça işler;

Perronda howa gäminiň operatiw tehniki hyzmatyny ýerine ýetirmegiň dowamlylygy howa gämileriň klasyna we gatnawlaryň toparlara ***bölünişine baglydyr.***

Howa gämileriň döwürleýin tehniki hyzmatyny ýerine ýetirmegiň dowamlylygy howa gämileriň klasyna we uçuş eden wagtyna baglydyr. Angarda howa gämileriň duralga ýerleriniň sany bazirlenýän şol bir görnüşli howa gämileriň mukdarynyň we bir angar ýeriň ýyllyk geçirijilik ukybynyň gatnaşygy hökmünde hasaplanýar.

**Awiaýangyç üpjünçiligiň desgalary -** howa gämileriň we ýörite ulaglaryna ýangyç-ýaglaýyş serişdelerini guýmak işlerine hyzmat edýär.

Howa menziliniň awiaýangyç üpjünçiliginiň esasy desgalary bolup: ýangyç-ýaglaýyş serişdeleriniň ýerdäki ammarlary, howa gämilerine ýangyç guýmagyň merkezleşdirilen ulgamlary, awiakärhana degişli ulag ýangyç geçirijiler, howa menziliniň territoriýasynda ýerleşen we awiakärhananyň awtoulag serişdelerine ýangyç guýmak üçin niýetlenen ýanyç guýujy beketler (stansiýalar) durýarlar.

**Kömekçi maksatly önümçilik binalary we desgalary –** howa menziliniň we onuň çäginde ýerleşýän awiakarhananyň önümçilik işlerini üpjün etmek üçin niýetlenen we ***aşkdakylary öz içine alýar:***

***Dolandyryş binasy*** ýolbaşçy düzüminiňnwe awiakärhananyň beýleki dolandyryş gulluklarynyň şeýle hem aýratyn kömekçi gulluklaryň we awiakärhanalaryň wekilhanasynyň ýerleşmegi üçin niýetlenendir.

***Aerowokzalyň myhmanhanasy*** gatnawlar saklananda we beýleki adatdan daşary ýagdlaýlarda ýolagçylaryň gysga wagtlaýyn bolmagy üçin niýetlenendir.

Myhmanhananyň kuwwaty howa menziliniň berlen klasynyň kadaly talaplaryna laýyk gelmeli sygymlylygy bilen häsiýetlendirilýär we ***aşakdakylara bölünýär:***

* kiçi - 100 ýere çenli;
* ortaça – 100-den 750 ýere çenli;
* uly-750-den 1500 ýere çenli;
* has uly-1500-den 2500 we ondan köp ýere çenli.

***Bortdaky iýmitlendiriş bölümi (sehler)*** bort iýmitlendiriş iýmit paýlaryny taýýarlamak, gysga wagtlaýyn saklamak we howa gämisine goýbermek şeýle hem bortdaky ulanylan gap-gaçlary we uçardan aýrylan aşhana esbaplaryny gaýtadan işlemek üçin niýetlenen.

Aeroportlarda bort iýmitlendiriş bölümleri öndürijiligine baglylykda aşakdaky ***toparlara bölünýärler:***

* I topar-2000 pay/sag ýokary;
* II topar-1500-den 2000 paý/sag çenli;
* III topar-700-den 1000 paý/sag çenli;
* IV topar-200-den 400 paý/sag çenli.

Aýratyn durýan bort iýmitlendiriş bölüminiň binasy perrona ýakyn, howa gämileriň iň daş duralgasyndan 1000 metrden köp bolmadyk ýerde ýerleşýär.

***Gulluk naharhanalary*** işgäriň iş ýerlerine ýakyn, emma 200 metrden daş bolamdyk ýerlerde ýerleşdirilýär (pyýada ýöräniňde 7-10 minut aralykda). Naharhanalaryň iş režimi ähli çalşyklar, şol sanda gijeki çalşyk hem gyzgyn iýmit bilen üpjün bolar ýaly edip, howa menziliniň iş režimi bilen kesgitlenýär. Naharhanalaryň ýerleriniň jemi mukdary iň uly çalşygyň işgälerine hyzmat etmäge hasap edilýär.

***Aerodrom gullugynyň bazasy*** uçar menzilini (aerodromy) ulanyşda saklamak işini, ýagny aerodromy uçuş-gonuş işlerine taýýarlamagy üpjün edýär. Ol aerodrom gullugynyň şahsy düzümini we aerodromlary ulanyşda saklamagy üpjün edýän howa menziliniň gulluklarynyň sürüji düzümini ýerleşdirmek üçin binany, enjamlary we abatlaýyş serişdeleri saklamak üçin desgalary, şeýle hem aerodrom örtüklerini ulanyş ýagdaýda saklamak boýunça tirkeg mehanizmleriň we ýazylyp bellenen maşynlaryň duralgalaryny öz içine alýar.

Aerodrom gullygynyň bazasynyň esasy binalarynyň we desgalarynyň önümçilik meýdançalarynyň ähmiýeti ***aerodromyň (uçar menziliniň) klasyna baglydyr***.

***Önümçilik-tehniki baza*** ýörite ulaglary we awtoulaglary ýerleşdirmek üçin niýetlenendir. Baza sanitar-durmuş we okuw jaýlary bolan ýörite ulaglar gullugynyň dolandyryş düzüminiň ýerleşmegi üçin binany, ulaglaryň duralga we saklanyň ýerlerini, ulaglary ýuwýan we arassalaýan nokatlary öz içine alýar.

***Abatlaýyş-ulanyş ussahanalary*** howa hereketini dolandyryş, radionawigasiýa we gonuş, elektroaragatnaşyk serişdeleriniň we elektrotehniki enjamlaryň tehniki hyzmatynyň reglament görnüşlerini ýerine ýetirmek üçin, şeýle hem şaýlaryny we düwünlerini çalyşmak bilen görkezilen serişdeleriň abatlanyşyny geçirmek üçin niýetlenendir.

***Okuw-tehniki binasy*** proýekt boýunça tabşyrygyň ýörite talaplary boýunça göz öňüne tutulýar. Okuw-tehniki binalaryň kuwwaty bir wagtyň özünde okuw klaslarynda ýerleşdirilýän diňleýjileriň sany bilen kesgitlenýän sygymy boýunça häsiýetlendirilýär.

***Okuw-tehniki binasynyň düzümine:*** okuw-barlaghana binasy, trenažor binasy, ýaşaýyş binasy (umumy ýaşaýyş jaýy) girmeli.

***Uçuş düzüminiň dynç alyş jaýy*** ol göwrümi bilen häsiýetlendirilýär we howa menzilinde howa gämileriň, howa gämileriň görnüşleriniň (tipleriniň) herketiniň ýokary depginliligine, ekipažlaryň sanawyna we soňky gatnawlaryň mukdaryna baglydyr. Uçuş düzüminiň dynç alyş jaýynyň binasyny, ýerleriň sany 50-den az bolmadyk ýagdaýynda özbaşdak bina hökmünde seretmek bolar. Uçuş düzüminiň dynç alyş jaýynyň ýeriniň sany 50-den az bolanda, howa menziliniň myhmanhanasy bilen bir binada göz öňüne tutmak maslahat berilýär.

***Maddy-tehniki emlägiň ammarlary*** emläleri saklamagyň we gaýtadan işlemegiň goýlan tehnologiýasyna laýyklykda olaryň ýapyk we açyk görnüşde saklanmagyny üpjün edýär.

**Aerodromyň ýagtylyk tehniki üpjünçiligi**

Aerodromyň ýagtylyk tehniki sistemasy uçuşyň iň jogapkärçilikli döwründe howa gäminiň gonuşyny üpjin etmekde ulanylýar. Howa gäminiň komandiri görüp uçuş düzgüne geçip ýeriň belgilerini (oriýentir) gowy kabul edende, Howa gäminiň gonuşy üstünlikli ýerine ýetirilýär. Gije we gündiz çylşyrymly meteo şertlerinde, haçan-da ýeriň hakyky belgileriniň (oriýentir) görinmeýän ýagdaýynda, uçuşyň möhüm etaby bolan gonuşyň soňky döwründe (meýilnamalaşdyrmak, gönülemek, gonuş we badyny saklaýyş) ýagtylyk tehniki sistemasyna möhüm orun berilýär.

Aerodromda aerodromyň ýagtylyk tehniki sistemasy gonuşyň radio serişdeleri bilen bilelikde ulanylýar we aşakylary ***üpjün edýär***:

* Gonuşa girişiň soňky döwrini, aerodromyň kesgitlenilen minimumyna laýyklykda howa gäminiň gije we gündiz gonuşyny;
* Aerodromda gije we gündiz howa gäminiň ýerde sürülşini we düzgünleşdirilişini;
* Aerodrom çäginde beýik päsgeçilikleriň ýagtylyk çäklendirmelerini.

Aerodromda ýerleşdirilýän ýagtylyk serişdeleri belli bir araçäk boýunça ýerleşdirilýär. Olaryň zerur häsiýetnamalary we reňk aýratynlyklary bolýar. Ýagtylyk serişdeleriniň ýerleşişine göra uçarman uçuş gonuş zolagyna ugryny we howa gämisiniň krenyny anyklamaly. Çylşyrymly meteo şertlerinde gonuşyň esasy etaby onuň uçuş gonuş zolagyna ýakynlaşmagydyr. Şol döwürde ýagtylyk serişdeleri boýunça wezual belgilenmesi ( oriýentirowka) başlanýar.

Raýat awiasiýasynyň aerodromlarynda ***ulanylýan gonuşyň ýagtylyk serişdeleri:***

* Kiçi intensiwli yşyklar – howa gämisiniň wizual ýa-da abzallar boýunça gonuşa girmegi üçin (KIÇ);
* Birinji derejeli Ýokary intensiwli yşyklar – birinji derejeli minimum boýunça howa gäminiň takyk gonuşa girmegi üçin; (ÝIÇ I derejeli);
* Ikinji derejeli Ýokary intensiwli yşyklar – ikinji derejeli minimum boýunça howa gäminiň takyk gonuşa girmegi üçin; (ÝIÇ II derejeli);
* Üçinji derejeli Ýokary intensiwli yşyklar – üçinji derejeli minimum boýunça howa gäminiň takyk gonuşa girmegi üçin; (ÝIÇ III derejeli).

Aerodromyň ýagtylyk serişdelerini belli bir yzygiderlikde ýerleşen çyralar toparyna bölüp bolýar we olary uçarman ýer bilen wezal gözýetimi alanda tapawutlandyrmak ýeňil düşýär. Käbir çyralar topary ýagtylyk serişdeleriniň dört toparynda hem tapawutlanýar, başgalary bolsa ýagtylyk serişdeleriniň käbirinde üýtgeýär.

***Ýagtylyk serişdelerinde çyralar toparynyň ulanylyşy***

***aşakda görkezilen:***

|  |  |  |  |  |
| --- | --- | --- | --- | --- |
| **Çyralar topary** | **Ýagtylyk serişdeleri** | | | |
| **(KIÇ)** | **ÝIÇ**  **I derejeli** | **ÝIÇ**  **II derejeli** | **ÝIÇ**  **III derejeli** |
| Hemişe şöhlelenýän golaýlaýyş yşyklar | + | + | + | + |
| Impulsly golaýlaýyş yşyklar | - | P | P | P |
| Ýagtylyk gorizont yşyklar | + | + | + | + |
| Merkezi we Ahyrky howpsyz zolagyň yşyklary | - | - | + | + |
| Giriş yşyklary | + | + | + | + |
| Gonuş yşyklary | + | + | + | + |
| Çäklendiriş yşyklary | + | + | + | + |
| Uçuş gonuş zolagyň uzaboý yşyklary | - | P | + | + |
| Gonuş yşyklary | - | - | + | + |
| Glissada yşyklary | + | + | + | + |
| Gapdal sürüş yşyklary | + | + | + | + |
| Uzaboý sürüş yşyklary | - | - | P | + |
| Uçuş gonuş zolagyny tiz boşadyş yşyklary | - | P | P | + |
| Uçuş gonuş zolagyny boşadyş yşyklary | - | P | P | + |
| STOP - yşygy | - | - | P | + |
| Duýduryjy yşyklary | - | - | P | + |
| Aerodromyň dolandyrylýan ýagtylyk görkezijileri | - | + | + | - |
| Aerodromyň dolandyrylmaýan ýagtylyk görkezijileri | P | + | + | + |
| Beýik päsgeçilikleriň germew yşyklary | + | + | - | - |

**Bellik:** **“ + ”** – bellenilen serişdede hökmany ulanylmaly; **“ - ”** – ýoklygy aňladýan bellik; **“P”** – gurnamaklyga hödürlenýän, ýöne wajyp daldigini aňladýan bellik.

**Hemişe we impulsly şöhlelenýän golaýlaýyş yşyklary –** uçarmana uçuş gonuş zolagynyň merkezininiň ugruny görkezmek üçin, ýakyn getiriji radio maýagynyň aralygyny we uçuş gonuş zolagynyň başyny bellemek üçin niýetlenilendir.

**Ýagtylyk gorizont yşyklar –** howa gämisiniň uçarmanyna howa gämisiniň uçuş gonuş zolagyna görä ugry barada maglumat berýär.

**Ahyrky howpsyz zolagyň yşyklary –** uza boý, merkezi we gapdal – uçuş gonuş zolagyna görä ugryny görkezmek üçin, gonuşda howa gämisini gönüleme döwründe gonuş zolagynynyň inini anyklamaga mümkinçilik berýär. Uza boý, merkezi yşyklar ak reňki we gapdal yşyklar gyzyl reňki şöhlelendirýär.

**Giriş yşyklary –** uçuş gonuş zolagynyň başlanýandygyny aňladýar we ýaşyl reňki şöhlelendirýär

**Gonuş yşyklary –** uçuş gonuş zolagynyňiki gapdalynda uza boýlygyna ýerleşdirilýär.

**Çäklendiriş yşyklary –** uçuş gonuş zolagynyň ahyryny aňladýar. Çäklendiriş yşyklar gyzyl reňki şöhlelendirýär.

**Uçuş gonuş zolagyň uzaboý yşyklary –** howa gämisiniň uçuşynda we gonuşyndauçarmaga uçuş gonuş zolagynyň uza boýuny görkezmek üçin niýetlenilen.

**Gonuş yşyklary –** çylşyrymly meteo şertlerinde uçuş gonuş zolagyna gonuşy ýenilleşdirmek maksady üçin niýetlenilýär we ak reňki şöhlelendirýär. Ahyrky howpsyz zolagyň gapdal yşyklary we gonuş yşyklary bir hatarda ýerleşip, yşyklar koridoryny emele getirýerler. Ol hem uçarmana uçuş gonuş zolagynyň boy okuna ýykmaga ýeňillik döredýär.

**Uçuş gonuş zolagyny tiz boşadyş yşyklary –** tiz boşadyş sürüş ýodalarynda ýerleşýar we uçuş gonuş zolagynyndan çykylanda ýokary tizlikde sürülmegi üçin niýetlenilen. Uçuş gonuş zolagyny tiz boşadyş yşyklary ýaşyl reňki şöhlelendirýär.

**Uzaboý we Gapdal sürüş yşyklary –** sürüş ýodalaryň merkezini we çäklerini aňladýan yşyklar. Gapdal sürüş yşyklary gök reňk , Uzaboý sürüş yşyklary ýaşyl reňki şöhlelendirýärler.

**STOP - yşygy –** sürüş ýodasyny kesip geçmegi gadagan etmekligi, sürüş ýodasy bilen uçuş gonuş zolagynyň birleşýän ýerini we ýerde sürüliş döwründe garaşylýan zonasyny aňladmak üçin niýetlenilär. STOP – yşygy gyzyl reňki şöhlelendirýär.

**Glissada yşyklary –** görüş esasda glissadany meýilnamalaşdyrmak üçin niýetlenilýär. Glissada yşyklaryny ýerleşdirmegiň birnäçe usullary bardyr. Her bir Glissada yşyklary ýokarky bölekde ak reňki we aşaky bölekde gyzyl reňki şöhlelendirýärler.

**Beýik päsgeçilikleriň germew yşyklary –** aerodromyň çäginde we aerodroma ýakyn ýerleşen ýerlerde bolan päsgelçiliklere goýulýan yşyklar. Olar howa gämisiniň howpsuz uçuşyny we gonuşyny üpjin etmek üçin goýulýan yşyklar.

**Howa hereketiniň, radio nawigasiýanyň we gonuşyň**

**dolandyryş obýektleri**

Howa hereketiniň, radio nawigasiýanyň we gonuşyň dolandyryş obýektlerine ***aşakdakylar degişlidir:***

* buýruk-dispetçer nokady;
* uçyp başlaýyş dispetçer we meteogözegçilik nokatlary;
* radio markerly daşky we içki getiriji radiostansiýalar;
* ugur radio maýagy;
* glissad radiomaýagy;
* anten meýdany;
* ОРЛ-Т (trassaly) we ОРЛ-А (aerodromly) syn radiolokatory;
* gonyş radiolokatory;
* meteorologik radiolokatory;
* ýakyn nawigasiýanyň radiotehnik ulgamy.

**Buýruk-dispetçer nokady (BDN) –** aeraportyň (aeradromyň) çäginde ýerleşen desga bolup, onda howa hereketiniň merkezleşdirilen dolandyrylyşy amala aşyrylýar.

***Buýruk-dispetçer nokady (BDN) –*** adaty ýagdaýda aerodromyň hemme elementlerine syn edip bolar ýaly aeradromyň araçäginde ýerleşýär. I-III klasly aeroportlarynda BDN uçuş gonuş zolagynyň (UGZ) merkezinde ***aýratyn binada ýerleşýär***.

***BDN-da aşakdaky üpjün ediji bölümçeler ýerleşdirilýär:***

* howa hereketiniň dolandyrylyşy (hereket gullygy, radiotehniki enjamlaryň we aragatnaşygyň işlediliş bazasynyň inžener-tehniki işgärleri);
* uçuşyň öňünden uçuş-hüjüm gullugynyň taýýarlygy, uçuşlaryň meteorologik üpjünçilik gullugy, önümçiligň önümçilik-dispetçer gullugy we ýolbeletleriň gullygy;

***BDN binalarynda*** adatça howa gämisiniň dolandyryş dispetçer nokady ýerleşdirilýär: ýerli dispetçer nokady, ýakynlaşma dispetçer nokady, geçelge dispetçer nokady, aýlawyň dispetçer nokady, gonuş we ýerde süriş dispetçer nokady, uçup başlaýyş dispetçer nokady, aerodromyň dispetçer nokady.

Buýruk-dispetçer nokatlary awiasiýa howa elektroaragatnaşygy we awiasiýa ýeraragatnaşygy bilen üpjün etmek üçin ***tehniki serişdeleriň toplumy bilen enjamlaşdyrylan.***

Aeroportyň hemme gulluklarynyň önümçilik we tehnologik işiniň dolandyryşyny, olaryň özara arabaglanyşygyny, bu gulluklaryň işiniň sazlaşygyny üpjün etmek üçin aeroport içi ýer elektro aragatnaşyk tory niýetlenendir.

Aeroportyň BDN-dan uzak aralykdan aerodromda gurulan we hyzmat personalyň hemişe gatnaşmaýan uçuş üpjünçiliginiň biri bolan radio yşyk tehniki serişdelerini dolandyrýar we olaryň işine gözegçilik edýär.

***1 (bir) sagatda hyzmat edilmeli*** howa gämileriniň maksimal mukdaryna laýyklykda BDN razrýadlara bölünýär (6 razrýad). BDN-niň razrýady aeroportyň klasyna gabat gelmeli (1-nji klas aeroporta BDN-ň 1-nji razrýady, 2-nji klas aeroporta BDN-ň 2-nji razrýady we ş.m).

|  |  |  |
| --- | --- | --- |
| KDN-nyň  razrýady | 1-sagatda maksimal hyzmat edilýän uçýan apparatyň mukdary (sanda). | |
| Hemmesi | Şol sanda uçar menziliň etrabynyň uçuş-gonuş zolagynda uçmak we gonmak |
| I | 90-a çenli | 36-a çenli |
| II | 60-a çenli | 29-a çenli |
| III | 40-a çenli | 24-e çenli |
| IV | 20-ä çenli | 16-a çenli |
| V | 11-e çenli | 11-e çenli |
| VI | 4-e çenli | 4-e çenli |

**Uçup başlaýyş dispetçer nokady** HG-niň (Howa gämisi) gonuşyna we uçuşyna wizual gözegçiligi we UGZ-a synçylyk bilen üpjün edýär. Başlangyç dispetçer nokady UGZ-ň her kursundan ortasyna tarap biri-birine simmetriki 250-300 metr aradaşlygy bolan we UGZ-ň okundan 150 metr aradaşlykdaky 2 sany tehniki binalarda ýerleşdirilýär.

***Daşky getiriji radio maýagyň (DGRM) meýdany*** UGZ okunyň dowamynda, UGZ ahyryndan 4000±200 metr uzaklykda iki taraplaýyn gonuş girişinde ýerleşýär. DGRM binasynyň ýerleşdirilmegi üçin aýrylýan ýeriň meýdany 50x120m. DGRM meýdanyndan gurluşlaryň we ýokary wolt liniýa elektro geçirijisine çenli minimal uzaklyk 500m, howa liniýalaryna çenli minimal uzaklyk 100m.

***Içki getiriji radio maýagyň (IGRM)* *meýdany*** UGZ okunyň dowamynda we onuň iki torsundan 1050±150m uzaklykda ýerleşýär. IGRM binasy üçin 50x100m ölçegli ýer gerekdir.

***Ugur radio maýagy*** UGZ okunyň dowamynda gonuş ýeriniň giriş tarapyna garşy tarapdan hem-de UGZ ahyryndan ýerli şertlere we howa çemeleşme ýoluna baglylykda 400-1150m aralykdaky aradaşlykda ýerleşýär.

***Anten meýdany*** önümçilik binalaryndan, howa liniýa elektro geçirijiden we radio päsgelçilik mümkinçiliginiň öňüni alýan beýik gurluşlardan daşda duran zolakda ýerleşdirilýär. Anten meýdany BDN binasyndan 100-400m daşda bolmaly. Anten meýdany üçin ýer bölegiň ölçegi 170x170m bolmaly.

**Aerodrom üstleri barada umumy maglumat**

Aerodromyň grunt uçuş gonuş zolagynyň üsti köp yzgarly döwri howa gäminiň howpsuz uçuş, gonuşyny we sürülişini üpjin edip bilmeýär. Awiasiýada günüň dowamynda hemişe uçuşlary üpjin etmek maksady bilen aerodromlarda uçuş gonuş zolagy, sürüş ýodalary, duralga ýerleri we perron üst örtükli bolýar. Konstruksiýanyň gurluşygy howpsuzlygy, tygşytlylygy we uzak möhletliligi üpjin etmelidir. Aerodrom örtükleri öz durnuklylygy we tizligi bilen howa gämilerinden gelýän agyrlylygyna çydamly bolmalydyr. Mundan başda-da örtükler tozanlanmaýan, suw özine çekmeýän, örtüklere dökülen ýangyçlaryna durnukly we gurluşykda mehanizasiýa işlerini, remont, durkuny täzeleýiş işlerini geçirmäge mümkinçilik berýän bolmaly.

***Aerodrom örtükleriniň gurluşy 3 (üç) gatdan ybaratdyr:*** hususy örtükli, emeli üstli we hakyky grunt esasly (1 surat). Hususy we emeli esasly örtükler hem birnäçe gatdan ybarat bolup biler.

***Hususy örtükli –*** ýokarky has berk we durnukly gatlak bolup howa gäminiň şassisinden gelýän agyrlygy kabul etýär. Gatlagyň galyňlygy howa gäminiň agyrlygynyň hasaplamasy esasynda we örtügiň özüniň durnuklylygynyň esasynda kesgitlenilýär.

***Emeli esasly –*** bir gatdan beýleki gatakem- kemden geçmekligi üçin niýetlenilen. Onuň esasy gowy arassalanan serişdelerinden ybaratdyr: şebn, grawiýa, çägeden we kä halatlarda grunt. Yazylýan esaslaryň galynlygy klimatiki, gidrogeologiki ýerleşişine baglylykda ýörite hasaplamalaryň esasynda kesgitlenilýär.

***Hakyky grunt esasly* –** ýokarky, meýilleşdirilen we berklenen grunt diýip atlandyrylýar.

Işiň häsiýetine laýyklykda güýjiň täsirinde aerodrom örtükleri iki topara bölünýär:

* Gaty örtükler- ýokary klasly aerodromlara ýazylýar. Ol egrelme ukyplylygy bilen häsiýetlenýär. Gaty örtüklere beton esasda beton, demirbeton we asfaltobeton degişlidir.
* Gaty däl örtükler – pes klasly aerodromlarda ýaýran görnüşdir. Bu örtük egrelmä ukyply däldir we gysylmanyň esasynda işleýär. Gaty däl örtükler durnukly daldir we güýjiň täsirinde deformirlenýär.


**Aerodrom örtükleriň markerowkasy**

Aerodrom örtükleriň markerowkasy: uçuş gonuş zolagyna, sürüş ýodalarynyna we duralga ýerlerine hem-de perrona belgilenýär.

Ähli aerodromlar üçin ***emeli*** uçuş gonuş zolagynyň markerowka shemasy IKAO-nyň talaplaryna laýyklykda alnyp barylmalydyr. Klaslara görä markerowkanyň san möçberi we olaryň arasyndaky aradaşlyk üýtgeýär.

***Uçuş gonuş zolagynyň üstüniň markerowkasy*:**


* ***San belgili* –** gonuş magnit ýol burçy
* ***Gönüburçly belgili* -** uçuş gonuş zolagynyň bosagasy, gonuş zonasy we uza boý oky. ***1 surat***




Uçuş gonuş zolagynyň bosagasy parallel gönüburçlyklar bilen (çyzyklar) belgilenýär we uçuş gonuş zolagynyň oý okuna görä uçuş gonuş zolagynyň soňundan 6 metr, gapdalyndan 3 metr aradaşlykda belgilenýär. Gonuş zonasy ähli klasly aerodromlar üçin iki sany gönüburçlyklar bilen uza boý okuna görä belgilenýär. Bellikler uçuş gonuş zolagynyň başyndan 150 metr aradaşlykda belgilenýär.

A B we W klasly aerodromlar üçin uçuş gonuş zolagynyň gönükdirme aradaşlygy iki sany gönüburçlyklar bilen belgilenýär. Ähli uçuş gonuş zolagynyň uza boý oky punktir çyzyklar bilen uza boýyna belgilenýär. We olaryň aralyklary biri – birinden deň aradaşlykda belgilenýär.

***Sürüş ýodalaryň üstleri*** uza boý oky boýunça belgilenýär. Howa gäminiň deslapky starta geçmegine garaşylýan ýeri, uçuş gonuş zolagy bilen birikýän ýeri belgilenýär.Sürüş ýodalar A B we W klasly aerodromlar üçin punktir çyzyklar bilen belgilenýär. Çyzyklaryň ini 0,15 metr uzynlygy 15 metr. G D we E klasly aerodromlar üçin uzynlygy 5 metr sürüş ýodalarda howa gäminiň garaşylýan ýeri 4 sany çyzyklar bilen belgilenýär: iki sany punktir we iki sany üznüksiz çyzyklar ***2 surat.***



***Duralga ýerleriň belgileri*** sürüliş üçin göni çyzykly we egri çyzyklardan ybaratdyr. T - harp görnüşli we san bilen belgilenýär. Duralgalaryň ýerini we san belgisini aňladýar. Göni çyzykly sürüş oky sürüş ýodalary ýaly belgilenýär we egri çyzykly sürüliş oky punktir çyzyklary bilen ini 0,15 metr,uzynlygy 5 metr deň. Duralga ýeri T- harp görnüşli belgilenýär. Howa gäminiň komandiriniň gowy gözýetimi üçin T - harply şekiliň arasy üznükli belgilenýär. A B we W klasly aerodromlar üçin aralyk 2 metr,. G D we E klasly aerodromlar üçin aralyk 1 metr. Duralga ýerleriň belgileri bellenilen düzgünleriň talaplaryna laýyklykda ýerine ýetirilýär. Uçuş gonuş zolagy, sürüş ýodalary we duralga ýerleri ak reňkde, sürüş ýodalary bilen uçuş gonuş zolagynyň birikýän ýeri sary, howa gäminiň deslapky starta çykmagy üçin garaşylýan ýeri mämişi reňk bilen belgilenýär. ***3 surat***



**Aerodromlaryň möwsüleýin saklanylyşy**

***Aerodromlaryň gyş möwsüminde saklanylyşy***

Gyş möwsüminde aerodromda alnyp barylýan indiki işleri öz içine alýar:

* Aerodrom elementleri gardan arasalamak;
* Örtükleriniň üstleriniň doňaklygy barada habar bermek we olary aýyrmak barada işleri alyp barmak;
* Aerodrom elementleri gardan goramak;
* Gonuş meýdançasyny we wertodrom düzümini taýýarlamak.

Uçuş meýdançalaryň we aerodrom mehanizasiýasynyň işini güýzki- gyşky möwsümine taýýarlamak maksady raýat awiasiýasy bilen her bir aeroportda möwsüminden iki aý öň minus görkezijili iş maksatnamasyny düzülmelidir. Maksatnamada aerodromda çäreler toplumynyň geçirilişini, aerodrom elementlerinde remont işlerini, markerowka bellikleriň we örtükleriň dikeldiş işlerini göz öňüne tutulmalydyr. Bu maksatnama laýyklykda aerodrom ulaglaryň we mehanizmleriniň, aragatnaşyk serişdeleriniň remont işleri alnyp barylmalydyr.

Uçuşlaryň yzygiderligini üpjin etmek maksady bilen gyş möwsüminde aerodromlaryň we onuň elementleriniň gardan arasalaýyş işleriniň yzygiderligi indiki topara bölünýär:

* Birinji – arasalaýyş işleri, emeli uçuş gonuş zolagynyň, emeli uçuş gonuş zolagyndan 10 metr bolan howpsuz zolagyny sürüş ýodalaryň, perronyň, emeli uçuş gonuş zolagynyň ýagtylandyryş enjamlarynyň arasalaýyş bejeriş işleri girýär.
* Ikinji – ätiýaç grund örtükli uçuş gonuş zolagynyň taýýarlygy, duralga ýerlerini arasalamak, sürüş ýodalaryny inine 10 metr bolan we aerodroma golaý ýerleşen ýeri arasalamak.
* Üçinji – ahyrky howsuz zolagynyň uzynlygyna ýarsyny arasalamak, 25 metr inniliginde gapdal howpsuz zolagynyň, duralga ýerleriň, perronyň arassalygy

Aerodrom gullugynyň aerodromy gyş möwsüminde saklaýyş işlerini geçirilende ähli gulluklar bilen arabaglanyşygy saklaýar.

Awiasion hadysalaryň bolmazlygyny aradan aýyrmak üçin uçuş meýdançada alnyp baryljak işleri hereket gullugy bilen ylalaşylýar we ýerine ýetirilýär.

***Aerodromlaryň tomus möwsiminde saklanylyşy***

Üst örtükleriň arasalaýyş işleri awia hereketlendirijilere predmetleriň düşmeginiň öňüni almak maksady bilen geçirilýär. käbir elementler uçuş gonuş zolagynyň üst örtüginiň zaýalanmagyna sebäp bolup biler. Keseki elementler, hapalar, zir-zibiller hem degişlidir. Olar howa gämileriň awia hereketlendirijilerine düşüp uçuş howpsuzlygyna zyýan ýetirip biler. Aerodromyň arassalaýyşy güniň dowamynda azyndan iki sapar geçirilmelidir we uçuşy ýerine ýetirmäge päsgel bermelidäldirler. Arasalaýyş işleri DE-224 kysymly ulaglary esasynda geçirilýär. Olaryň kömegi bilen uçuş gonuş zolagynyň üstünden bir sapar geçende ýokary hilli arassalaýyş gazanylýar. Uly göwrümli predmetleri şýotkalaryň kömegi bilen we ownuk elementleri ýokary tizlikli gaz howa akymly hereketlendirijileriň kömegi bilen arassalanylýar. Käbir bölekleri ýagny howply bölekleri , döwülmäge we ýygy - ýygydan gözegçilik işlerini geçirip defekt meýilnamasyny düzmelidir. Defekt meýilnamasynyň çäginde abatlaýyş işlerini wagtynda geçirip durmalydyr. Abatlaýyş işleriniň wagtynda geçirip durmagy käbir elementleriniň awia hereketlendirijilerine düşmeginiň öňüni almak çäresidir.

Üst örtükleriň ýuwulmagy – ýaz möwsüminiň gutormagy bilen geçirilýär we hapalanma derejesine baglylykda. Ulag serişdeleriniň hereketini ýapgytly bolar ýaly sazlamaly.

Üst örtükleriň suwlanmagy – ýokary temperaturada üst örtükleriň gyzdyrylmagynyň öňüni almak bilen gury we yssy howada suwlanylýar.

Üst örtükleriniň markerowkasy – olaryň hapalanma we öwüşgininiň solmak derejesine baglylykda geçirilýär. emeli örtükli aerodromlarda emal ulanylýar.

Uçuş gonuş zolagynyň markerowkasynda hökmany suratda markerowkanyň düzgünnamasy esasynda geçirilýär ýagny: güýzki çyzyklar, bosaganyň bellikleri, san we harp bellikleri, gonuş zonasynyň bellikleri, daşky araçäkleri kesgitleýän bellikler.

Daşky çäklendirilmeler uçuş meýdançasyna keseki adamlaryň, häýwanlaryň we ulag serişdeleriniň geçmeginden uçuş howpsuzlygyna päsgelçilik döretmezlik maksady bilen bellenilýär.

**Howa menziliň we uçuş menzilleriň geçirip bilijilik ukuby**


Uçuş menziliniň geçirip bilijilik ukuby köp derejede uçuş-gonuş zolagynyň, sürüş ýodajyklarynyň ***meýilli ýerleşdirilişine we sanyna baglydyr***. Olar howa gämileriniň uçuş – gonuş zolagyndan perrona, duralga ýerine we tersine oňaýly hem-de çalt hereket etmegini hökman üpjün etmelidirler.

Barlaglaryň netijesinde uçaryň uçuş-gonuş zolagyndan çalt gitmegi üçin oňa birikýän sürüş ýodajyklaryny ***A, B, W we G*** klasly uçuş menzilleri üçin ***30°-dan*** uly bolmadyk burç bilen birikdirilmelidir, onda howa gämileriniň tizligi ***80-100km/sag*** çäklerde bolmagy mümkin. ***D we E*** klasly uçar menzilleri üçin ***45°-den*** uly bolmadyk burç bilen birikdirilmelidir, onda howa gämileriniň tizligi ***60-80km/sag*** çäklerde bolmagy mümkin.

Burçuň ulalmagy bilen egride gözýetim kiçelýär, şonuň üçinde ýoluň egriçyzykly uly bölegi uçarmanyň gözýetiminden aňyrda galýar. Ýagdaýy dogry kesgitlemek üçin uçarman kellesini we gözüni öwürmeli bolýar, bu howa gämisini dolandyrmaklygy çylşyrymlaşdyrýar, ahyrky netijede uçuş-gonuş zolagyndan ***düşmek tizligini peseltmeli*** bolýar.

Howa gämileri aýratyn operasiýalary ýerine ýetirende minimal aralyklary hasap etmek üçin aşakdakylary ***göz öňünde tutulýar:***

* howa gämisi öňdäki howa gämisi uçandan ýa-da gonandan soň uçuş-gonuş zolagyny boşadandan soň uçmaga başlap biler;
* abzallar boýunça uçuş düzgüninde howa gämisi öňdäki uçan howa gämisi beýiklige galyp manewra başlandan soň uçmaklygy ýerine ýetirip başlar, ekipaž dispetçer bilen aragatnaşyk gurar;
* uçmaklygy ýa-da gonmaklygy ýerine ýetiren howa gämisi gonmaga gelýän howa gämisi ikinji aýlawa howpsyz gitmegiň beýikligine eýeleýänçä uçuş-gonuş zolagyny hökman boşatmaly;
* abzallar boýunça uçuş düzgüninde gonmaga girişýän howa gämisi diňe öňdäki howa gämisi gonandan soň glissada boýunça peselmäge başlamaly.



1) gonuş glissadasyna giriş;

2) içki getiriji radiomaýagyň űstűnden uçup geçmek;

3) tigirlenmäniň (uçmagyň) başlangyjy;

4) gonmak pursady;

5) ýerden űzűlme ýeri;

6) gonmagy bes etmek we sűrűş ýodajygyna gidiş;

7) uçuş-gonuş zolagynyň ahyryny uçup geçiş pursady;

1. 200m beýiklige galyş nokady;
2. deslapky start.

Görkezilen şertler hasaba alnanda howpsyzlygy ***üpjün etmek diýlip*,** aşakda görkezilenler kabul edilýär:

* uçmak- howa gämisiniň tigirlenip başlan pursady;
* gonmak- howa gämisiniň doly ýere gonmagy;
* uçandan soň uçuş-gonuş zolagyny boşatmak-uçuş-gonuş zolagynyň ahyryny uçup geçmek;
* gonandan soň-sürüş ýodajygyny eýelemek;
* ikinji aýlawa howpsyz gitmekligiň beýikligi-glissada boýunça peselişde içki getiriji radiomaýagyň üstünden uçup geçmek beýikligi.

Uçuş menzilleiň geçirip bilijilik ukyby (g.b.u.) çyzgy taslamasy döwründe kesgitlenýär. Hasap edilen iň ýokary geçirip bilijilik ukyby wagt birliginde (1sag) uçmaklygyň we gonmaklygyň san çägi bilen kesgitlenýär. Iň ýokary (g.b.u.) 2(iki) howa gämisiniň yzygider operasiýalarynyň arasyndaky kiçi wagt aralygynyň ululygyna baglydyr (uçmak-uçmak, gonmak-gonmak, uçmak-gonmak, gonmak-uçmak), olar her uçuş menzilinde dürli ululyklara eýedirler.

Uçuş-gonuş zolagynyň geçirip bilijilik ukybynyň hasaby zolagyň 3 iş režimi (uçmak, gonmak, uçmak we gonmak) üçin goşmaça wagty hasaba almak bilen uçmak we gonmak prosesiniň arasyndaky iň kiçi ornaşdyrlan wagt boyunça şu aňlatma esasynda kesgitlenýär:

***gezegine uçmak:*** Nu = 3600 HG

1,3tk.w sag

Nu-geçirip bilijilik ukuby;

tk.w - uçmaklygyň arasyndaky iň kiçi wagt aralygy;

***gezegine gonmak:*** Ng = 3600 HG

1,3tk.g  sag

tk.g- HG-niň gonan wagtynda iň kiçi wagt aralygy;

***uçmagyň we gonmagyň gezekleşmegi:*** Nu.g.= 3600

1,3(tk.g.u+ tk.u.g)

tk.g.u – HG-niň uçmak we gonmak aralygyndaky iň kiçi wagt aralygy;

tk.u.g – HG-niň gonmak we uçmak aralygyndaky iň kiçi wagt aralygy.

Uçuş-gonuş zolagynyň geçirip bilijilik ukubynyn hasabynyň mysaly hökmünde çalt hereketli sürüş ýodajyklary bolan uçuş-gonuş zolagynyň meýilleşdirilen wariantyny kabul edeliň. Gazoturbin hereketlendirijili howa gämisi üçin uçmak-gonmak operasiýalaryny ýerine ýetirmek wagty:

tsür = 60; tgliss = 110; tgözegçilik = 45; tUGZ =40.

tuçm = 60; tgirlenme = 45; tIGRM =20;

tsür - deslapkydan ýerine ýetiriji starta çenli we uçmaga taýýarlyk;

ttigirlen  - ýerinden gozganandan we ýerden üzlen pursadyna çenli;

tugz - tigirlenip başlan pursadyndan uçuş-gonuş zolagynyň ahyrynyň üstündäki uçuşa çenli;

tIGRM - gonýança;

tUGZ - gonandan boşaýança;

tgözegçilik - ýokary galmak we 200m çenli deň bolmaklary mümkin.

Tablisadan görnüşi ýaly, bir uçuş-gonuş zolagynyň geçirip bilijilik ukyby, bir kysymly howa gämisi üçin 1 sagatda 32-den 46-çenli uçmak-gonmak operasiýalary üýtgäp durýar.

**Uçuş menzilleriň zeýkeş – suw akdyryjy torlaryny ulanyşda**

**abat saklamak we bejergi işlerini geçirmek**

Zeýkeş – suw akdyryjy torlaryny hemişe ulanyşa ýaramly ýagdaýda saklamak maksady bilen, esasy işler ***olaryň abat saklanyşyna***, ýagny ulgamlaýyn gözegçiligine we seredilişine gönükdirilendir. Zeýkeş we suw akdyryjy torlara gözegçiligi we seredilişi ýylyň dowamynda ***uçuş menziliň (aerodrom)*** gullugynyň hünärmenleri tarapyndan geçirýär.

Zeýkeş – suw akdyryjy torlarynyň ***ýörite gözegçiligi*** gar eränden soň baharda we güýçli ýagyşlardan soň gűýzde geçirilýär. ***Gözegçilige*** ähli seredilýän we ýagyş kabul edýän guýular, suw akdyryjy çyzyklar, açyk elementler we olaryň desgalary, desgalaryň golaýyndaky ýeriň üstleri hem-de ýere gömülen çuň turba geçirijiler ***degişlidirler***.

**Uçuş menzilleri süỳşỳän çägelerden goramak**

Çäge ỳeliň täsiriniň netijesinde süşỳär. Uçuş menzilleri süỳşỳän çägelerden goramagyň ***esasy serişdeleri bolup:***

* agaç-gyrymsy agaç gorag zolaklary;
* köpỳyllyk ösümligi - çöl arpasyny ekmeklik;
* çägäniň üstüne gara ỳaglary (bitumy) sepmek durỳar.

Uçuş menziliň töweregi boỳunça ösümlikleriň we agaçlaryň ekilmegi - süỳşỳän çägelerden goramagyň iň ygtybarly we uzakwagtlaỳyn serişdesidir. Uçuş menzilleri süỳşỳän çägelerden ygtybarly goramak üçin ỳeliň gelỳän ugrundaky ỳagny, ***ỳel tarapyndaky*** agaç-gyrymsy agaç ***zolagynyň ini 1000 metrden***, ***arka*** ***tarapyndaky*** ***zolagyň ini 250 metrden*** az bolmaly däldir. Zolaklary ekmek bilen bir hatarda uçuş menzilleri tutuş haỳat kysymly goraglar arkaly hem goraỳarlar.

Uçuş menziller gyşda saklamaklyga we ulanmaklyga ỳaramly bolmalydyr. ***Şu maksat bilen uçarlaryň,*** uçuş menzillerde işleỳän beỳleki mehanizmleriň hereket edỳän, olara hyzmat edilỳän ỳerinde, uçuş zolaklarynda hem-de uçuş menziliň beyleki elementlerinde gary aỳyrmak we dykyzlamak boỳunça degişli işleri geçirilýär. Doňaklygyň döremegine garşy duỳduryjy çäreleri göz öňünde tutulýar we geçirilýär.

***Uçuş menzilleri saklamak boỳunça esasy talaplar:***

* berlen uçuş menzilde gyşda klimatiki faktorlaryň we aỳratynam onuň ýeriniň üstüniň (relỳefiniň) täsiri astynda ỳüze çykỳan şol wagtky şertleri dogry seljermek;
* güỳzde uçuş menziliň desgalaryny zaỳalanmakdan goramak we gyşky ulanyş çärelerini netijeli geçirmek maksady bilen, durnukly doňaklyklar başlamanka gyşa taýýarlyk işlerini geçirmek;
* örtükleriň üstunde garyň, buzuň ỳa-da bulamagyň (gar we suwuň garyşygy) bolmagy, hem-de ol üste howa gämileriniň tigirleriniň sürtülmegi azalỳar we tigirlenip gitmek uzynlygy köp derejede uzalỳar.

**Howada ýűkleri daşamak**

**Daşamak gullugynyň düzümi we ýerine ýetirmeli işi**

Howa gatnawlary – raýat awiasiýasynyň milli gullugynyň hemme gulluklary gatnaşýan prosesler toplumydyr. Howa ulagynda daşamaklygy we onuň täjirçilik ulanyşyny gönüden-göni guramaklygy, ýörite döredilen gulluga ýüklenilýär. Bu gulluga raýat awiasiýasynyň milli gullugynyň daşamaklygy guramak bölűmi ýolbaşçylyk edýär.

***Milli gullugyň düzümine:***

* daşamaklygy meýilleşdirmek meselelerini alyp barýan;
* uçarlaryň hereketiniň gün tertibini düzýän;
* täjirçilik işleri we tariflary ulanmak;
* ýolagçylary we poçta-ýükleri daşamaklygy guramak;
* daşamaklyk boýunça operatiw işleriň meselesini guramak bölümleri.

Raýat awiasiýasynyň territoriýal awiakärhanalarynda daşamaklygy guramak gullugyna milli gullugyň başlygynyň orunbasary ýolbaşçylyk edýär.

Indiki düzüji bölümlerde-ýagny, awiaýollarda-gullygyň ýerine ýetirmeli işi köp differensirlenendir. Howa menzillerde ýolagçylaryň, olaryň el goşlarynyň, ýükleriň we poçtalaryň howa boyunça süýşmeginiň başlanýan hem-de gutarýan ýerlerinde esasan daşamaklygy guramak işleri tilsimatlaşdyrylan ýagdaýda alnyp barylýar. Şäher aerowokzallarynda we agentstwalarynda daşamak prosesiniň başlangyç stadiýalaryndan başga, howa gatnawlarynyň guramaçylyk-tilsimat meseleleri bilen özara bagly täjirçilik ulanylyşy boyunça uly çäreler toplumy ýerine ýetirilyär.

Howa gatnawlaryny we awiaýollaryň täjirçilik ulanylyşyny guramaklygyň nazary meselelerini işläp düzmek, hem-de şu gulluk üçin hűnärmenleri taýýarlamak “Tűrkmenhowaýollary” agentligiň we Türkmenistanyň Inžener-tehniki we ulag kommunikasiýalary institutynyň okuw jaýlary tarapyndan degişlilikde amala aşyrylýarlar.

**Ýükleri daşamak hyzmatynda işleriň mehanizimleşdirilmegi**

Raýat awiasiýasynyň aeroportlarynda ýükleri ýüklemek-düşürmek proseslerini çaltlandyrmak we ýükleýjileriň işini ýeňilleşdirmek üçin mehanizmleşdimegiň dürli hereket edýän we gozganmaýan serişdelerini ulanýarlar. Aşakda olaryň esasylary we olaryň häsiýetnamalary görkezilendir.

Uniwersal elektrik ýükleýjiler ýüklemek-düşürmek işleri, ammarlardan uçarlara ýükleri daşamak, ýük ammarlarynyň we howlusynyň içinde ýükleri göçürmek we örmek hem-de dűrli hilli ýűkleri daşamak űçin niýetlenendir. Aeroportlarda 4004A seriýaly elektriki ýükleýjiler giňden ýaýrap olar ýapyk jaýlarda ýükleri göçürmek üçin gulluk edýär. EP-201A, EP-202 seriýaly elektriki ýükleýjiler uniwersaldyrlar (hemme taraplydyrlar), olaryň uniwersallygy ýükden aýryp bolýan ilgençekleriň, uniwersal gapdal ilgençekleriň, peýkamlaryň we başgalaryň barlygy bilen düşündirilýär.

4013, 4014, 4016, 4020, 4022 we 4028 kysymly awtoýükleýjiler agyr agramly ýükleri ýüklemek-düşürmek we olary düýpli göterijide daşamak üçin niýetlenendir.

Akkumulýatorly çekijiler ýük howlularynda we perronlarda ýük tirkeglerini tirkege almak üçin niýetlenendir.

Kran-balka we elektrik göterijiler (ýokary) uly möçberli işi bolan ýükleri ammarlaryň içinde göçürmek üçin niýetlenendir. Bu ulagyň gowy tarapy ýük göterijiniň gozganmaýan bir relsde hereketlenmek mümkinçiligidir, ýagny, ýüki bir tekjeden başga bir tekjä, bir jaýdan başga bir jaýa we ýükleri awtomaşyna ýüklemek we düşürmek mümkinçiligidir.

Konweýerler ammaryň içindäki ýukleri ýeke-ýekelikde süýşürmek üçin ulanylýar. Lentaly, plastlinaly we rolikli konweýerleri ulanýarlar. Olar uly uzynlykly meýdanlarda mehanizmleşdirmegiň dürli görnüşli giňişleýin shemasyny döretmäge mümkinçilik berýär.

Kran-ştabeller ýükleri köp tekjelerde ýerleşdirilen ammarlarda ulanýarlar. Olar kran-balka meňzeş ferma gurluşy emele getirýärler we çarşak gapjaýjy berkidilen dik aýlanýan kolonkalar bilen goşmaça enjamlaşdyrlandyr.

**Ýolagçylara hyzmat etmekligiň we el goşlarynyň operasiýalaryny guramak hem-de olaryň tilsimaty**

Howa menzillerden uçýan howa gämisiniň ýolagçylaryna hyzmat etmegiň tapawutly aýratynlygy uçmagyň öňüsyrasynda ýolagçylaryň peteklerini we el goşlaryny bellik etmek boyunça operasiýalaryň ýerine ýetirilmegi bolup durýar.

Umumy ýagdaýda uçýan ***ýolagçylaryň peteklerini we el goşlaryna bellik etmek prosesi*** aşakdaky esasy tehnologiki operasiýalary öz içine alýar:

* ýolagçylar we el goşlary boýunça zerur maglumatlary ýüze çykarmak;
* ýolagçylar we el goşlary boyunça peteklerdäki we daşamak resminamalaryndaky maglumatlary bellige alamak.

Uçýan ýolagçylaryň peteklerini bellik etmek, el goşlaryna resminama doldurmak we olary tertipleşdirmek prosesleri howa ulagyna ýerde hyzmat etmegiň hem-de gatnawlary täjirçilik ýüklenişiniň komplektleşdirmeginiň doly prosesiniň düzüm bölegi bolup durýar. Bu prosesleriň alnyp barlyşynda uçuşlaryň howpsuzlygynyň talaplaryny ýerine ýetirmek, uçarlaryň täjirçilik ýüklenişini ýokarlandyrmak, maliýe we ýuridiki jogapkärçilikleriň hem-de hasabatlaryň dolulygy, ýolagçylaryň rahatlygy, howa menzillerde ulanyş çykdaýjylarynyň azalmagy üpjün edilýär.

Howa menzillerden uçup gidýän ***ýolagçylaryň peteklerini bellik etmek we el goşlaryna resminama doldurmak*** ulgamy diýlip, daşamak resminamalaryny doldurmagy üpjün ediji tehnologiki enjamlaryň, mehanizmleşdirlen, awtomatizirlenen serişdeleriň we daşamak gullugynyň hyzmat ediji işgärleriniň toplumyna düşünilýär.

Uçup gidýän ýolagçylaryň el goşlaryny wokzalyň içinde tertipleşdirmek ulgamy diýlip, daşamaklyga kabul edilen el goşlaryny wokzalyň içinde tertipleşdirmek prosesini ýerine ýetirmekligi üpjün ediji tehnologiki enjamlar, mehanizmleşdirmek, awtomatizirlemek serişdeler toplumyna we daşamak gullugynyň hyzmat ediji işgärlerine düşünilýär.

Belige almak erkin täriniň (metodikasynyň) girizilmegi bilen baglanyşykly iň çylşyrymly meseleleriň biri gatnawlar boýunça el goşlaryny sortlamak zerurçylygy bolup durýar. Howa menzillerde şu meseläni çözmek üçin dürli mehanizmleşdirlen ulgamlary ulanýarlar, ***olary indiki görnüşde klaslaşdyrmak mümkin:*** el bilen sortlanýan mehanizmlenen, ýarym awtomatiki we awtomatiki ulgamlar. El goşlaryny sortlamagyň bir ýa-da beýleki ulgamlarynyň ulanylmagy aerowokzalyň geçirip bilijilik ukubyna baglydyr.

**Täze tilsimatyň ornaşdyrylyşy**

Häzirki zaman halkara aeroportlary tilsimatyň döwre görä kämilleşmegini talap edýär. Aeroportlarda ýolagçylara hyzmat etmek üçin daşamak gullugynyň işini kämilleşdirmek talap edilýär. Oňa mysal edip, ýolagçylary aerowokzaldan uçara çenli, hiç-hili howa şertleri täsir etmez ýaly “ellikleriň” (rukawa) kömegi bilen mündürmek we düşürmek, ýolagçylaryň el goşlaryny özleri ýanlary bilen götermän, el goşlary tabşyrylýan ýerlere (biletleriň registrasiýa edilýän ýerinde) tabşyrylmagy, ýolagçylara biletleri satmak meselesinde kompýuterleri ulanmak bilen olaryň wagtyny tygşytlamak, ýolagçylaryň resminamalaryny doldurmakda awtomatizirlenen ulgamlary ulanmak degişlidir. Halkara aeroportlarynda dürli göwrümli ýükleri daşamak, olara hyzmat etmek, ýükleri abat saklamak, mehanizmleşdirmek, eger zerur bolsa temperaturany belli bir derejede saklap biljek enjamlary oturtmak degişlidir.

**Gatnawlary komplektleşdirmek**

Daşamaklygy guramak boýunça tehnologiki prosesiň iň esasy tapgyrlarynyň biri gatnawlary komplektleşdirmek bolup durýar, ýagny, uçarlaryň täjirçilik ýüklenişini gutarnykly kesgitlemek we ugradyjy resminamalary doldurmakdan ybaratdyr. Gatnawlary komplektleşdirmek ***3 gulluk*** boyunça bir wagtda amala aşyrylýar: ***ýolagçy, ýük we poçtalary daşamak.***

Gatnawlary komplektleşdirmek we uçarlara ýükleniş operasiýasynyň yzygiderliligini berk berjaý etmeklik:

* uçuşlaryň howpsyzlygyny üpjün etmeklige;
* uçarlary merkezleşdirmäge;
* her gatnawyň şertinde täjirçilik ýüklenişini doly ulanmaga;
* aralyk howa menzillerde ýüklemek we düşürmek wagtyny azaltmak maksady bilen el goşlaryny, poçtalary we ýükleri tygşytly ýerleşdirmeklige gönükdirlendir.

Gatnawlary netijeli ***komplektleşdirmegi üpjün ediji esasy şertler*** bolup:

* uçary uçmaga taýýarlamak boýunça gulluklaryň özara takyk hereketi;
* uçary uçmaga taýýarlaýyş tehnologiki grafigine laýyklykda operasiýalaryň yzygiderligini berk berjaý etmek;
* ugradyjy resminamalary dogry we takyk dűzmeklik durýarlar.

***Gatnawlary komplektleşdirmegi üpjün ediji esasy wezipeli adamlar bolup:***

* daşamak;
* ýolagçy we poçta-ýük gulluklarynyň dispetçerleri;
* merkezleşdirme we ýüklemek boýunça despetçerler;
* ikinji uçarman hyzmat edýärler.

Aeropordyň merkezi dispetçerligi (AMD) ***komplektleşdirmek prosesiniň operatiw dolandyryşyny amala aşyryjy we esasy sazlaýjy gulluk*** bolup durýar.

Aeropordyň merkezi dispetçerligi esasy bölümçeleri bolup ol:

* meýilleşdirmek we sazlamak;
* perron we maglumat-sorag toparlarydan durýar.

***Meýilleşdirmek we sazlamak topary:***

* uçuşlaryň gündelik meýilnamasyny üpjün etmekligi;
* ýumuş buýrmaklygy;
* uçary uçmaga taýýarlamak boýunça howa menziliniň gullygynyň işini;
* täjirçilik ýüklenişini komplektleşdirmegi aragatnaşygyň telewizion kanaly boyunça sazlaýar.

*Toparyň düzümine* ugurlar boýunça hereket topary, daşamak, uçup geliş we telemaglumat toparlarynyň dispetçerleri girýärler.

***Perron topary*** - uçaryň uçmaga taýýarlanyşyna operatiw gözegçiligi alyp barýar, her gatnaw boýunça hemme gulluklaryň dispetçerlerinden maglumatlary kabul edýär we aragatnaşygyň telewizion kanaly boýunça olary meýilleşdirmek toparyna habar berýär.

*Toparyň düzümine:* uly dispetçer, ugurlar boyunça gözegçi-dispetçerler, awtoulagyň we özi hereket edýän mehanizmleriň hereket howpsuzlygy boýunça inspektor we uçarlary duralgalarda ýerleşdirmek boýunça dispetçer girýärler.

***Maglumat-sorag topary -*** uçarlaryň hereketiniň, uçuşlaryň meýilnamasynyň we marşrutynyň üýtgemegi hakyndaky gelýän maglumatlary ýygnamaklygy, işläp düzmekligi üpjün edýär hem-de ýolagçylara uçarlaryň hereketi boýunça hemme soraglary habar berýär.

*Toparyň düzümine:* maglumat-sorag toparynyň başlygy, dispetçer, operator, diktor we sorag byurosynyň nobatçysy girýärler.

**Halkara awiaýollarynda howa gatnawlaryny guramak**

***Halkara howa gatnawy*** diýlip, uçmak we gonmak nokady 2(iki) döwletiň, ýa-da şol bir döwletiň territoriýasynda bolup, ýöne başga bir döwletiň territoriýasynda aralyk gonuşy bolan uçarda ýolagçylary, olaryň el goşlaryny, poçtalary we ýükleri daşamaklygy amala aşyrmaklyga aýdylýar.

Halkara gatnawlarynyň şertleri we düzgünleri birnäçe resminamalar bilen sazlanýar, olaryň bir bölegi halkara aktlary, beýleki bölegi içerki aktlar bolup durýarlar.

***Şeýle resminamalar bolup:***

1. Halkara howa gatnawlarynyň düzgünlerini unifisirlemek (ýönekeýleşdirmek) üçin konwensiýa. (Warşawa konwensiýasy, 1929ý).
2. Halkara howa gatnawlarynyň düzgünlerini unifisirlemek konwensiýasyna düzediş girizmek boyunça beýan (Gaga beýany, 1955ý).
3. Türkmenistanyň howa kodeksi.
4. Halkara howa gatnawlarynyň düzgünnamasy durýarlar.

Islendik howa gatnawy ***ýolagçy we daşaýjynyň arasyndaky şertnama*** bilen berkidilýär, bu şertnama awiabilet, el goşlaryň ýa-da ýüküň kwitansiýasy bolup biler. Her kompaniýa tarapyndan awiabilediň doldurylyşy aýratyndyr, ýöne Warşawa konwensiýasynyň we IATA konferensiýasynyň tekliplerine laýyk gelmelidir.

Häzirki zaman ýolagçy awiabiledi el goşlaryň kwitansiýasy bilen bile goşulandyr we çylşyrymly resminamany emele getirýär. Awiabilet birnäçe kuponlardan durýar we resminamany doldurmagyň dürli tapgyrlarynda alnyp galynýar:

- “Gözegçilik üçin” kupony, marşrut boýunça hemme maglumatlary saklaýar, hem-de tölegiň dogrudygyny tassyklaýar;

- “Agent üçin” satylan awiabiletleri hasaba almak üçin niýetlenen;

- “Uçuş kupony” marşrut boýunça ýolagçynyň hukugyny kesgitleýän resminamadyr;

- “Ýolagçy üçin” kupony, bu kupon biletden aýrylmaýar, uçuşyň bütin dowamynda ýolagçyda galýar.

**Halkara howa gatnawlary barada ylalaşyklar**

Halkara ylalaşyklaryň taryhy birnäçe on ýyllyklary hasaplaýar. Hemme bar bolan ylalaşyklary üç topara bölmek mümkin:

-Raýat awiasiýasynyň halkara organlary boýunça köptaraply ylalaşyk (konwensiýa);

-Raýat awiasiýasynyň işinde birmeňzeş düzgünleri we kadalary girizmek boýunça köptaraply ylalaşyk (konwensiýa);

-Halkara howa gatnawlary barada ylalaşyk we şertnamaly awiaýollary ulanmak.

Ilkinji köptaraplaýyn ylalaşyk 1919-njy ýylda howadaky hereketler baradaky Pariž konwensiýasy boldy, ol her bir döwletiň öz howa giňişligine ýuridiki hukugy berkitdi we Aeronawigasiýa komissiýasy (SINA) döredildi. Şol ýyllarda IATA döredildi. 20-nji ýyllarda birnäçe halkara guramalary döredildi.

1929-njy ýylda Warşawada awiasiýa boýunça ýuridiki ekspertleriň halkara tehniki komiteti çagyryldy we onda käbir düzgünleri ýönekeýleşdirmek meselesine seredildi. Warşawa konwensiýasynyň gymmat bahaly tarapy ýolagçylaryň öňünde hemme ýük daşaýanlaryň bir deň derejede jogapkärçiligini kesgitledi. 1955-nji ýylda Gaagada Warşawa konwensiýasyna düzedişler we goşmaçalar girizildi.

Iň köp taraply ylalaşyk halkara raýat awiasiýasy baradaky konwensiýadyr. Ol Çikagoda 1944-nji ýylyň 7-nji dekabrynda gol çekilip, 1947-nji ýylyň 4-nji aprelinde güýje girdi. Onda her döwlet öz howa giňişligine eýedigi we halkara uçuşlaryň düzgünleri tassyklanyldy hem-de Raýat awiasiýasynyň halkara guramasyny (IKAO) döretdi.

Ylalaşyk iki topara bölünýär: döwletara we täjirçilik.

Döwletara ylalaşyk – bu özara şertnama baglaşan döwletleriň arasynda howa gatnawlaryny ornaşdyrmak baradaky ylalaşykdyr.

Täjirçilik ylalaşygy – awiakärhanalaryň arasynda daşamak boýunça borçlary baradaky ylalaşykdyr.

**Awiapetekleri satmaklygy guramak**

Petekleri satmaklyk howa gatnawlarynyň agentliklerinde amala aşyrylýar. ***Agentlikleriň esasy işleri bolup:***

-ýolagçylary daşamaklyga hyzmat etmek we guramak;

-täjirçilik işi;

-mahabat we sorag - maglumat işlerini alyp barmak we guramak;

-poçta - ýük daşamaklyga hyzmat etmek we guramakdan durýarlar.

***Ýolagçylary daşamakda hyzmat etmek we guramak:***

* buýurmalary kabul etmekligi we gatnawlara petekleri satmaklygy;
* uçaryň täjirçilik ýüklenişini sazlamaklygy;
* üstümizden geçýän we şu howa menzilinde uçýan ýolagçylara ýerleri öňünden eýelemekligi (brony) öz içine alýar.

***Täjirçilik işi:*** hemişelik ykdysady seljerişi we onuň ösüşini, beýleki ulaglardaky ýolagçy akymyny howa ulagy bilen deňeşdirmekligi, degişli etrapda howa ulagyna bolan islegi, täze howa ýolunyň açylmagyna teklibi, uçuşlaryň ýygylygyny üýtgetmekligi, nyrhlary üýtgetmek boýunça çäreleri işläp düzmekligi göz oňünde tutýar.

***Mahabat we sorag-maglumat işlerini alyp barmak we guramak:***

* maglumat-sorag we mahabat materiallaryny taýyarlamaklygy we neşir etmekligi hem-de özüniň hyzmat edýän etrabyna giňden ýaýratmaklygy;
* howa ulagynyň amatly taraplaryny neşirýadyň, radionyň we telewideniýäniň üstü bilen tanatmaklygy, aerowokzalyň, agentstwanyň içini bezemekligi, hem-de sorag-maglumat gullugyny döretmekligi öz içine alýar.

***Poçta-ýük daşamaklygy guramak we oňa hyzmat etmek:***

* howa ulagyna raýatlaryň islegini artdyrmak üçin çäreleri geçirmekligi;
* özuniň hyzmat edýän etrabyndaky kärhanalar bilen şertnamany taýýarlamaklygy we baglaşmaklygy;
* ekspedisiýa hyzmat etmekligi guramaklygy;
* poçta-ýük daşamaklygy sazlamaklygy we gözegçiligi göz öňunde tutýar.

Howa gatnawlarynyň agentliginiň düzüminde ýörite gulluklar we toparlar bar. ***Olardan esasylary*** ***bolup:***

* ýolagçy, poçta-ýük gulluklary;
* mahabat býurosy;
* meýilnama-ykdysady topary;
* hasaplaşyk bölümi we aragatnaşyk topary;
* inspektor topary;
* hojalyk bölümi we arhiw durýarlar.

**Uçarda ýerleri deslapky eýelemek (bron)**

Ýolda düşüp-münýän ýolagçylary barmaly ýerine çalt eltmekligi üpjün etmek üçin, gowy guralan deslapky ýer eýeleýän ulgamyň ähmiýeti uludyr. Ýeri deslapky eýelemeklik yzyna gaýdýan ýolagçy üçin hem ulanylýar. ***Deslapky eýelemek*** bu ýolagça öňünden uçarda ýer bellemeklik diýmekdir.

Deslapky ýer eýelemeklik daşamaklygyň ***indiki görnüşlerini talap edýär:*** düşüp geçýän, yzyna gaýdýan ýa-da aýlaw, gatnaw içindäki.

Ýolagçynyň aralyk ýa-da ahyrky howa menzilinde düşüp, başga uçara münmegine ýa-da petek satyn alanda aralyk howa menzilinde kesgitli wagt saklanmagyna ***- düşüp geçip daşamaklyk (tranzit)*** diýilýär.

Ýolagçy ugraýan we gaýdýän howa menziline gabat gelse, ýöne ýolagçynyň gelen howa menzilinden yzyna gaýtmaklyk marşruty dürli bolmaklyk ýagdaýyna - ***yzyna ýa-da aýlaw daşamaklyk diýilýär.***

Ýolagçynyň ugraýan howa menzili gatnawyň başlanýan nokady bilen gabat gelmedigi sebäpli, aralyk howa menzilinden uçaryň gün tertibi boýunça düşüp geçýän howa menzilinde ugramagyna - ***gatnawyň içindäki daşamaklyk*** diýilýär.

Bu gatnawlary üpjün etmek üçin deslapky ýer eýelemekligiň ***3(üç) görnüşi ulanylýar:*** sorag boýunça, hemişelik we aralyk.

Agentligiň telegraf soragyny ugradandan soň ýolagça ýer berkidilmegine - ***sorag boýunça ýer eýelemeklik*** (bron) diýilýär.

Petegi (tranzit) satmazdan öň ýeri eýelemek boýunça dispetçer ýolagçy bilen marşruty işläp düzýär, şertlerini düşündirýär, wagty kesgitleýär.

Käbir şäherleriň agentlikleri üçin kesgitli gatnawlarda orunlaryň bir böleginiň berkidilmegine - ***hemişelik ýeri eýelemek diýilýär.*** ***Mysal üçin*** Aşgabat- Gazojak- Türkmenabat Gazojak üçin ýer goýmaklyk.

Geçip barýan gatnawda ýer eýelemeklik, ýagny aralyk howa menzili üçin hasaplanylan ýerlere - ***aralyk ýeri eýelemeklik diýilýär.***

**Sorag – maglumat işlerini guramak**

Ýolagçylara hyzmat etmekligi guramakda maglumat-sorag işi iň möhüm orunlaryň birini eýeleýär. Ýolagçylary garşy alýanlar we ugradýanlar bu gullugyň işinden giňden peýdalanýarlar.

Bu gullugyň esasy meselesi – ýolagçylara we özüniň hyzmat edýän etrabynyň ilatyna çalt, anyk we ynamly maglumatlary bermekden ybaratdyr.

Ýolagçylaryň isleg bildirýän hemme soraglaryny ***şertli iki topara bölmek*** mümkin:

-uçarlaryň uçuşyna dahylly bolan soraglar we maglumatlar;

-ýolagçylara ýerde hyzmat etmeklige dahylly soraglar.

***Soraglaryň birinji toparyna:*** hereketiň gün tertibi, uçuşlaryň ýygylygy, uçarlaryň uçýan we gelýän wagtlary, uçuşyň dowamlylygy, daşamaklygyň nyrhy we düzgünleri degişlidirler.

***Soraglaryň ikinji görnüşine:*** ýolagçylaryň howa menziline öz wagtynda gelmek mümkinçilikleri bilen baglydyr. Howa menzilinde petekleri nirede bellik edilýändigi, aýratynam gatnawlaryň gijä galmagy we saklanmagy gyzyklandyrýar.

Bu soraglardan başga, ýolagçylar nätanyş şähere gelende, birnäçe maglumatlary almak zerurçylygy ýüze çykýar. Ýolagçylaryň islegini kanagatlandyrmak üçin ***soraglaryň we maglumatlaryň 3(üç) görnüşi ulanylýar:*** görüş, dil üsti we telefon boýunça.

***Görüş maglumatyna*** ähli howa menzilindäki, köçelerdäki shemalar, jedweller, tablo, ekran görnüşindäki görkezme esbaplary degişlidirler.

***Dil üsti maglumata ýolagçy*** sorag-maglumat gullugyna ýüz tutanda dil üsti bilen alýan maglumaty hem-de telewideniýäniň üsti bilen alýan maglumaty, radiomaglumat degişlidir.

***Telefon boýunça maglumat*** bu sorag-maglumat gullugynda telefon kanaly boýunça alynýan maglumat (piktogram-düşündirişi talap etmeýän simwoliki şekil).

**Halkara nyrh (tarif) barada düşünje**

***Awiasiýa*** ***ulag nyrhy diýlip*** howa ulagynda ýolagçylary, el goşlaryny, poçtalary we ýükleri daşamak üçin alnan töleglere we ýygymlara aýdylýar.

***Halkara awiasiýa nyrhy diýlip*** howa ulagynyň önüminiň pul birliginde aňladylan halkara bahasyna aýdylýar we ***awia ýük daşamakda*** ***halkara*** baha görnüşinde rol oýnaýar.

Halkara nyrhy ornaşdyrmaklygyň we ulanmaklygyň hukuk esasy bolup, hakara howa gatnawlary baradaky ***ikitaraplaýyn ylalaşyk*** we ***ylalaşykly awiaýollary ulanmaklyk*** bolup durýar.

IATA-nyň agzalary bolan awiakärhanalar daşamak boýunça maslahatlarda ***zona we zonaara nyrhlary*** kabul edýärler.

Awianyrhlary ýönekeýleşdirmek üçin ýer şarynyň territoriýasy (tutýan meýdanyny) ***IATA-nyň 3(üç) zonasyna bölünýär:***

* 1-nji zona – Demirgazyk we Gűnorta Amerika, özünde ýatýan adalary bilen;
* 2-nji zona – Ýewropa we Aziýa, özünde ýatýan adalary bilen, Ýakyn we Orta Gündogar;
* 3-nji zona – Eýrandan günortadaky tutuş Aziýa, Awstraliýa, Täze Zelandiýa, Ýuwaş we Hindi ummanlarynyň adalary.

Ýolagçy awia nyrhlary iki topara bölünýär: - ***kadaly we ýörite.***

***Kadaly nyrh*** – baza nyrhy bolup durýar, şol nyrha görä beýleki nyrhlary üýtgedip bolýar, bütin ýylyň dowamynda ýa-da kesgitli wagtda ***1-klasly ýa-da ykdysady klasly*** hyzmat etmek boýunça ulanylýar.

***Ýörite nyrhda*** ýeňillikler, arzan bahalar göz öňünde tutulýar.

Kabul edilmedik nyrhlaryň biri hem ***mil ulgamydyr***. Mil ulgamy IATA tarapyndan teklip edilip, ***arzan nyrhlary ornaşdyrmak*** űçin göz öňünde tutulandyr. Şol bir iki nokadyň aralygyny göni hem-de aýlawly geçip bolýar. IATA aýlawly marşruty göni marşrut bilen deňeşdirip almakçy bolýar, hemme ýerde tarif (nyrh) deň däl.

**Aeroportlarda ýük işlerini guramak**

**Ýükleri kabul etmek**

Ýükler aeroportlarda kabul edilýärler, aýratyn ýagdaýlarda şäherde ýüki iberijiniň ammarlarynda aeroportyň wekili tarapyndan kabul edilip bilner, ýöne ýük iberiji ýüki ***aeroporta eltmäge borçludyr***. Aýratyn ýükler ***5kg*** ýeňil we ***200kg*** agyr bolmaly däldir. Ýüki daşamaga iberijiniň ***arzasy*** hem-de ***ýük resminamalary*** esas bolup durýar. Egerde ýük kärhanalara iberilýän bolsa, onda öz wagtynda habar bermek üçin kabul ediji kärhananyň salgysy hem-de telefon belgisi ***bolmagy hökman***.

Aeroportyň ýükleýjisi howa hereketleriniň gün tertibini bilip, ýüküň resminamalaryny barlamalydyr.

***Ýüki daşamaklyga kabul edilende:***

* onuň daşynyň gutusynyň abatlygyny, plombanyň barlygyny, daşynda ýiti predmetleriň ýoklugyny;
* her ýüküň ornunda iberijiniň belligini, barmaly nokadyny barlamaly.

Eger-de iberilýän ýük edilýän talaplara gabat gelmese, onda ýüki daşaýjy kabul etmän biler.

Eger ýükler hemme talap edilýän kadalara doly gabat gelýän bolsa, ýüki kabul edýän ýükleýji, ýüküň agramyny çekenden soň, ýuwulmaýan gara reňk bilen ulag belligini goýmaly. Ýükleriň agramy çekilenden soň, ýüküň resminamalary doldurylyp, ýük ammarynyň kassasyna töleg üçin görkezilýär. Soňra ýük hasaba alnyp, ýük ammarynda ýarleşdirilýär. Töleg geçirilenden soň iberijä kwitansiýa berilýär. Kassir, operator görkezilen resminamalary ýük ammarynyň dispetçerine geçirýär. Ýük naklagnoýynyň koreşogyny buhgalteriýa pul bilen bilelikde tabşyrýarlar.

Iberiji aeroportyň kabul edijisine ýüki tabşyranlygy we ýük kabul edlendigi barada kwitansiýany eline alan pursadyndan başlap, ýük daşamaklyga kabul edildi diýip hasap edilýär.

**Ýükleri goýbermek**

Aeroport ýük gelenden soň, 12 sagatdan gijä galman ýüki alyja habar bermelidir. Ýüki kabul ediji ýüki 10 günüň dowamynda (görkezilen möhletde) alyp bilmese, onda ýük ýok diýip hasap edip ýük daşaýjydan ýüküň bahasyny talap edip biler. Eger ýük görkezilen möhletden giç gelse, ýüki kabul ediji ýüki kabul etmäge borçludyr we daşaýjydan alan puluny yzyna gaýtarmalydyr.

Ýük aeroportda görkezilen salgydaky adama, ynanç hatyny getirenden soň berilýär.

Ýükleri goýbermeklik, ýük resminamalarynda görkezilen aeroportyň ammarlaryndan amala aşyrylýar. Ýüki daşaýjynyň we kabul edijiniň arasyndaky aýratyn şertnama esasynda ýük başga ýerde goýberlip bilner.

Aeroportdan öz wagtynda alynmadyk ýüküň zaýalanmagyna kabul ediji jogap berýär. Ýüki kabul ediji görkezilen salgyda ýok bolsa, aeroport ýüki iberijä habar bermeli. Görkezilen möhletde ýük alnyp gidilmese, onda ýük talap edilmedi diýlip hasap edilýär we ornaşdyrlan düzgün esasynda satylýar.

Ýük kabul edilende onuň massasyny we ýeriniň mukdaryny barlamaly. Ýüküň özi, daşynyň gutusy zaýalanan ýagdaýynda ýük barlanylýar. Ýük zaýalanan bolsa aeroport ýa-da ýüki alyjy eksperti çagyrýar. Ekspertiz üçin tölegi, haçan-da ýük daşaýjynyň günäsi bilen zaýalanan bolsa, daşaýjy töleýär. Başga ýagdaýlarda ýüki kabul ediji töleýär. Ýüki resminama (pasport, şahsy şahadatnama) görkezip almak bolýar. Eger-de ýük 30 günüň dowamynda alynmasa, onda görkezilen düzgünnama, ýagny, “Howa ýollary boýunça ýolagçylary, el goşlaryny we ýukleri daşamaklygyň Düzgünnamasy” esasynda satylýar. Alynmadyk ýük barada aeroport ýüki kabul edijiniň ýokardaky guramasyna we ýüki ugradan aeroporta habar bermelidir.

**Ýükleri daşamaklygyň şertleri**

Howa ulaglarynda bellenen möhletde ýükleri eltmeklik göni hemişelik gatnaw boýunça we gysga marşrutlar boýunça daşalýar. Eger bu ýagdaý mümkin bolmasa, onda aeroportlarda ýükläp-düşürip, ýa-da buýurma gatnawlarynda hem-de aýlawly marşrutlar boýunça amala aşyrylýar. Bu ýagdaýda ýüki goýberiji bilen ylalaşylýar. Ýükleri aeroporta getirmeklik, terezide ölçemeklik, ammarlarda ýerleşdirmeklik ýüki goýberijiniň özi ýerine ýetirýär.

***Ýükleri daşamaklygyň tertibiniň nobaty:***

* ownuk ýükler;
* meýilnamadan artykmaç alnan ýükler;
* ýeňil tarif boýunça ýükler yzygiderliginde daşalýar.

Ýükler nobatsyz döwlet ýumuşlary (tebigy heläkçilik, ekin ekmek we ş.m.) boýunça daşalyp bilner.

Ýük görkezilen möhletden ***12 sagat gijä galyp gelse***, onda wagtynda geldi diýlip hasap edilýär. Käbir sebäplere görä: tebigy heläkçilik, howa şertleri, daşaýja bagly däl sebäplere görä gijä galsa onda ***düzgün bozuldy diýlip*** hasap edilmeýär.

Eger ýük ýüki goýberijiniň günäsi bilen gijä galsa, onda daşaýja hiç hili günä ýüklenilmeýär.

Howada ýükleri daşamakda, olaryň gaplanylmagyna uly üns berilýär. Oňa gaplanýan gaplaryň abatlygy, ýiti predmetleriň daşyna çykyp durmazlygy degişlidir. Ýükler 5kg az we 200kg köp bolmaly däldir. Ölçegleri 500x500x1000mm çenli bolmaly. Eger ýük barmaly ýerine çenli, aralyk aeroportda ýüklenip, düşürilýän bolsa, massasy 150kg ýokary bolmaly däldir (1ýüküň massasy ).

Demir, çüýşe, keramiki plastmassa we başga gaplar, özünde suwuklyklary saklaýan bolsa, onda olar howa gäminiň içindäki basyşa çydamly bolmalydyrlar.

***Daşamaklyga gadagan edilen gaplanmadyk ýüklere:*** naždak tegelekler, durmuş enjamlary, metal önümleri, simaply önümler, smola, dökülýän önümler, örän uzyn ýükler we ş.m. degişlidirler.

Ýüklere baha kesip daşamaklyk hem göz öňünde tutulandyr.

**Ýükleriň görnüşleri**

Raýat awiasiýasy ir döwürlerden başlap, ýükleriň görnüşlerine üns berip başlady. 1924 ýyldan başlap täze ter miweler, diri balyklar daşap başlandy. 30-njy ýyllarda gök önümler we miweler uzak aralyklara Melitopol-Moskwa-Leningrad, Daşkent-Moskwa-Leningrad we ş.m. marşrutlar boýunça çalt zaýalanýan ýükler daşalyp başlandy. 1960 ýyla çenli daşalýan ýükleriň mukdary kän däldi. Ýokary tizlikli uçarlaryň döremegi bilen Uzak Gűndogarda we Demirgazyk etraplara azyk harytlary daşalyp ugraldy.

***Çalt zaýalanýan ýükleri*** demir ýollarda we awtomobillerde daşamaklyk ýörite sowadyjy enjamlar bilen enjamlaşdyp ýerine ýetirip bolar.

Çalt zaýalanýan ýükler diýlip, adaty temperaturada daşap bolmaýan, pes temperaturany talap edýän ýüklere düşünilýär. ***Olar indiki toparlara bölünýärler:***

ösümlikden dörän iýmitler-miweler, kömelek we ş.m;

haýwanlardan dörän önümler-et, balyk, işbil, ýumurtga we ş.m;

gaýtadan işlenen önümler- mesge, dürli ýaglar, doňdurlan önümler, kalbasa we ş.m;

diri ösümlikler-güller, şitiller we ş.m.

Ýükler adamlardan aýratyn hem kabul edilip bilner. 2 (iki) tonnadan köp ýük ýükleýäne 1 (bir) bilet mugt berilýär.

Ýükleriň ýörite görnüşleri gysga möhletde eltmekligi talap edýär. ***Olara:*** biologiki preparatlar (waksinalar), gaplanan gan, ýabany haýwanlar, jüýjeler, lukman piýawkalary, bal arylary we ş.m. degişlidirler.

Uçarlary poslamakdan goramak üçin, onuň poly ýörite çyglylygy siňdirýän materiallar bilen düşelmelidir.

**Tranzit (üstaşyr) ýükleri daşamak**

Halk hojalyk ýüklerini uzak aralyklara daşamak üçin howa ulagy giňden ulanylýar. Köp halatlarda bu ýükleri aralyk aeroportlarda düşürip, başga bir uçara ýüklemeli bolýar.

Ýüki ugradyjylar tarapyndan ýükleri ugratmek, diňe bir göni marşrut boýunça talap edilmän, eýsem aralyk aeroportlarda ýüki düşürip, başga bir howa gämisine ýüklemeklik talap edilýär.

Ýükleri daşamaklygyň ösmegi bilen ýük gullugynyň işini guramak we tilsimat boýunça birnäçe çäreleri, döwrebap mehanizmleşdirilen we awtomatizirlenen serişdeleri ulanmak bilen durmuşa geçirmekligi talap edilýär.

Tranzit ýükleri daşamaklyk ýörite ýükleri daşamak boýunça Düzgünnamalaryň we Gollanmalaryň esasynda amala aşyrylýar. Ýükleri 2 we ondan-da köp aeroportlarda ýüklenilip-düşürmeklik, diňe göni gatnaw ýok bolanda kabul edilýär. Ýük işinde ulaglaryň hemmesi ulanylýar, emma uzak aralyklara ýük daşamakda howa ulagy örän amatlydyr. Ýükleri göni marşrutlar boýunça çalt eltmeklik tonna-km işini azaldýar we örän köp ykdysady tygşytlylyk getirýär.

Uçuşlaryň gün tertibinden başga, ýükleri daşamaklygyň marşrutlarynyň shemalary işlenilip düzülýär.

Ýükleri daşamaklygyň awtomatizirlenen ulgamlary teklip edilýär, olar: biletleri satmakda, bron etmekde, ätiýaçlykda we ş.m. giňden ulanylýar.

**Täjirçilik ylalaşyklarynyň görnüşleri**

***Özara hyzmatlar barada ylalaşyk.***

Döwletara ylalaşyklarda şertnamaly howa ýollarynda döwlet öz awiakärhanalaryny ulanmaklygy niýetleýär. Haýsy awiakärhanany ulanjak bolsa, onuň ady doly görkezilýär. Ylalaşyk bilen birwagtda tehniki we täjirçilik soraglary hem özűnde saklaýar. Ol soraglar täjirçilik özara hyzmatdaşlygy (gűn tertibi, hereket ýygylygy, tarifler, tehniki hyzmat we ş.m.) bilen baglydyr.

***Howa ýollarynda ýűkleri daşamaklygyň möçberini öz aralarynda bölmek***

Ylalaşykda ýűkleri daşamaklygyň möçberi islegleri kanagatlandyrar ýaly iki tarap hem hemme gűýjűni uçarlar doly ýűklener ýaly goýýar. Eger-de haýsy hem bolsa bir tarap ýűk daşamaklygy ödemeýän bolsa, onda beýleki tarap özűnde daşamaga dalaş edip bilýär.

***Tarif (nyrh)***

Howa ýollarynda ýűk daşamaklygyň ölçegi bolup durýar, sebäbi girdeji almaklyk nyrha bagly bolup durýar. Halkara gatnawlarda dollarda ýa-da funt - sterlinglerde kesgitlenýär. IATA tarapyndan ugurlar boýunça kesgitlenýär. Nyrh ikitaraplaýyn kesgitlenýär.

***Daşamakda ulanylýan dűzgűnler***

Daşaýan taraplaryň şertleri we dűzgűnleri boýunça amala aşyrylýar. Onda halkara tejribesinde ulanylýan dűzgűnleri hasap etmelidigi şertleşilýär.

***Uçuşlaryň ýygylygy we gűn tertibi***

Uçuşlaryň ýygylygy, hepdäniň gűnleri, uçarlaryň sygymy – hukuklaryň umumy möçberinde kesgitlenmelidir. Uçuşlaryň ýygylygy köp halatlarda döwletara resminamalarda kesgitlenýär. Gűn tertibi ylalaşylanda daşamaklygyň umumy möçberi hasaba alynýar.

***Baş agent***

Baş agent – awiadaşamaklygy satmak boýunça agent.

***Ýerűsti hyzmat***

Hyzmatlaryň görnűşleri ylalaşykdaky goşmaçada görkezilýär (özara hyzmat).

Jedelli soraglary gepleşikler arkaly çözmeli, başa barmasa arbitražyň űsti bilen çözmeli.

***Ylalaşyklarynyň görnűşleri*** ýangyç guýmak, bron, täjirçilik.

**Çarter gatnawlary**

Çarter awiagatnawlary ***1960 ýyllaryň başynda*** dünýä tejribesine giňden ornaşdylar. (Gűnbatar Ýewropa awiakompaniýalarynda). Daşary ýurtlarda köp ýolagçylar ***“çarteri” köp ulanyp başladylar,*** sebäbi, ol adaty nyrhdan ***20-30% arzan düşýär.*** Çarter sözi iňlis dilinde ***«prokata bermek, tabşyrmak»*** diýmekdir.

Halkara syýahatçylygyň ösmegi ýolagçy ***çarter gatnawlarynyň döremegine we ösmegine*** öz täsirini ýetirdi. Ýük çarter gatnawlarynda uly göwrümli ýükler, haýwanlar, himikatlar, ir bişýän gök önümler uly rol oýnaýarlar. Nirede ýörite ýük gatnawlarynyň ýok ýerinde çarter uçarlary ulanylýarlar.

***Ilkibada çarter awiagatnawlary*** hemişelik gatnaýan awiadaşaýjylara päsgel bermeýärdi, sebäbi kiçi göwrüm, başga ugur, marşruty gabat gelmeýär. Soňky döwürde ýagdaý birden üýtgedi, çarter gatnawlary hemişelik uçuşlaryň ýerine ýetirilýän ugurlarynda ulanylyp başlandy. ***Olar dalaşgär bolup başladylar***. Çarteriň manysy howa gäminiň içindäki ýer tutuşlygyna prokata berilýär. «Çarter gatnawy» köp ylalaşyklarda, şertnamalarda giňden ulanylyp başlandy. Bu termin hemişelik gatnaýan halkara gatnawlaryna degişli däldir. Buýurma gatnawy bilen çarter gatnawyny çalyşmaly däl. Buýrma gatnawynda uçuş sagady üçin töleg boýunça buýrma esasynda, guşaklyklaryň üýtgemesine baglylykda amala aşyrylýar. Howa gämisi kärendesine berilýän bolsa, uçar kärendeçä tutuşlygyna berilýär. Çarterde buýrmaçy diňe howa gämisiniň içindäki ýere jogap berýär, uçara eýeçilik edip bilmeýär. Uçar daşaýjynyň gözegçiligi astynda bolýar. Çarter gatnawynda gatnaw resminamalary doldurylýar (ýolagçy biledi, awiaýük resminamasy). Beýleki gatnawlardan tapawutlylykda çarter gatnawy tutuşlygyna belli bir kesgitli bahada satylýar. Çarter gatnawlaryň ösmegi çarter awiakompaniýalaryň döremegine getirdi. ***1970 ýýlyň Iýun aýynda Parižde*** amerikanyň 6 we ýewropanyň 6 çarter awiakompaniýasynyň wekilleri tarapyndan ***IAÇA*** (Çarter awiadaşaýjynyň halkara assosiýasy) ***döredi***. ***1971 ýylyň Sentýabr aýynda Finlýandiýada*** ýewropa awiakärhanalarynyň çarter daşaýjylary üçin filiallaryň (şahamçalaryň) wekilleriniň duşuşygy boldy. Onda ***Amsterdamda*** merkezi bolan assosiýasiýany döretmeli diýlip yglan edildi. ***1973 ýylda IAÇA*** öz ustawyna üýtgeşik girizdi, hemişelik gatnaýan çarter filiallary Assosiýasiýanyň agzasy boldular.

**El goşy barada maglumat**

**Bellige alnan goş**

Goş äkidilmäge kabul edilýän wagtynda Gatnadyjy petekde bellige alnan goşuň orun mukdaryny we agramyny görkezmäge borçludyr, bu ýolagça goş hatynyň berilmegi hasap edilýär. Goşuň agramy petekde görkezilmedik bolsa, onda bellige alnan goşuň doly agramy mugt äkidilýän mukdardan aşmaýar diýlip hasap edilýär. Mundan başga-da, Gatnadyjy ýolagça goş dakmajynyň ýyrtylýan talonyny bermäge borçlydyr. Goş bellige alnandan soň, onuň abatlygy boýunça borçnamalar Gatnadyjynyň üstüne ýüklenýär.

Goş çemodanlara, gutulara, ýantorbalara gapgarylmadyk ýa-da adaty tutulyşda onuň howpsuz äkidilmegini üpjün edýän gaba salynmadyk halatynda, Gatnadyjy goşy bellige alnan hökmünde kabul etmekden ýüz öwrüp biler. Ýolagçy öz bellige alnan goşuna näzik ýa-da tiz zaýalanýan zatlary, pul, gymmatbaha zatlary, gymmatbaha metallary, gymmatly kagyzlary, paýnamalary, şeýle hem iş resminamalaryny ýa-da önümleriň nusgalaryny salmaly däldir, Gatnadyjy bolsa olary bellige alnan goş hökmünde äkitmekden ýüz öwrüp biler. Bellige alnan goş ýolagçynyň barýan howa gämisinde äkidilýär. Şonuň ýaly edip äkitmek mümkin bolmasa, Gatnadyjy bellige alnan goşy özüniň iň ýakyndaky indiki ýa-da öňüsyrasyndaky gatnawy bilen äkitmäge borçludyr. Eger-de Gatnadyjy şu Düzgünlerde berlen “goş” kesgitlemesine laýyk gelmeýän haýsydyr bir zatlaryň äkidilmegi hem şu Düzgünleriň täsirine düşýär.

**Agram we goşy mugt äkitmegiň düzgünleri**

Petegi bolan her bir ýolagça goşuň hyzmat ediş synpyna laýyk gelýän we “Türkmenhowaýollary” agentliginiň düzgünlerinde, buýruklarynda we gözükdirijilerinde bellenen agramyny mugt äkitmek hukugy berilýär.

Eger-de halkara gatnatmasy hyzmat edişiň birinji synpy bellenen (daşary ýurt gatnadyjylarynyň ugurlaryny hem goşmak bilen) halkara ugry boýunça hem-de birinji synply hyzmat ediş bellenmedik Türkmenistan Airlines halkara ugry boýunça yzygiderli ýerine ýetirilýän bolsa, onda ýolagça goşy ýolagçy tarapyndan tölenen birinji hyzmat ediş synpyna laýyk gelýän kada boýunça mugt äkitmäge hukuk berilýär.

Eger-de halkara gatnatmasy halkara we içki ugurlar boýunça we tersine yzygiderli ýerine ýetirilýän bolsa, onda “Türkmenhowaýollary” awiakärhanasynyň içki ugrynyň gatnatma böleginde ýolagça goşy ýolagçy petek satyn alanda tölän halkara ugrunda hyzmat ediş synpyna laýyk gelýän kada boýunça mugt äkitmek hukugy berilýär. Ýolagçy gatnatma ýoluny we hyzmat ediş synpyny meýletin üýtgeden mahalynda, oňa goşy degişli ýol ýa-da täze bölekde hyzmat ediş synpy üçin bellenen kada boýunça mugt äkitmäge hukuk berilýär.

Gatnadyş ýoluny ýa-da hyzmat ediş synpyny mejbury üýtgetmeli bolan mahalynda, ýolagçynyň ilkibaşdaky tölenen ýol ugry we hyzmat ediş synpy boýunça rugsat berilýän mukdardaky goşy mugt äkitmäge haky bardyr. Ýolagçynyň öz ýany bilen howa gämisiniň hanasyna öz jogapkärçiligine el goşuny (ýantorba we gaýrylar) alyp bilýär, ol mugt äkidilýän goşuň kadasynyň hasabyna gatnatmaga kabul edilýär. El goşunyň agramy 5kg-dan geçmeli däldir, onuň iň ýokary ölçegleri bolsa 50х40х20 sm aşmaly däldir. Ýolagçynyň mugt äkidilýän goşuň bellenen kadadan ýokary öz elindäki we goşa salynmadyk aşakdaky zatlary mugt äkitmäge haky bardyr:

-zenan torbajygy;

-kagyzlar üçin papka;

-palto ýa-da plas;

-ýapynja;

-saýawan ýa-da pişek;

-uçuş mahalynda okamak üçin çap edilen neşirler;

-çaga iýmiti we çaga ýol sallançajygy, maýyplar üçin kürsi-araba.

Iki we şondan köp ýolagçy şol bir ýere bir topar hökmünde barýan ýa-da şol bir gatnawda durýan bolsalar, öz goşlaryny gatnatmaga bilelikde görkezenlerinde, olara goşlary mugt äkitmegiň hususy kadalaryna deň bolan umumy kada boýunça mugt äkitmek hukugy berilýär.

**Mugt äkitmek kadasyndan ýokary goşuň gatnadylmagy üçin töleg**

Mugt äkitmek kadasyndan geçýän mukdardaky goşy gatnatmaklyk ugraýyş nokadyndan barmaly nokadyna çenli tutuş gatnadyş üçin tölegli goşuň hatynyň berlen gününe hereket edýän goş nyrhnamasy boýunça tölenýär. Şonuň ýaly, töleg deslapdan (goş resmileşdirilýän mahaly) geçirilip bilner. Eger-de ugraýyş nokadynda ýolagçy gatnatmak üçin öň yglan edeninden we petek resmileşdirilende deslapdan töläninden az mukdardaky goşy getiren bolsa, goşuň yglan edilen we iş ýüzündäki agramynyň tölegindäki tapawut ýolagça ilkibaşky töleg walýutasynda gaýtarylmaga degişlidir. Eger-de ýolagçy yglan edilenden we deslapdan tölenenden ýokary gelýän mukdardaky goşy getirlen bolsa, şonuň ýaly goş ýolagçynyň barýan howa gämisinde boş ýük orun bolan we degişli tölegden soň gatnatmaga kabul edilýär. Ýolagçynyň islegi boýunça mugt äkitmek kadasyndan ýokary goşuň gatnadylmagy üçin töleg ýolda durmak ýa-da transfer nokadyna çenli geçirilip bilner. Goşuň agramy artan halatynda, duruş nokadynda ýa-da transferde goşmaça goş üçin ýolagçydan töleg alynýar.

**Goşlaryň berlişi**

Ýolagçy özüniň bellige alnan goşuny barmaly nokadynda, ýoldaky duruşda ýa-da transferde Gatnadyjy tarapyndan görkezilenden soňra bada-bat almalydyr. Gatnadyjy (ýa-da onuň işgäri) halkara howa gatnatmasy boýunça gatnadyja düşýän ähli pul möçberleri tölenen şertinde, goş haty we goş dakmajynyň ýyrtma talony berlen halatynda bellige alnan goşy berýär. Gatnadyjy (ýa-da onuň işgäri) goş hatyny we goş dakmajynyň ýyrtma talonyny görkezeniň goşy almaga hakynyň bardygyny barlamaga borçly däldir we goşy şonuň ýaly barlagsyz berendigi üçin zyýan ýa-da çykdajy üçin jogapkärçilik çekmeýär. Goş hatyny we goş dakmajynyň ýyrtma talonyny görkezeniň haýyşy boýunça, döwlet edaralarynyň düzgünlerinde şol nokatlarda goşlary bermek gadagan edilmedik bolsa, bellige alnan goş ugraýyş nokadynda ýa-da mündürmegiň aralyk nokadynda wagt we ýagdaýlar goş bermegi amala aşyrmaga mümkinçilik berýän halatynda berlip bilner.

Ugraýyş nokadynda ýa-da mündürmegiň aralyk nokadynda şonuň ýaly goş berlen halatynda Gatnadyja (ýa-da onuň işgärine) şol goşuň äkidilmegi bilen baglylykda öň tölenen pul möçberleri ýolagça gaýtarylmaga degişli däldir.

Goşy almaga dalaş edýän şahs goş hatyny we goş dakmajynyň ýyrtma talonyny görkezip bilmese, Gatnadyjy (ýa-da onuň işgäri) goşy şonuň ýaly şahsa onuň şol ýüke bolan hukuklaryny ýeterlik derejede subut eden we Gatnadyja (ýa-da onuň işgärine) olaryň şonuň ýaly goş berme netijesinde çekip biljek zyýanynyň ýa-da çykdajylarynyň öwezini dolmak hakynda kepillik hatyny beren halatynda berýär.

Goşy gowşurmakdaky gijikme, onuň ýetmezçiligi, zeper ýetirilmegi ýa-da ýitirilmegi, şeýle hem goş goş haty we goş dakmajynyň ýyrtma talony görkezilmezden berlen halatynda gatnatmakdaky näsazlyklar barada delilnama (PIR) düzülýär, oňa goş alan şahs we Gatnadyjy tarapyndan gol çekilýär. Delilnamany Gatnadyjy näsazlygy ýüze çykaran badyna, ýolagçy howa menziliniň çäginden çykmanka düzýär. Talap edilmedik goş getirilen gününden başlap alty aýyň dowamynda Türkmenistanyň çägindäki howa menzillerinde saklanýar. Görkezilen möhlet geçenden soň, talap edilmedik goş bellenen tertipde ýerlenýär.

**Goş we gatnawa kabul edilmeýän zatlar**

Ýolagçy öz goşuna şu zatlary almaly däldir (howa gämisine, şahslara ýa-da howa gämisindäki emläge zeper ýetirip biljek zatlar):

-partlaýjy maddalar;

-gysylan gazlar;

-korrozirleýji suwuklyklar;

-turşadyjy maddalar;

-radioaktiw maddalar;

-magnitlenýän materiallar;

-ýeňil otlanýan materiallar;

-zäherli, ýiti ysly ýa-da gyjyndyryjy maddalar;

-şeýle hem suwuklyklar (ýolagçynyň sapary wagtynda sarp etmegi üçin niýetlenen, hasaba alynmadyk goşda durýan suwuklyklardan başga), territoriýasyna, territoriýasyndan ýa-da territoriýasynyň üstünden daşama amala aşyrylýan islendik ýurduň döwlet edaralarynyň kanunlary, permanlary we düzgünleri we görkezmeleri bilen daşalmagy gadagan edilen zatlar;

-daşaýjynyň pikiriçe, öz agramy, ölçegi ýa-da beýleki häsiýetnamalary boýunça goş hökmünde daşalmak üçin kabul ederliksiz hasaplanýan predmetler;

-şu düzgünleriň 9.15. bendinde beýan edilen düzgünleriň berjaý edilmegi şerti bilen daşalmaga kabul edilip bilinjek itlerden, pişiklerden we beýleki öý (eldekileşdirilen) haýwanlardan we guşlardan başga haýwanlar.

Gatnadyjy goş hökmünde ýokarda görkezilen islendik zatlary ýa-da maddalary äkitmekden ýüz öwrüp we goşda hem şolar ýaly zatlaryň ýa-da maddalaryň bardygy ýüze çykarylanda indiki gatnatmany ýerine ýetirmekden hem ýüz öwrüp biler.

**Gatnatmaga bellige alynmadyk goş hökmünde çäklendirilen möçberde we gatnadyjynyň rugsady bilen kabul edilýän zatlar**

Ýolagçylara bellige alynmadyk goş hökmünde çäklendirilen möçberde we gatnadyjynyň rugsady bilen äkitmäge rugsat edilýär:

***Şert we düzgünnama***

-uçuş mahaly gerek bolup biljek arassaçylyk we lukmançylyk zatlary;

-tiz zaýalanýan zatlary gapgarmak we saklamak üçin ulanylýan gury buz;

-çägine, çäginden ýa-da çäginiň üstünden gatnatma aşyrylýan islendik ýurduň döwlet edaralarynyň kanunlary, kararlary, düzgünleri we görkezmeleri bilen rugsat edilenden köp bolmadyk mukdardaky alkogolly içgiler;

-temmäki önümleri we çilim çekmek üçin gereklilikler, ş.s. diňe gysylan absorbirleýji gazly çakmaklar;

-diňe lukmançylyk maksatlary üçin ulanylýan göterilýän kislorodly ballonlar;

-ortopedik gurallary herekete getirmek üçin ulanylýan göterilýän uglerod okisli ballonlar.

**Ýolagçylary we goşlary şahsy gözden geçirmek**

Uçuşlaryň howpsuzlygyny, ýolagçylaryň hem-de howa gämileriniň ekipažlarynyň agzalarynyň janyny we saglygyny goramak maksady bilen, “Türkmenhowaýollary” agentliginiň awiasiýa howpsuzlygy gulluklaryna we Türkmenistanyň beýleki ygtyýarly edaralaryna ***goşy (bellige alynmadyk goşy hem goşmak bilen) we ýolagçylary şahsy gözden geçirmek hukugy*** berilýär.

Zerurlyk bolan halatynda, ýolagçynyň razylygyna bagly bolmazdan, uçuşdaky howa gämisinde hem gözden geçiriş geçirilip bilner. Şu bendiň maksatlary üçin, howa gämisiniň ähli daşky gapylary ýüklemeden soňra ýapylan pursadyndan şol gapylaryň islendiginiň düşürme üçin açylan pursadyna çenli howa gämisi uçuşda hasap edilýär.

Ýolagçy howa menzilinde gözden geçirmeden ýüz öwren mahaly, Gatnadyjy gatnatma üçin tölän pul möçberlerini gaýtarmak bilen, halkara howa gatnatmasy hakyndaky şertnamany bozup biler. “Türkmenhowaýollary” gullugynyň awiasiýa howpsuzlygy gullugynyň ýa-da Türkmenistanyň beýleki ygtyýarly edaralarynyň pikriçe uçuşyň howpsuzlygyna howp salyp biljek we bellige alynmadyk goş hökmünde äkitmäge ýol berilmeýän zatlar ýolagçydan alynýar. Şonuň ýaly zatlaryň sanawy “Türkmenhowaýollary” agentligi we ygtyýarly edaralar tarapyndan bellenýär.

Gözden geçiriş mahalynda alnan zatlar, mümkingadar, ýolagçynyň barýan gatnawy bilen äkidilmelidir. Alnan zatlaryň äkidilmeginiň we olaryň ýolagçylara transferlerde ýa-da barmaly nokadynda berilmeginiň tertibi “Türkmenhowaýollary” agentltginiň degişli düzgünleri we gözükdirijileri bilen kesgitlenýär.

**Gelen ýüki kabul edijä bermek**

Ýükiň resminamasynda görkezilen şertlere baglylykda ýük kabul edijä berlenden soň, ýük geçirildi diýip hasap edilýär.

Ýüki geçiriji, ýüki kabul edijä poçta, telefon, telegraf ýa-da başga aragatnaşyk serişdeleri boýunça onuň salgysyna ýük gelendigi barada habary, bellenilen aeroportda ýüküň gelen pursatyndan başlap 6 sagatdan köp gijä galman aýtmaly.

Tiz zaýalanýan we howply ýükler geçirlende, kabul edijä ýük onuň salgysyna gelendigi barada habary 3 sagatdan köp gijä galman aýtmaly. Ýüki geçiriji bu habaryň alynmadygyna ýa-da gijä galandygyna jogap berenok, eger ol bu habary goýulan wagtyň çäklerinde ugradandygyny subut etse. Ýüki kabul ediji onuň salgysyna gelen ýüki kabul etmäge we äkitmäge borçly.

Kabul ediji zaýalan ýa-da şikes ýeten ýüki kabul etmekden boýun gaçyryp biler, eger ýüküň hili üýtgändigi, onuň doly ýa-da bir bölegini ulanmak mümkindäldigi subut edilse.

Ýüki onuň resminamalarynda (nakladnaýa) görkezilen kabul edijä berilýär. Bellenilen aeroport kärhananyň, guramaň, edaralaryň salgysyna gelen ýüki olaryň ýolbaşçynyň, baş (uly) hasapçynyň gol çeken we möhür basylan ynanç haty boýunça berýär. Raýatyň salgysyna gelen ýük onuň pasporty ýa-da onuň şahsyýetini tassyklaýan resminama boýunça berilýär.

Ýüki geçirmek Düzgünlere baglylykda başga salga ugratmaly ýagdaýda ýüki ugradyjynyň buýrugynda görkezilen täze kabul edijä berilýär. Eger ýüki ugradyjynyň ýüki täze salga ugratmak görkezmesi gelen pursatynda, ýük onuň resminamalarynda görkezilen kabul edijä berlen bolsa, onda ýüki geçiriji ýüki täze kabul edijä geçirmek boýunça operasiýalary ýerine ýetirmäge borçly däl.

Ýüki onuň resminamalarynda görkezilen bellenilen aeroportyň skladynda bermeklik ýerine ýeirilýär.

Ýüki geçiriji, ugradyjy we kabul edijiniň arasynda ýüki başga ýerde bermek barada aýratyn ylalaşyk bolup biler.

Kabul ediji ondan talap edilýän hemme tölegleri tölemeli, şol sanda ýüki iberijiden ýüki geçirmek üçin kabul edilende alynmadyk tölegleri tölemeli.

Ýüki geçiriji ýüki diňe kabul ediji oňa degişli hemme tölegleri töländen soň berýär.

Ýüki geçiriji ýüki berende kabul edijiniň talaby boýunça gelen ýüküň massasyny we ýeriň mukdaryny barlamaga borçly we massany ýüküň resminamasynda görkezmeli. Ýükleriň daşky gaplanmasynyň bozulan ýerleriniň ýagdaýy barlanýar. Bellenilen nokatda ýüküň massasynyň barlagy geçirijiniň terezesinde ýerine ýetirilýär.

Ýüküň massasy dogry diýip hasap edilýär, eger ýüküň massasynyň tapawudy, iberjiniň nokadynda görkezilen we bellenilen nokadynda görkezilen massa terezileriň aýry görkezjileri normalardan ýokary däl.

Ýüki ugradyjynyň gaplan, plomba ýa-da ýüküň ýagdaýyna täsir edip bilýän başga sebäplere görä ýüküň daşyna şikes ýetendigi gören ýüki geçiriji kabul ediji bilen ýüküň şikes ýeten ýerlerini ugradyjynyň gaplama kagyzlary, faktura, sçýot boýunça açmaly we barlamaly.

Ýüküň resminamalarynda görkezilen salgy boýunça kabul ediji ýok, şeýle-de başga ýagdaýlarda haçanda ýüki geçiriji kabul edijä ýüki bermek mümkinçiligi ýok ýagdaýynda, onda aeroport ýüki iberijä bu barada habar bermäge we ýüki näme etmelidigini soramaly.

Eger ýük kabul edijä gelmeli wagtynyň gutaran pursatyndan başlap 10 günüň dowamynda berilmedik bolsa ýüki ugradyjy we kabul ediji ýük ýitdi diýip hasap etmäne we ýüküň doly möçberde öwezini doldyrmagyny talap etmäge hukugy bar.

Eger ýük onuň gelmeli wagty gutarandan soň gelen bolsa we kabul edijä bu ýük üçin tölenen bolsa, kabul ediji ýüki kabul etmäge we ýüki geçirijiniň ýiten ýüki üçin tölän tölegini gaýtarmaga borçly.

Görkezilen düzgünler HG-ň hereketleriniň bes edilmegi ýa-da arakesme bilen bagly ýagdaýlara degişli däl.

Aeroportdan ýüki äkitmegini ýerine ýetirýän ulag-ekspedisiýa kärhananyň wekiline ýüki geçiriji ýükiň massasyny, ýeriň mukdaryny, şeýle-de ýüküň gaplanmasyny we ugradyjynyň plombasyny barlandan soň, tabşyrmaga borçly. Kabul ediji ýüki kabul edende ýüki geçirjide galan ýükiň resminamasynyň blankasynda gol çekmäge borçly.

Ýüküň ölçegi, ýetmezçiligiň sebäplerini, ýa-da şikesleri we sany, onuň bahasy peselen ýagdaýynda, ýüki geçirjiniň özi ýa-da kabul edijiniň talaby boýunça RA-ň ulgamyna degişli bolmadyk kärhanalaryň we guramalaryna degişli hünärmenleri, ýükiň ekspertiza býuronyň ekspertlerini, hili barlaýan barlagçylary çagyrýar.

***Ekspertiza boýunça çykdaýjylary töleýär:***

-ýüki geçiriji, eger ýüküň ýetmezçiligi, şikes ýa-da zyýany onuň ýüki geçirmek şertlerini bozanlygy netijesinde bolandygy tassyklanylsa;

-kabul ediji galan hemme ýagdaýlarda.

**Halkara gatnawlara petekleri satmaklygyň aýratynlyklary**

Halkara gatnawlara petekleri satmaklyk ***agentliklerde we syýahat firmalarynda*** amala aşyrylýar. Daşary ýurtlarda biziň howagatnawlarymyza petekleri satmaklyk ***“Tűrkmenhowaýollary” agentligi wekilhanalarynda*** amala aşyrylýar. Tölegler pul bilen ýa-da resminamalar bilen amala aşyrylýar. ***Resminamalar bolup***: çalşylýan order, dürli ýygymlaryň orderi, deslapky töleg barada habar we ş.m. hyzmat edýärler. Agzalyp geçilen resminamalar awiakärhanalaryň dürli maksatlary üçin täjirçilik tejribesinde giňden ulanylýar.

***Çalşylýan order (Excнange order-x0)*** ýolagçynyň petegini, tölegli el goşlaryny tölemek hem-de gaýtargysyny walýutada gaýdyp bermek üçin ulanylýar. (M/ü: ýolagçynyň uçuşdan boýun towlamagy, marşrutyň üýtgemesi we ş.m.).

Order awiakärhana tarapyndan kesgitli ýolagça ýazylýar we kesgitli awiakärhana salgylanýar. Köp awiakärhanala başga dürli tölegler üçin hem ulanar ýaly ýazýarlar. (M/ü: myhmanhana, taksi, syýahat we ş.m.).

***Dürli ýygymly order (Misgellaneous charges order - MCO) –*** mazmuny we ulanyş usuly boýunça çek kitapjagazyny ýadyňa salýar.

***Deslapky töleg barada habary (Prepaid ticket advice - PTA) –*** köp awiakärhanalar awiapetegi tölemek barada kabul edýärler. Käbir raýatyň özi belli bir nokatda ýerleşip, başga bir nokatdan ugraýan raýatyň tölegini töleýär. Awiakärhana beýleki nokatdaky raýatyň haçan uçýandygyny, töleg hatynyň göçürilişini tölän adama berýär. Bu ýagdaýda ýolagçynyň familiýasy, salgysy, uçýan wagty habar berilýär, agent habary alandan soň, ýolagça ýer we petek berýär.

**Halkara aeroportlarynda serhet, gümrük we sanitar**

**gözegçiligini guramak**

Biziň ýurdumyza gelýän we gidýän uçarlara, olaryň ekipažlaryna, el goşlaryna, poçtalara hem-de ýüklere serhet, gümrük, sanitar, pasport düzgünleri girizilendir. Biziň ustümizden geçýän ýüklere we raýatlara bolsa beýleki düzgünler girizilendir. Daşary ýurtdan gelýän we daşary ýurda gidýän howa gämileri ***gözleg-geçiriş nokatlary*** bar bolan aeroportlardan uçuşlary amala aşyrýarlar. Serhet gulluklary döwlet serhedini goramak boýunça Düzgünnama esasynda işleri amala aşyrýar. Gadagan edilen zatlary alyp gitmeklik, ***jenaýat hasaplanýar***.

***IKAO baradaky Konwensiýada*** (1944ý. Çikago 120 döwlet tarapyndan gol çekilen) her bir döwlet öz üstündäki howa giňişligine özi eýedir we ony bozmaga hiç kimiň hukugy ýokdur diýip görkezilen.

***Daşary ýurda uçýan ekipažlardan:*** baş deklarasiýa, ýolagçy sanawy, ýük sanawy, poçta sanawy we adaty ätiýaçlyklaryň sanawy talap edilýär. Ekipažyň agzalarynda milli pasport, wiza bolmalydyr.

Gümrük gullugynyň düzgünlerine laýyklykda halkara uçuşlary ýerine ýetirýän howa gämisinde ýükleri daşamaklyk we olara gümrük resminamalaryny doldurmaklyk ***gonýan we uçýan*** aeroportynda ýerine ýetirilýär.

***Döwlet organlarynyň talaplaryna*** pasport, sanitar – karantin we gümrük gözegçiligi degişlidir.

***Pasport gözegçiligi*** paspoty we zerur wizany öz içine alýar. ***Pasportyň dürli görnüşlerini:*** öz ýurdunyň pasportyny, kämillik ýaşyna ýetmedik çagalara berilýän şahadatnama, diplomatik we konsul pasportlaryny, Gyzyl Hajyň halkara pasportlaryny, gulluk pasportlaryny tapawutlandyrýarlar.

***Sanitar – karantin gözegçiligi*** aeroportlarda Bütindünýä saglygy goraýyş guramasy tarapyndan kabul edilen halkara sanitar düzgünleri esasynda amala aşyrylýar. Ýer şarynyň tutýan meýdany karantin keselleriniň ýaýramak nukdaýy nazaryndan ***7(ýedi) etraba bölünendir:*** Demirgazyk Amerika, Gűnorta Amerika, Ýewropa, Afrika, Aziýa, Okeaniýa, Awstraliýa.

Şu ýurtlarda ýaşaýan adamlaryň bir ýurtdan başga bir ýurda geçmegi üçin ***karantin keselleriniň*** ***öňüni alyjy çäreler geçirilýär:*** sanjym, gözegçilik, araçägi ýapmak, syrkawlary aýratyn ýerleşdirmek we ş.m. Sanjym sertifikat bilen esaslandyrylan bolmaly (BSGG).

***Gümrük gözegçiligi***– gümrük kodeksiniň ornaşdyrylan düzgünleri esasynda gümrükhananyň işgärleri amala aşyrýar. Gümrükhana döwlet serhediniň ýer, suw, howa ýollary bilen kesişýän ýerinde ýerleşdirilýär. Onda daşary ýurtdan getirilýän we daşary ýurtlara ugradylýan harytlar gözegçilik edilýär. Gadagan edilen harytlar geçirilmeýär, şol sanda walýuta hem degişlidir. Daşary ýurda ýarag, gymmat bahaly metallar we daşlar, gadymy medeniýete degişli zatlary çykarmak gadagan. Daşary ýurtdan neşe, neşir materiallary (gadagan edilen) getirmek gadagan. Ýolagçy deklarasiýada ähli goşlarynyň sanawyny görkezmeli.

**Daşary ýurtlarda awiasiýanyň wekilhanalarynyň**

**işini guramak**

Halkara howa ýollarynyň açylmagy bilen daşary ýurtlarda uçarlaryň gonýan nokatlarynda ***wekilhanalar açylýar***. Iki ýurduň ***howa ýollary boýunça ylalaşygyň esasynda*** «Tűrkmenhowaýollary» agentligi daşary ýurtlarda özüniň wekilhanalaryny açýar. Ol ***howa kodeksi*** esasynda hereket edýär. Işiň möçberine baglylykda ***adam sany kesgitlenýär***. Wekilhana awiasiýanyň abraýyny ýokarlandyrmak maksady bilen, raýat awiasiýasynyň edaralary, awiaulag kärhanalary, syýahat guramalary bilen aragatnaşyk saklaýar we şertnama baglaşýar. ***Wekilhananyň işini esasy işiň 3 ugry*** boýunça toplum görnüşinde göz öňüne getirmek mümkin: täjirçilik-maliýe, awia daşamaklyga hyzmat etmek we guramaçylyk-hojalyk.

***Täjirçilik-maliýe işi*** şertnamaly awiaýollarda ulanmagyň ykdysady netijeliligini gazanmakdan ybarat. Ýolagçylary özüne çekmek üçin awiapetekleri atmaklygy, deslapky ýer bellemegi, mahabat we maglumat-sorag işlerini guraýar. ***Wekilhana*** daşary ýurt awiakärhanalary, syýahat firmalary bilen şertnama baglaşmaga ***hukuk berlendir.***

Wekilhananyň işiniň esasy bölegini ***daşamaklyga hyzmat etmek*** tutýar. Belli bolşy ýaly, şuňa meňzeş çäreler ikitaraplaýyn özara hyzmat etmek ylalaşygynda görkezilendir. Şu çäreleriň ýerine ýetirilişine ***Baş agent*** (hyzmat ediji tarap) doly jogap berýär. Wekilhananyň esasy meselesine ylalaşygyňýerine ýetirilişine gözegçilik girýänligi sebäpli, ol hyzmat ediji tarapyň esaslanmadyk ***üýtgetmeleri girizmezligini*** talap etmeli. Ornaşdyrylan trassalar boýunça uçuşlaryň üpjünçiliginden başlap, daşamak üçin zerur resminamalary doldurmaklyga çenli ***gözegçilik edýär***. Wekilhananyň işgärleri howa menziliniň tehniki häsiýetnamalaryny, howa hereketlerini dolandyrmagyň tilsimatyny we daşamaklyga hyzmat etmekligi ***hökman gowy bilmelidirler.*** Dawaly meseleleri çalt çözmelidir.

***Guramaçylyk-hojalyk işi.*** Wekilhana özüne goýlan meseleleri ýerine ýetirmek üçin ***enjamlaşdyrlan otaglary edinmelidir,*** işgärleriniň adam sany 15-e golaýlaýar***.*** Käbir ýurtlarda ***jaýlary, myhmanhanalary kärendesine*** almaly bolýar. Ammarlarda ätiýaçlyk şaýlary, bort gap-gaçlary saklanýar. Wekilhanada ekipaža, ýolagçylara tölemek üçin ätiýaçlyk walýutalary bar (saklanýar).

**Awiaulag kärhanalary**

***Awiakärhana diýlip*** öz ýurdunyň milli kanunyna laýyklykda döredilen we hereket edýän ýuridiki guramadyr. Daşary ýurtlaryň köpüsinde ***awiakärhana hökmünde*** kärhana, adamlaryň we olaryň kapitallarynyň birleşigi durýar. Awiakärhana ***korporasiýa, aksioner jemgyýeti, araçäklendirilen jogapkärli jemgyýet*** görnüşinde bolup biler. Käbir ýurtlarda awiakärhana ***döwlet kärhanasy*** görnüşine eýedir. Şonuň üçinde bu kärhanalara ***ministrlik ýa-da milli gulluk*** jogap berýär.

***Awiakärhanalaryň howa gatnawlary baradaky ylalaşygy.*** Ylalaşygyň esasy şertleriniň biri halkara uçuşlaryň howa gatnawlary bolup, ylalaşykda göz öňünde tutulan uçuşlary ýerine ýetirmeklige rugsat berlen anyk milli kärhanadyr.

Uçuşlary ýerine ýetirmeklige kanagatlanarly subutnama bolmadyk ýagdaýynda ***ylalaşygy wagtlaýyn saklap ýa-da aýryp bolýar.***

Awiakärhanalar diňe howa gämilerini ulanmak boýunça işleri alyp barýarlar we Döwlet awiaulag kärhanalarynyň işine goşulýar. Goşulmadyk ýagdaýynda awiakärhanalar ***özbaşdak ösüp bilmeýär.***

***Köp ýurtlarda*** awiakärhanalary dolandyrmagy ýönekeýleşdirmek hem-de üýtgeşmeleri çalt girizmek üçindir ***olary kiçi çeýe (gipkiý) kärhanalara*** öwürýärler.

Awiakärhanalaryň arasyndaky täjirçilik ylalaşyklarynyň üsti bilen ***köp soraglary (meseleleri) çözüp bolýar.***

Halkara howa ýollaryny ulanmagyň ***3(üç) esasy görnüşi bar:***

1. Aýratyn ulanmak (her döwlet aýratyn);

2. Bilelikde ulanmak (çykdaýjyny paýlaşmak);

3. Pul ulanylyşy (her tarap özbaşdak çykdaýjyny harç edýär, emma ornaşdyrlan bölüşik esasynda özara paýlaşýarlar).

**Şertler we möhletler**

**Gatnatma şertnamasynyň umumy şertleri**

1. Şertnamada ulanylýan adalgalar:

* «Petek» şertler we habarnamalaryň bir bölegi elektron petek bolan ýagdaýynda ýolagçy petegi we goş kwitansiýasy ýa-da gatnaw kwitansiýasy;
* «Gatnatma» - «Daşama» adalgasynyň manydaşy;
* «Gatnadyjy» şertnama laýyklykda, ýolagçyny ýa-da onuň goşuny gatnadýan ýa-da öz üstüne onuň gatnadylmagyny üpjün etmek ýa-da şol howa gatnatmasy bilen bagly islendik beýleki hyzmatlary etmek borçnamasyny alýan ähli howa gatnadyjylary aňladýar;
* «Warşawa konwensiýasy» - şu gatnatma bu resminamalaryň haýsysynyň ulanylyp bilinjekdigine baglylykda Halkara howa gatnatmalarynyň düzgünlerini unifisirlemek boýunça 1929-njy ýylyň 12-nji oktýabrynda Warşawada gol çekilen konwensiýa ýa-da onuň 1955-nji ýylyň 28-nji sentýabrynda Gaagada düzediş girizilen nusgasy.

1. Resminama boýunça gatnatma Warşawa konwensiýasynyň kesgitlemegi boýunça gatnatma «halkara gatnatmasy» bolmadyk ýagdaýlardan başga ýagdaýlarda Warşawa konwensiýasynda bellenen jogapkärçilik hakyndaky düzgünlere laýyklykda amala aşyrylýar.
2. Ýokarda beýan edilenlere zyýan ýetirmezden, şu şertnama boýunça ýerine ýetirilýän we her bir gatnadyjy tarapyndan edilýän beýleki hyzmatlar şu aşakdakylara laýyk gelmeli: I petekde görkezilen şertlere, II ulanylýan tariflere, III gatnadyjynyň gatnatma şertlerine we şu şertnamanyň bir bölegi bolup durýan olar bilen bagly kadalaşdyryjy düzgünlere (olar bilen gatnadyjynyň satuwlar ofisinde we wekilhanalarynda tanşyp bolýar).
3. Gatnadyjynyň ady awiapetekde abbrewiatura görnüşinde görkezilip bilner. Doly ady we onuň gysgaltmasy gatnadyjynyň tarif maglumatnamalarynda, gatnatma şertlerinde, düzgünlerde ýa-da tertipnamada görkezilýär; gatnadyjynyň salgysy hökmünde petekde gatnadyjynyň adynyň birinji abbrewiatura garşysynda uçuşyň howa menzili görkezilmeli; duralgalaryň ylalaşylan nokatlary bu petekde ýa-da gatnadyjynyň tertipnamasynda görkezilen nokatlar bolup durýar, bu ýerde şol gatnaw ugrunda aralyk duralgalaryň nokatlary görkezilýär; gatnawlary bir resmi kagyzda resmileşdirlen birnäçe gatnadyjylar tarapyndan yzygiderli ýerine ýetirilmeli gatnatma bir bitewi gatnatma hökmünde garalýar.
4. Beýleki howa gatnadyjynyň liniýalarynda gatnatmak üçin petek berýän gatnadyjy şu ýagdaýda diňe onuň agenti hökmünde çykyş edýär.
5. Hasaba alnan goş goş birkasyny görkezene berilýär. Halkara gatnatmasynda goşa zeper ýetirilen ýagdaýynda gatnadyja zeper ýetme ýüze çykarylandan soň, haýal edilmän, ýöne goş alnan gününden soň 7 günden gijä galman ýazmaça görnüşinde şikaýatnama berilmeli, goşuň getirmesi saklanan ýagdaýynda bolsa şikaýatnama goşuň berilmegi çaklanylýan gününden soň 21 günden gijä galman berilmeli.
6. Kadaly tarif boýunça berlen petek gatnatmanyň başlanan senesinden başlap, eger uçuş kuponlarynyň hiç birisi ulanylmadyk bolsa, onda petegiň berlen senesinden soň bir ýylyň dowamynda güýçli. Ýörite tarif boýunça berlen petek bu tarifi ulanmagyň düzgünlerinde bellenen möhletlerde gatnatma üçin güýçli.
7. Petegiň uçuş kuponlary ýolagçy kuponynda görkezilen yzygiderlilikde, eger elektron petek bolsa, elektron petekleriň ýazgylarynyň maglumatlar gorunda saklanyşyndaky ýaly yzygiderlilikde ulanylmaly. Eger-de berlen petekde kuponlaryň yzygiderliligi bozulan bolsa, onda ýolagçy bu petek bilen gatnadylmaga kabul edilmeýär, petek bolsa çalşylmaga ýa-da gaýtarylmaga degişli däl.
8. Ýolagçy saparlar amala aşyrylanda döwlet edaralarynyň talaplaryny berjaý etmeli, giriş, çykyş we beýleki talap edilýän resminamalary görkezmeli, şeýle hem howa menzilinde gatnadyjy tarapyndan bellenen wagtynda ýa-da howa menzilinde gelmegiň wagty hakynda takyk görkezmeler bolmadyk ýagdaýynda uçuşdan öňki zerur bolan amallaryň ählisini ýerine ýetirmek üçin ýeterlik wagt ätiýaçlygy bilen gelmeli.
9. Gatnadyjy gatnadylmagy üçin degişli döwlet we beýleki ygtyýarly edaralar tarapyndan berlen resminamalaryň ygtybarlylygy we dogrulygy üçin jogapkärçilik çekmeýär.

**Awiasion howpsuzlygy üpjün etmek** maksady bilen, ýolagçy özüniň saglygyna ýa-da howa gämisiniň bortundaky adamlaryň, emlägiň howpsuzlygyna howp salýan ýagdaýlary, şeýle hem beýleki ýolagçylara, hem-de awiakärhananyň işgärlerine amatsyzlyklary döretmezlige, olar babatda islendik söz sögünçlerine we esasanda fiziki süteme ýol bermezlige borçlanýar. Borçlar ýerine ýetirilmese ýolagçy babatda şu aşakdaky çäreler görler: gatnatma üçin şertnamanyň bozulmagy we ýolagça mundan beýläkki/yzyna gaýdyşyn gatnatmadan ýüz öwürmek; halkara hukugynda we Türkmenistanyň kanunçylygynda göz öňünde tutulan jogapkärçilige çekmek.

**Sürtülme koeffisiýentini kesgitlemegiň tärleri we serişdeleri**

Örtűgiň üstüniň her gezek ỳagdaỳy üỳtgände sürtülme koeffisientini ***K-1155M” görnüşli*** deselerometriň we dinamometriki tirkegiň kömegi bilen kesgitleỳärler. ***K=0,3.***

Uçuş menzilini gyşda ulanyş döwründe uçuş menziliň elementleriniň ýagdaýyny her gün barlamaklyk talap edilýär. Gar, buz ýa-da bulamak bolan ýagdaýynda howa gämileriniň ***tigirleriniň sürtülmegi azalýar*** we şonuň üçin ***sürtülme koeffisientini*** – ölçemeklik talap edilýär.

Örtügiň üstüniň ýagdaýynyň her bir üýtgemesi ***1155-M modelli deselerometr bilen ölçelýär***. Ol GAZ-69 maşynyň maňlaý aýnasyna sorulýanyň (prisoska) kömegi bilen maýatnigiň oky gorizontal hereket ugry maşynyň hereket ugry bilen gabat geler ýaly edip berkidýär.

Uçuş menzili ***Dinamometriki teležkaly*** - tirkeg agregatyny hem ulanýarlar. Bu 3-tigirli teležka ZIL-130 ýa-da GAZ-53 kysymly maşyna tirkege almaga hasaplanandyr. Ölçeýji tigir ortaky tigir hasaplanýar. Sűrtűlme koeffisiýentini reaktiw tormuz pursadynyň ululygy boýunça kesgitlenýär. Bu ***ululyk tenzometriki (datçik)*** ***signal beriji*** bilen ölçenilýär. Bu signal ***sűrtűlme koeffisiýentine*** göni proporsionaldyr.

S.k=0,5 gowy, 0,3-0,5 orta, <0,3 erbet.

Uçuş menziliň örtűkleri özüniň ýagdaýyna baglylykda aşakdaky ***sűrtűlme koeffisiýentini*** üpjün edýärler :

- gury sementbeton –0,7÷0,8;

- öl sementbeton – 0,4÷0,6;

- gury asfaltbeton – 0,6÷0,9;

- öl asfaltbeton – 0,35÷0,5;

- garly sementbeton we asfaltbeton 0,30÷0,35.

**Uçuş menziline gelýän awto we demir ýollar**

Awtomobil ýollary özűniň niýetlenişi boýunça ***howa menziline gelýän we portuň içindäki*** ýollara bölűnýärler. Howa menziline gelýän awtomobil ýollary ***baş we kömekçi*** awtomobil ýollaryna bölűnýärler. Howa menziline gelýän ***baş awtomobil ýollary*** şäher bilen gatnaw űçin uçuş menziliň territoriýasyny döwlet ähmiýetli ýollar bilen birikdirýär. ***Kömekçi awto ýollar*** käbir aýratyn obýektler bilen aragatnaşyk űçin niýetlenendir.

Portuň içindäki awtomobil ýollary ***esasy we kömekçi*** awtomobil ýollaryna bölűnýärler. Portuň içindäki ýollar howa menziliň territoriýasynda esasy hereketi guramak űçin we awtoulagyň jaýlara we desgalara (baza benzin saklaýjylaryna, ýaşalýan obalara, aragatnaşyk we radionawigasiýa desgalaryna) golaý barmagy űçin niýetlenendir.

***Portuň içindäki esasy ýollar*** esasy howa menziline gelýän awtoýoly ýűk ammary, ýangyç – ýaglaýyş materiallary, awiasion – tehniki baza we ýörite baza bilen birikdirýär.

Howa menziliň ***içindäki kömekçi ýollar*** beýleki jaýlary we desgalary esasy ýollar bilen birikdirýär. Howa menziliň içindäki esasy awtoýollaryň ini ***1,2,3*** – klasly howa menzillerde ***7m***, ***4,5,6*** – klasly howa menzillerde ***5m*** bolmaly. Portuň içindäki ***kömekçi awtoýollaryň ini*** hemme klasly howa menziller űçin ***3,5m*** bolmaly.

Howa menziline gelýän demir ýollar gurluşyk döwrűnde gurluşyk materiallaryny we enjamlaryny daşamak űçin ulanylýar. Gelýän demir ýollary, dűzgűn boýunça, aralyk we bölek beketlere birikdirýärler.

Howa menziline gelýän demir ýoluň ugrunda ammarlary, ýűkleri dűşűrmek we ýűklemek űçin meýdançalary ýerleşdirýärler. Käbir halatlarda şäherden howa menziline ýolagçylary daşamak űçin hem ulanylýar.

**Uçuş menzilleri ulanyşa girizmek**

Ýörűte “Içerki we halkara trassalaryny, ýerli howa ýollaryny, howa menzilleri açmak barada” dűzgűnnama laýyklykda amala aşyrylýar we Milli gullugyň başlygynyň buýrugy boýunça açylýar. Awiasiýany halk hojalygynda ulanmak űçin uçuş menzilleri we gonuş meýdançalary awiaotrýadyň komandiriniň buýrugy bilen ulanylmaga berilýär.

Howa gämileriniň uçuşyna uçuş menzili hasaba alnandan soň (“Raýat uçuş menziliniň Döwlet reýestrinde”) we uçuş menziliň eýesiniň “Döwlet hasaba alyş we uçuş menziliň ulanylmaga ýaramlylygy barada şahadatnamasy” bar bolanda rugsat berilýär. Hemme raýat uçuş menzilleri hemişelik döwlet hasaba alyşynda bolmalydyrlar. Wagtlaýyn uçuş mehzilleri raýat awiasiýasynyň kärhanalarynda hasaba alynýar.

Uçuş menzilini hasaba aldyrmak űçin, hemişelik dűzűlen iş topary tarapyndan akt ýazylmalydyr. Akt uçuş menziliň hemme taraplaryny (haýsy wagtda işleýändigini, uçuş agramyny) görkezmek bilen dűzűlýär. A, B, W klasly uçuş menzille 5-ýyllyk, G, D, Ýe klasly uçuş menzillere 3-ýyllyk möhletli şahadatnama berilýär.

**Uçuşlaryň üpjünçiligi**

***Uçuşlaryň üpjünçiligi aşakdakylardan ybarat:***

* Şturman üpjünçiligi;
* Meteo üpjünçiligi;
* Aeronawigasiýa maglumat üpjünçiligi;
* Inžener awiasiýa üpjünçiligi;
* Elektro ýagtylyk üpjünçiligi ( ЭСТОП);
* Radiotehniki üpjünçiligi (ЭРТОС);
* Arnetologiýa üpjünçiligi;
* Lukmançylyk üpjünçiligi;
* Aerodrom üpjünçiligi;
* Ýük daşama we ýolagçylary geçirmek üpjünçiligi;
* Goraýyş tertibi (рeжим охраны);
* Gözleg halas ediş üpjünçiligi.

**Şturman üpjünçiligi**

Uçuşlaryň şturman üpjünçiligi raýat awiasiýanyň uçuş düzgünleriniň raýat awiasiýanyň şturman gullugy barada düzgünnamanyň talaplary esasynda guralýar, taýýarlyklaryň ähli tapgyrlarynda hem-de uçuşlaryň ýerine ýetirilişinde amala aşyrylýar.

***Uçuşlaryň şturman üpjünçiligi öz içine alýar:***

* Taýýarlyklary gurnamak boýunça normatiw we usulýet resminamalaryny işläp düzmek;
* Aerodrom etrabynda howa gäminiň manewrirowaniýeniň çyzgylaryny işläp düzmek;
* Uçuş düzüminiň, howa hereketini dolandyryş gullugynyň hünärmenleriniň we şturmançylyk taýýarlygyny düzmek;
* Uçuşlary ýerine ýetirmek üçin zerur bolan aeronawigasiýa maglumatlary bilen ekipažy öz wagtynda habar etmek;
* Şturmançylyk gullugyna degişlilikde nawigasiýa serişdelerini kompleksli ulanmak ýollary bilen taýýarlygyň we uçuşlaryň ýerine ýetirilişiniň hillerini hemişe ýokarlandyrmak, oňat marşrutlary we eşelonlary saýlap almak;
* Uçuşa ekipažyň taýýarlygynyň hilini barlamak;
* Howa gämileriň uçmak we gonmak üçin aerodromlaryň minimumlaryny we görüp uçuşlar üçin minimumlary kesgitlemek;
* Şturmançylyk gullugynyň özara hereketlerini, uçuşlary üpjin edýän guramalar we edaralar. Beýleki gulluklar bilen amala aşyrmak.

**Meteorologiki** **üpjünçiligi**

Uçuşlaryñ meteorologiki üpjünçiligi ÿolbaşçy, uçuş düzümlerine, hereket gullugynyñ hünärmenlerine we Raÿat awiasiÿasynyñ beÿleki hünärmenlerine meteo maglumatlaryny bermekden ybaratdyr. Raÿat awiasiÿasynyñ meteo üpjünçiligi Türkmenistanyñ Ministrler Kabinetindäki Gidrometeorologiÿa boÿunça Milli Komitet guraÿar. Raÿat awiasiÿasynyñ meteo üpjünçiligi boÿunça Gollanmasynyñ, aerodromlaryñ dolandyryşa ÿaramlylygynyñ normalarynyñ we “Türkmenhowaýollary” Döwlet Milli gullugynyñ normatiw resminamalarynyñ esasynda amala aşyrylÿar. Bu üpjünçiligiñ doly we öz wagtynda ÿerine ÿetirilişi üçin Gidrometeorologiÿa boÿunça Milli Komitet jogapkärlidir. Gönüden-göni meteo üpjünçiligini Gidrometeorologiÿa boÿunça Milli Komitetiñ operatiw gulluklary Türkmenistanyñ Raÿat awiasiÿasynyñ aeroportlarynda:

* Türkmenistanyñ awiasion meteo merkezi I, II, III we IV awia-meteo stansiÿalar, awia-meteo postlar tarapyndan amala aşyrylÿar;
* Aerodromalarda we gonuş meÿdançalarynda meteo üpjünçiligi boÿunça operatiw organlary bolmasa, onda meteo hadysalary barada maglumatlary ÿörite taÿÿarlygyny geçen we meteo syn edişlerine göÿberilen Raÿat awiasiÿasynyñ hünärmenleri ÿerine ÿetirÿärler;
* Aerodromda hakyky howa barada maglumatlar uçuş we gonuş üçin Gidrometeorologiÿa boÿunça Milli Komitetiñ operatiw organy tarapyndan geçirilen meteo synlamalar esasynda çözgüt çykarylÿar;
* Meteo gullugynyñ hünärmeni tarapyndan berlen buludyñ beÿikligi barada maglumat häzirki wagtdaky maglumatyna gabat gelmese, onda dispetçeriñ görkezmesi boÿunça meteo gullugy tarapyndan gaÿtadan bulutlaryň beýiklikleri ölçenilmeli;
* Gonuşa girişÿän howa gämisiniñ ekipažy buludyñ beÿikligi barada goşmaça habar berÿär;
* Bulutlaryñ aşaky çäginiñ beÿikligi 200m. we ondan pes bolsa ÿa-da gözÿetim 2000m. we ondan hem pes bolsa, gonuş üçin aerodromda iki sagatlyk prognoz boÿunça howa garaşylÿan ÿagdaÿynda, goşmaça meteo gözegçiligi golaÿ getiriji radio maÿagyñ töwereginde geçirilÿär. Golaÿ getiriji radio maÿagy uçuş-gonuş zolagyndan 1km. aralygynda ÿerleşÿär. Daşky golaÿ getiriji radio maÿagy bolsa, uçuş-gonuş zolagyndan 4km. aralygynda ÿerleşÿär;
* Aerodromda uçuşlar ÿerine ÿetirilinde hem-de aerodrom ätiÿaç ÿagdaÿynda işleÿän bolsa, meteosynlamalar bellenen wagtda her 30 minutda, beÿleki maglumatlarda her 1 sagatda geçirilÿär. Ýörite meteo gözegçiligi uçuşlaryñ ÿolbaşçysynyñ talaby esasynda geçirilip bilner. Bellenen wagtlaryñ arasynda howanyñ ÿagdaÿynyñ üÿtgemesine hemişe gözegçilik edilÿär, esasanam awiasiÿa üçin howply bolan meteo ÿagdaÿlaryñ döreÿşine, ösüşine gözegçilik edilÿär. Aerodromlardaky hakyky howanyñ maglumatlarynda magnit gyşarmasy 5° we ondan ÿokary bolsa, ÿeliñ ugruny magnit meridianasynda görkezilÿär;
* Meteo gözegçi nobatçylyga başlan wagtyny bir startdan beÿleki işçi starta geçende, hökmany meteo gözegçiligine başlandygy barada uçuşlaryñ ÿolbaşçysyna habar bermeli.

**Aeronawigasiýa maglumat üpjinçiligi**

Uçuşlary aeronawigasion maglumatlar bilen üpjün etmeklik uçuşlaryň ÿerine ÿetirilişi we üpjünçiligi bilen bagly bolan awiapersonallarda aeronawigasion maglumatlaryny öz wagtynda bermekden ybaratdyr. Aeronawigasion maglumatlar bilen üpjünçilik Raýat awiasiýasynyň uçuşlaryň Düzgünleriniň, Raýat awiasiÿasynda aeronawigasion maglumatlar boÿunça Gollanmasynyñ talaplary esasynda guralÿar.

Ekipažlar we uçuşlary guraýan gulluklar üçin aeronawigasion maglumatlaryň ***esasy resminamalary aşakdakylardan ybaratdyr:***

1. Türkmenistanyň howa trassalarynyň, ýerli howa ýollarynyñ we ätiýaçly aerodromlarynyň sanawy;
2. Aeronawigasion maglumatlaryň ýygyndylary;
3. Türkmenistanyň we daşary ÿurtlaryň aeronawigasion maglumatlaryň ýygyndylary;
4. Radionawigasion kartalary;
5. Aeronawigasion maglumatlar gullugy tarapyndan berilÿän duÿdurmalar: Türkmenistanyň we daşary ÿurtlaryň NOTAM

Aeronawigasion maglumatlaryñ resminamalaryndaky berlenleriñ dogrulygy, jogapkärçiligi, aerodromlar, howa trassalary, aragatnaşyk enjamlary we uçuşyñ radiotehniki üpjünçiligi boÿunça jogapkärçilik kärhananyň başlygynyň üstüne ÿüklenilÿär. Ekipažlar uçuşyñ marşruty boÿunça, ýagny, uçup gidiş aerodromyndan bellenilen aerodroma çenli (ätiýaç aerodromyny hasap edeniňde) aeronawigasion maglumatlar bilen, olaryñ resminamalary bilen üpjün edilmeli.

**Inžener – awiasion üpjünçilik**

Inžener–awiasion üpjünçiligi Türkmenistanyň Raýat awiasiýasynyň uçuşlaryň Düzgünleriniň bejeriş we tehniki dolandyryş boÿunça Gollanmasynyñ talaplary esasynda amala aşyrylÿar. Howa gämisiniñ saklanylyşy üçin, ony kabul eden hünärmen jogapkärçilik çekýär. Jogapkärçiligi kabul edeni we howa gämisiniñ ÿerleşdirilmegi üçin çekýär:

***Howa gämisiniñ kabul edlişi üçin*** – howa gämisiniñ bortunda awariÿa ýagdaýynda ulanylÿan bortuñ enjamlary, ekipažyñ kabinasynyň düzümine girÿän bort žurnaly – bort inženere (bort mehanigine, uçarmana) berilýär;

***Howa gämisiniñ kabul edilişi üçin*** – ÿolagçy salonyñ awariÿa-halas ediş we hojalyk enjamlary – uly bort prowodnigine (brigadire) berilýär;

***Howa gämisini ÿerleşdirmek üçin*** – awariÿa-halas ediş enjamlarynyñ tehniki ÿagdaÿyny we dolulygyna gözegçilik edÿän – uçuşlaryñ awariýa-halas ediş üpjünçiligi gullugynyñ wezipeli hünärmeni jogapkärlidir.

***Inžener-awiasion üpjünçiligi*** öz içine alÿar:

1. Bellenilen resminamalar esasynda howa gämisini gurat ÿagdaÿda saklamaklygyna;
2. Howa gämisini ÿokary hilde we wagtynda tehniki hyzmat edişini üpjün etmekligine;
3. Ýokary derejede howpsyzlygy, uçuşyñ ÿerine ÿetirilişini we ÿolagçylara hyzmat etmek üpjünçiligine;
4. Awia tehnikanyñ näsazlygynyñ sebäbini seljermek, öwrenmek we olaryñ öñüni almagyñ çärelerini işe girizmekligine;
5. Awia tehnikanyñ tehniki dolandyrylyşy boÿunça tejribe ukyplyklary, uçarman toparlaryñ we inžener-tehniki toparlaryñ bilimini ÿokarlandyrmaklygyna;
6. Howa gämisini ulanmagyñ, detallaryñ tehniki hyzmatlaryny, bejergisini meýilnamalaşdyrylmagyna;
7. Gulluklaryñ, guramalaryñ howa gämisiniñ tehniki dolandyrylyşynyñ ÿerine ÿetirilmegine gözegçilik etmekligine;
8. Awia tehnikany ÿerde abat saklamagyñ çärelerini üpjün etmekligine.

**Elektroýagtylandyryş tehniki üpjünçiligi**

***Uçuşyň EÝTÜ öz içine alýar:***

* EÝT serişdelerini ulanmagyň meýilnamalaşdyrylyşyny hem-de onuň tehniki üpjünçiligini;
* EÝT serişdelerini surat ýagdaýda saklamak;
* EÝT serişdeleriň näsazlygyny hasaba almak we seljermek, olaryň ygtybarlygyny ýokarlandyrmak çärelerini geçirmek;
* EÝTÜ gullugynyň inžener-tehniki toparyny taýýarlamak we şol serişdeleriň tehniki ekspluatasiýasyna özbaşdak işe ygtyýarlyk bermek.

EÝTÜ tehniki ýagtylandyryş hyzmatçylygyň tehniki reglamentleri we düzgünleri esasynda ýerine ýetirilýär. EÝTG guralyşyny awiakärhananyň EÝTÜ gullugy üpjün edýär.

***Ýagtylandyryş enjamlary ýakylmalydyr:***

* gijeki uçuşlarda – gün ýaşmazyndan öň 15 min ýa-da howa gämisiniň uçup geljek (gitjek) hasap wagtyndan;
* gündizki şertlerde – gözýetimiň 2000 m pes ýagdaýynda;
* başga ýagdaýlarda – RP görkezmesi ýa-da ekipažyň talaby esasynda.

***Ýagtylandyryş enjamlary öçürilmelidir:***

* gün çykanda;
* gündizine – gözýetim 2000 m ýokary bolan ýagdaýynda;
* uçuşlaryň ýok wagty ýa-da howa gämisiniň uçup gelmeginde (gitmeginde) 15 min kän wagt bar bolan ýagdaýynda.

EÝTÜ enjamlarynyň iş režiminiň bellenen parametrleri deň gelýänini ýörite enjamlary ulanyp wagtlaýyn barlanmalydyr. Barlaglaryň wagtyny, iş göwrümini we retibini “Türkmenhowaýollary” Döwlet Milli gullugy kesgitleýär. Ýagtylandyryş enjamlarynyň aerodromda uçuş gözegçiligini RP dispetçeriň görkezmesi esasynda uçuşy ýerine ýetirýän ekipažlar ýerine ýetirýär. Barlagyň netijesi hökmany ýörite žurnala ýazylmalydyr.

Ýagtylandyryş enjamlary tehniki hyzmatçylyk (remont) üçin öçürmeklik awiakärhananyň başlygynyň tassyk eden meýilnamasy esasynda ýerine ýetirilýär, öňünden RP (dispetçer) bilen ylalaşmaly we ýörite žurnala bellik etmeli.

RP (dispetçer) tehniki hyzmatyň reglamenti esasynda günüň ýagty wagty ýagtylandyryş enjamlaryna her günki tehniki hyzmaty etmek üçin mümkinçilik bermelidir. Şol tehniki hyzmatlar ýerine ýetirilmedik enjamlary ulanmak hem-de ýagtylandyryş enjamlarda gije we gündiz meteoşertleriň çylşyrymly ýa-da howa gämisiniň gonuşa giren ýagdaýynda işiniň barlagyny geçirmek gadagan edilýär.

Iş startynyň üýtgän ýagdaýynda EÝTÜ gullugynyň smena injeneri RP ýagtylandyryş enjamlarynyň täze start bilen işe taýýardygy barada hasabat bermeli.

**Radiotehniki üpjünçilik**

***Radiotehniki üpjünçilik öz içine alýar:***

* HHD gullugyna zerur bolan RTS, aragatnaşyk enjamlary we howa gämisiniň hereketini gözegçilik edýän enjamlary üpjün etmek;
* Uçuşyň radiotehniki üpçünçilik we aragatnaşyk serişdelereni abat ýagdaýda saklamak;
* RTS wearagatnaşyk serişdeleriň ulanylyşy we tehniki hyzmatçylygy meýilnaşdyrmak;
* RTS we aragatnaşyk serişdeleriň näsazlyklaryny seljerme we hasaba almak we olaryň işiniň ygtybarlygyny ýokarlandyrmak boýunça çäreleri geçirmek;
* ERTOS bazary üçin injiner-tehniki topary taýyarlamak weözbaşdak işe ygtyýarlyk bermek.

Uçuşyň radiotehniki üpçünçiligi üçin HHD awtomatlanan sistemasy, trassa, aerodrome we gonuş radiolakatorlary, radiotehniki sistema we nawigasiýa serişdeleri, gonuşyň radiomaýak sistemasy gonuş sistemasynyň enjamy (OСП), radiopelengatorlar. Ýer we howa aragatnaşyk serişdeleri ulanýar.

Radiotehniki we aragatnaşyk üpçünçilik serişdelerini döwlet registrasiýasyny geçenden soň ulanmaga rugsad berilýär. Ondan başgada hemme radioşöhlendiriş enjamlary ulanmaga hökmany rugsat bolmalydyr. Uçuşyň radiotehniki üpçünçiligi ***RP (dispetçerleriň) görkezmesi esasynda ýakylýär:***

* Aerodrome etrabynyň serişdeleri (ОРЛ, РСБН, ОПРС, DGRM)-howa gämisiniň gonuşyna (geçip gitmegine) çenli hasap boýunça 30 min. galan bolsa;
* Gonuş sistemalary (РМС, ОСП) ПРЛ-30 min. gonuşa çenli. П 2 we 3-nji klas uçarlarynyň gije we gündiz H aýlow beýikligine deň ýa-da pes we gözýetimiň 5000m pes ýagdaýyndaky gonuşlaryna gözegçilik ýetmek üçin ýakylmalydyr we ulanmalydyr;
* ПРЛ we başga uçuşynyň radiotehniki üpçünçiligi-awariýa signalizasiýasynda gonuşa girmegi üpçin etmek üçin we ekipažyň hemme wagt metioşertlerine garamazdan talaby esasynda;
* Howa gämileriniň gonuşa girmeginiň foto gözegçiligini hemme wagt ПРЛ ulanylanda. Iş startynyň üýtgän ýagdaýynda ERTOS injinery hökmany täze start boýunça RTS-iň taýyardygy barada RP hasabat bermeli.

**Ornitologiýa üpjinçiligi**

Ornitologiýa üpjinçiligi howa gämileriniň guşlar bilen çaknyşmagynyň öňüni almak üçin gönükdirilen gullukdyr we “Türkmenhowaýollary” Döwlet milli gullugyň düzgünnamasynyň esasynda amala aşyrylýar.

***Ornitologiýa üpjinçiligi*** ingikileri göz öňünde tutýar:

* Aerodrom etrabynyň ornitologik gözegçiligini
* Aerodrom etrabynda guşlaryň toplanmagynyň sebäbini ýök etmek, olary gorkuzmagynyň çareler toplumyny geçirmek
* Ornitologik ýagdaýyna wezial we radiolakasion gözegçilik geçirmek
* Howa gämileriniň uçuşynda guşlar tarapyndan döredilýan pasgelçilikler üçin Aerodrom etrabynda howpun derejesini anyklamak üçin ornitologik ýagdaýy barada hakyky maglumat bermek.
* Aerodrom etrabynda ornitologik ýagdaýy baradaky maglumaty ýa-da guşlar tarapyndan ýüze çykjak päsgelçilikler baradaky habary howa gämisine wagtynda habar bermek( aerodrom ertabynda we marşrutda)

Uçuşlaryň ornitologik üpjinçiliginiň düzgünnamasy her bir aeroportlarda awiakärhananyň ýolbaşçylary tarapyndan we aerodromlaryn howpsuzlygyny üpjin etmek maksady bilen “Türkmenhowaýollary” Döwlet milli gullugyň uçuşlaryň ornitologik üpjinçiliginiň düzgünnamasy esasynda kesgitlenilýär.

Uüuşlaryň howpsuzlygyny üpjin edýän gulluklaryň dolandyryjy düzümi öz aerodrom etrabyndaky ornitologik yagdaýynyň easysy häsiýetnamalaryny, onuň howpsuzlygyny derejesini kesgitläp gerekli çözgüt çykaryp bilmelidirler.

Her bir aerodromda howa gämileriniň guşlar bilen çaknyşmagynyň öňüni almak çäreleri göz öňünde tutulmalydyr we ýerine ýetirilmelidir.

**Uçuşlaryň lukmançylyk üpjinçiligi**

Uçuşlaryň lukmançylyk üpjinçiligi uçuş düzüminiň howa hereketini dolandyryş gullugynyň dispetçerleriniň we beýleki awiasiýa işgärleriniň saglygyny goraýyş, iş ukyplylygyny ýokarlandyrmak ýaly çäreler toplumyny öz içine alýar.

Uçuş düzüminiň howa hereketini dolandyryş gullugynyň dispetçerler üçin lukmançylyk üpjinçiligi indikileri göz öňüne tutyar.

* Her ýyl uçuş düzüminiň we iki ýyldan bir howa hereketini dolandyryş gullugynyň dispetçerler ВЛЭК (врачебно летная эскпертная коммисия) geçmelidir.
* 6 aýdan bir sapar uçuş otrýadynyň lukmançylyk gözegçiliginden geçmelidir.
* Uçuşdan öň ya-da her smendan öň lukmançylyk gözegçiligini geçmelidir.
* Profilaktika üçin lukmançylyk çärelerini geçirmek.
* Işe ukyplylygyny zahmete ýarawlylygyny we dynç alşy barada gözegçilik
* Iş ýerleriniň, halas ediş enjamlarynyň sanitar- gigiýeniki gözegçilik geçirmek
* Saglyk ýagdaýy zerarly ýüze çykan awia hadysalaryň awia katostrofalary derňemek.
* Uçuşa gatnaşýan uçuş düzümi ýol beletler we beýleki hunärmenler uçuşdan iki sagat öň lukmançylyk gözegçiliginden geçmelidir. Uçuş zadaniýasynda uçuşa göýberilenligi barada ýörite bellik edilýär. Eger uçuş 6 sagat ýa-da oödan hem köp saklanylsa onda lukmançylyk gözegçiliginden gaýtadan geçmelidir.

Uçuş düzüminiň lukmançylyk gözegçiligi egerde uçuş düzümi birnaçe uçuşy ýerine ýetirýän yagdaýynda bir sapar barlanylýar.

Rezerwdaki uçuş düzümi uçuşdan öň lukmançylyk gözegçiligini geçmelidir.

Halkara uçuşlary ýerine ýetirilende, wagtlaýyn aerodromlardan, awiasion işleri alyp barylanda raýat awiasiýasynyň lukmançylyk gözegçilik gullugy ýok ýerde lukmançylyk gözegçiligini geçmeýärler. Şeýle ýagdaýda uçuşa taýýarlygy barada howa gäminiň kamandiriň ozi geçirýär. Uçuş düzüminiň saglygy dynç alyşy barada ozini düýuşy barada sorag jogap alyşýar we şonuň netijesinde çözgüt çykarýar we uçuş tawşyrygynda bellik etýär. Belli bir nokatda ýerleşen wagtlarynda howa gäminiň komandiri uçuş duzunimi öz gözegçiliginde saklamalydyr.

Uçuş düzüminiň howa hereketini dolandyryş gullugynyň dispetçerleri nobatçylyga başlamazdan öň hokman lukmançylyk gözegçiliginden geçmelidir.

Uçuş düzüminiň howa hereketini dolandyryş gullugynyň dispetçerleri ýol beletler bort prowodnikler we brýleki hünärmenler nasag ýagdaýlarynda, özini erwet duýuşlary barada hokman öz saglyk ýagdaýy barada howa gäminiň komandirine habar bermeli we awiakarhananyň lukmançylyk nokadyna baryp görünmelidir.

Uçuş düzüminiň howa hereketini dolandyryş gullugynyň dispetçerleri eger uçuşdan öň, ýarym ýyllykdaky we ýyllyk lukmançylyk barlagyny geçmedik ýagdaýlarynda ýa-da olaryň derman serişdelerini ulanylýandygy ýüze çykarylsa we başdada nasazlyklar ýüze çykarylsa olar işe göýberilmeýär.

Uçuş düzüminiň saglyk ýagdaýy we dynç alyşlaryny işe ukyplylygy baradaky jogapkärçilik bazowy aerodromyň daşynda howa gäminiň komandirine ýüklenýär we ýörite goýlan düzgünnamanyň esasynda gözegçilik edilýär.

Belli bir keselden soň, trawmadan soň, komandirowkadan ýa-da bir aýdan kop bolan okuwlara iberilen ýagdaýynda uçuş göýbermek barada rugsady uçuş otrýadynyň lukmany tarapyndan kesgitlenilýar. Awiasion hadysadan ýa-da guýçli insedentlerden soň uçuşa göýbermek barada rugsady ВЛЭК (врачебно летная эскпертная коммисия) gullugynyň lukmanlary tarapyndan kesgitlenilýär.

Awiasion tehniki bazanyň hünärmenleri howa gäminiň ekipažynyň düzümine girýär we uçuşdan öň uçuş düzümi bilen lukmançylyk gullugynyň gözegçiliginden geçýärler.

Howa gamisinde ýorite lukmançylyk apteçkalary bilen üpjin edilmelidir, halkara uçuşlary ýerine ýetirýän howa gämisinde goşmaça ekipaž üçin hem apteçkalar bolamlydyr, özlerine we beýlekilere ilkinji lukmançylyk kömegini berip bilmäge ukyply bolmalydyr.

Uçuş düzüminiň howa hereketini dolandyryş gullugynyň dispetçerlerinde alkogol serişdeleri ulanylanlygy barada ýüze çykarylsa onda olar işe göýberilmeýär.

Uçuş düzüminiň howa hereketini dolandyryş gullugynyň dispetçerleri lukmançylyk gözegçiliginden geçmäge boýun gaçyran ýagdaýynda olar jogapkärçilige çekilýändir.

Kadaly dal ýerlerde ýa-da epidemiýanyň ýaýran ýerlerinde uçuşlary ýerine ýetirmeli ekipažyň düzümine ýörite bellenilen janjymlary edilýändir.

**Aerodrom üpjünçiligi**

Aerodrom üpjünçiligi öz içine aerodromlaryň uçuş zolaklaryny uçuş, gonuş, ruleniýe we UA duralgasy üçin hemişelik ekspluatasiýa taýýarlygynda saklamak çärelerini alýar.

* uçuş zolagynyň we gonuşyň radiomaýak sistemasynyň zonasynyň taýýarlygyny;
* tomus döwründe remont işleri;
* gyş döwründe uçuş zolagyny saklamak;
* uçuş düzgünnamasynyň we RA-nyň aerodrome gullugy barada düzgünnamasynyň talaplary esasynda beýleki işler ýerine ýetirilýär.

Aeroportlarda howa gämisiniň uçuşyna aerodromlaryň we onuň enjamlarynyň taýýarlygyna awiakärhananyň başlygy jogap berýär.

Aerodromlarda we gonuş meýdançalarynda aerodrom gullugynyň ýok ýerinde uçuş zolagynyň ýagdaýyna seretmek üçin awiakärhananyň başlygynyň buýrugy bilen aerodrome gullugynyň talaplaryny öwrenen beýleki gulluklaryň hünärmeni bellenilýär. Howa gämileriniň ýörite transportlaryň, adamlaryň ýerleşişini, hereketini her aeroportyň uçuşy ýerine ýetirişiniň düzgünnamasy kesgitlenýär. WPP, RD, duralgalaryň, perronlaryň markirowkasy aerodrome gullugynyň düzgünnamasy esasynda ýerine ýetirilýär.

Aerodrom gullugynyň wezipeli adamlary uçuş zolagyna ediljek remontlar we gurluşyk işleri barada ýörite žurnala ýazgy etmeli we HHD gullugyna maglumat bermeli.

Hemme wagt uçuş zolagyndaky işler diňe UÝo (RP) razylylygy bilen ýerine ýetirilýär.

Jogapkar adamlaryň işleriniň gutaranlygy barada hasabatdan soňra aerodrome gullygynyň hünärmentleriň işini ýerine ýetirilende uçuşyň howpsyzlygyna täsir etjek ýalňyşlyklar goýberilmänligine göz ýetirmeli.

Gullygyň jogapkär adamyň uçuş zologynda işler alyp baranda ýa-da işi ýerine ýetiriliş jogapkäriň we RP (staztyň dispetçeri) arasyndaky aragatnaşyk ýiten ýagdaýynda hemme RP görkezmesi esasynda işleri bes ýetmeli we iş transportlaryndan uçuş zologyny boşatmaly.

Start dispetçeriň we aerodrom gullugyň jogapkär adamsy bilen aragatnaşygy BPP iş ýoredilende her 15 minutdan barlap durmaly.

Uçuşyň howpsyzlygyny üpjün etmek maksady bilen uçuş zologynda we PD işleýan ýorite transportlar, mehanizmler gabarit çyralary üpjün edilmeli we gije gündiz işläp durmaly.

Gabarit çyralarynyň ýok ýa-da işlemeýan ýagdaýynda transportlara we mehanizmlere UGZ we SÝ çykmak gadagan edilýär.

Ikitaraplaýyn aragatnaşygy üpjün edýän radioserişdeleri ýok ýörite transportlara we mehanizmlere uçuş zologyny, SD-ne RP rugsady bolmasa eýelemek gadagan edilýr. Işi ýerine ýetirilýän jogapgär adamyň maşyny gonuş dispetçeriň iş ýygylygynda radioaragatnaşyk ediler ýaly radioserişde gurnalgy bolmaly. Aerodrom gullugynyň wezipeli adamlaryň RP bilen radiotelefon aragatnaşygy magnitafona ýazylýar.

Uçuş zologynda we SY-de iş ýerine ýetirilende, aragatnaşyk serişdelerini, gabarit çyralaryny öçürmek gadagan edilýär.

Uçuş zologynda weSY-de işleýan her bir maşyny işleýan ýerinden aýyrmak üçin (nasaz ýagdaýynda) buksir serişdeleri bilen üpçün edilmeli bolmalydyr.

***RP borçludyr:***

* Aerodrom gullugynyň wezipeli adamynyň aerodromyň ýagdaýy barada hasabaty esasynda we hut özüniň gözegçiligi esasynda uçuşlary barlamak, bes etmek, täzeden başlamak ýa-da çäklendirmek boýunça çözgüt çykarmalydyr;
* Wagtynda sepleşme koefisiýentiň barlanmagynda hem-de howa gämilerini garşy almak we goýbermek üçin UGZ agdaýyna we taýýarlygyna gözegçilik etmeli. Uçuşlaryň emeli UGZ-de tormoz şertleri UGZ üstüniň sepleşme koefisiýenti atmosfer ýagynyň görnüşi we galyňlygy esasynda häsiýetlendirilýär. Sepleşme koefisiýentiniň 0;3 pes ýagdaýynda GTD uçuşlaryň uçuşy gadagan edilýär.

Uçaryň uçuşy we gonuşy UGZ üstünde bolan täze ýagan garyň galyňlygy 50 mm ýokary däl, suwuň – 10 mm we öl garyň – 12 mm bolan ýagdaýynda uçuş ýerine ýetirilip bilner.

**Uçuşlaryň daşamak gullugy boýunça üpjünçiligi**

Howa gatnawlary – raýat awiasiýasynyň milli gullugynyň hemme gulluklary gatnaşýan prosesler toplumydyr. Howa ulagynda daşamaklygy we onuň täjirçilik ulanyşyny gönüden-göni guramaklygy, ýörite döredilen gulluga ýüklenilýär. Bu gulluga raýat awiasiýasynyň milli gullugynyň daşamaklygy guramak bölűmi ýolbaşçylyk edýär.

***Milli gullugyň düzümine:***

* daşamaklygy meýilleşdirmek meselelerini alyp barýan;
* uçarlaryň hereketiniň gün tertibini düzýän;
* täjirçilik işleri we tariflary ulanmak;
* ýolagçylary we poçta-ýükleri daşamaklygy guramak;
* daşamaklyk boýunça operatiw işleriň meselesini guramak bölümleri.

Raýat awiasiýasynyň territoriýal awiakärhanalarynda daşamaklygy guramak gullugyna milli gullugyň başlygynyň orunbasary ýolbaşçylyk edýär.

Indiki düzüji bölümlerde-ýagny, awiaýollarda-gullygyň ýerine ýetirmeli işi köp differensirlenendir. Howa menzillerde ýolagçylaryň, olaryň el goşlarynyň, ýükleriň we poçtalaryň howa boyunça süýşmeginiň başlanýan hem-de gutarýan ýerlerinde esasan daşamaklygy guramak işleri tilsimatlaşdyrylan ýagdaýda alnyp barylýar. Şäher aerowokzallarynda we agentstwalarynda daşamak prosesiniň başlangyç stadiýalaryndan başga, howa gatnawlarynyň guramaçylyk-tilsimat meseleleri bilen özara bagly täjirçilik ulanylyşy boyunça uly çäreler toplumy ýerine ýetirilyär.

Howa gatnawlaryny we awiaýollaryň täjirçilik ulanylyşyny guramaklygyň nazary meselelerini işläp düzmek, hem-de şu gulluk üçin hűnärmenleri taýýarlamak “Tűrkmenhowaýollary” agentligiň we Türkmenistanyň Inžener-tehniki we ulag kommunikasiýalary institutynyň okuw jaýlary tarapyndan degişlilikde amala aşyrylýarlar.

**Uçuşlaryň gözleg halas ediş üpjünçiligi**

Uçuşlaryň gözleg halas ediş üpjinçiligi ýokary derejeli gözleg işlerini geçirmek, heläkçilige sezewar bolan howa gämileriniň ekipažyna, ewakuasiýada, ýagnyna sezewar bolan howa gämilerine kömek bermek çäreler toplumyndan ybaratdyr.

Gözleg halas ediş işleri üçin niýetlenmedik howa gämilerine gözleg halas ediş işlerine gatnaşmak gadagan edilýär.

**Heläkçilik çekýän ýa-da heläkçilige sezewar bolan howa gämisi**

Eger-de uçardaky adamlara howp abanan, onuň bilen aragatnaşyk ýitirilen bolsa we ýerleşýän ýeri belli bolmasa, onda oňa heläkçilik çekýän ýa-da heläkçilige sezewar bolan howa gämisi diýip ykrar edilýär.

Heläkçilik çekýän ýa-da heläkçilige sezewar bolan howa gämisi awariýa halas ediş Düzgünnamasynyň esasynda hökmany gözlenmelidir we halas edilmelidir.

**Heläkçilik signaly**

Heläkçilik çekýän ýa-da heläkçilige sezewar bolan howa gämisine ekipaža, ýolagçtlara wagtynda kömegi ýetirmek bilen Türkmenistanyň awiasiýasy üçin heläkçiligiň, howpuň, öňüni almagyň awariýa signallary bellenilýär. Halkara uçarlarda heläkçiligiň signallary halkara çiştotlarda (ýygylykda) aýratyn gaýtalanmalydyr.

**Heläkçilik çekýän howa gämisi barada habar**

Kärhanalar, guramalar, heläkçilik çekýän ýa-da heläkçilige sezewar bolan howa gämisi barada maglumaty goýbermek üçin özlerinde bar bolan hemme aragatnaşyk enjamlaryny bermäge borçludyr. Raýat howa gämisiniň heläkçilige sezewar bolan ýagdaýynda hökmany ýerli häkimlige ýa-da golaýdaky kärhanalara, guramalara habar ýetirmeli, olardan öz ýerinde hökmany bu maglumaty Türkmenistanyň nawiasion awariýa halas ediş we gözleniş gullugyna ýetirmelidirler.

**Howa gämisiniň, onuň ýolagçylarynyň we ekipažynyň gözleginiň bes edilmegi.**

Hemme tehniki serişdeleri ulanyp, adamlary halas etmekde netije bolmadyk ýagdaýynda döwlet tarapyndan bellenen kommisiýanyň ýolbaşçysy, heläkçilige sezewar bolan howa gämisiniň gözleginiň bes edilmeginiň çözgüdini çykarýar.

Türkmenistanyň çaginde daşary ýurt howa gämisiniň, ýolbaşçylarynyň we ekipažyň gözleginiň bes edilmeginiň çözgüdini Türkmenistanyň Ministrler Kabineti çykarýar. Resmi taýdan gözleg bes edilen howa gämisi habarsyz ýiten diýip yglan edilýär.

**Kepillendiriş (sertifikasiýalaşdyrmagyň) düzgünleri**

“Aeroport işinde ýolagçylara, ýüklere we poçta hyzmat etmek boýunça ýuridiki şahslara Kepillendiriş (sertifikatlaşdyrma) düzgünleriniň” talaplary esasynda işler alnyp barylmalydyr. Raýat awiasiýasynyň düzgünnamasy esasynda awiasiýa işinde ýolagçylara, ýüklere we poçta hyzmat etmek boýunça kepillendiriş işi hökmany suratda resmileşdirilmelidir.

Aeroport işinde ýerli we halkara ýük daşamalarynda ýolagçylara, ýüklere we poçta hyzmat etmek işi – howada ýük daşamalary ýerine ýetirmek we olary resmileşdirme boýunça düzgün esasynda iş alyp barmakdyr. ***Ol indiki işleriň görnüşlerini öz içine alýar:***

* Petekleri bellige alma we ýükleri daşamaklyga taýýarlamak
* Ýolagçylaryň we olaryň ýükleriniň howada daşamalaryny alyp barmak üçin Daşamaklyk boýunça resminamalary taýýarlamak
* Ýolagçylary howa gäminiň duralga ýerine ertmek we howa gämisinde ýerleşdirmek
* Ýükleri howa gäminiň duralga ýerine ertmek, düşürmek we howa gämisine ýerleşdirmek
* Howa gämisinden çykanda ýolagçylary garşy almak we olary aeroportyň binasyna ertmek
* Howa gämisinden ýükleri düşürme, ulagly daşama we olary ýolagçylara gowşurmak
* Ýolagçylara we ýüklere hyzmat etmek boýunça ulanylýar ýer üsti tehnikalara hyzmat etmek we bejermek işleri
* Ýolagçylary we ýükleri daşamak boýunça maglumat üpjünçiligi

Daşamalar boýunça ýükleri kabul etmek, resmileşdirmek we uçuşda olary ugratmak, howa gämisi gonuşy ýerine ýetireninden soňra ýükleri eýelerine gowşurmak bilen bagly ýerine ýetirilýän toplumlaýyn işler indikileri göz öňüne tutýar:

* Ýük ugradyjydan ýüki ýa-da poçtany kabul etmek
* Indiki ýük ugradylyşlyga çenli ýükleri wagtlaýyn saklamak
* Ýükleriň we poçtalaryň howada daşamalaryny amala aşyrmak üçin daşaýyş resminamalary taýýarlamak
* Howa gäminiň duralga ýerine ýükleri we poçtalary ertmek
* Ýükleri düşürmek we howa gämişine ýerleşdirmek
* Howa gämisinden ýükleri düşürmek we ýük desgasynyna ertmek
* Gonuşdan son ýükleri bölüşdirmek we olary wagtlaýyn saklamak
* Ýükleriň we poçtalaryň howada daşamalaryny amala aşyrmak üçin ulanylýan ýerisdi serişdeleriniň tehniki hyzmaty we bejeriş işleri
* Ýükleri we poçtalary daşamak boýunça maglumat üpjünçiligi

Aeroport işinde Ýerli we halkara ýük daşamalarynda ýolagçylara, ýüklere we poçta hyzmat etmek işi kepillendiriş resminamasy bolmadyk ýagdaýynda amala aşyrmaga rugsat berilmeýär.

**Kepillendiriş boýunça gulluklardan talap edilýän umumy düzgünler**

Aeroport işinde ýolagçylara, ýüklere we poçta hyzmat etmek işi alyp barmak üçin indiki ***gulluklar döredilýär:***

* Kärhananyň önümçilik dispetçer gullugy (PDSP)
* Daşamalary meýilleşdirýän gulluk (SOP), ýerli daşamalary meýilleşdirýän gulluk, halkara daşamalary meýilleşdirýän gulluk
* Poçta – ýük daşamalary guraýan gulluk
* Esasy mehanigyň gullugy, Esasy mehanigyň bölümi
* Ýörite ulag serişdeler gullugy
* Awiasion howpsuzlyk gullugy

Ýolagçy, ýük we poçda daşamalaryny ýerine ýetirýän gulluklar Awiasion howpsuzlyk gullugy bilen bilelikde iş alyp barýandyrlar. Ol gulluk ýolagçylaryň şahsy reminamalaryny ýükleri, howa gämisiniň barlagyny şeýle hem halkara uçuşlarynda beýleki Döwlet gulluklar ýagny Gümrük, Serhet , Migrasiýa, Sanitar-Karantin, Weterinar gulluklary bilen bilelikde iş alyp barýarlar.

Aeroport işi Ýeli we halkara ýük daşamalarynda ýolagçylara, ýüklere we poçta hyzmat etmek üçin ýokary hünär derejeli awia personaly bolmalydyr. kärhana tarapynda taýýarlanylan meýilnamanyň esasynda awia personalyn wezipesi we ýerine ýetirmeli işleri kesgitlenilýär. Kärhana awia personalyň taýýarlygyna we hünär derejesini ýokarlandyrylmagyna jogapkärlidir.

Aeroport işinde ýerli gatnawlarynda Ýolagçylara we onuň ýüklerine bellenilen talaplar esasynda hyzmat edilýär we indiki tertipde iş alnyp barylýar:

* Tertip esasynda ýolagçylary bellige almak we ýüklerini resmileşdirmek
* Ýük geçirmeginiň düzgünleri we normalary
* Hyzmat etmegiň artykmaçlygy
* Reysler birikdirilende ýa-da çalşyrylanda ýolagçylara hyzmat etmek
* Ýolagçy bellenilen reýse gelmedik ýagdaýynda alnyp barylmaly işler
* Ýolagçylary howa gämisine ertmek
* Ýolagçylary howa gämisine ýerleşdirmek
* Ýükleri howa gämisine ertmek we ýerleşdirmek
* Ýolagçylary howa gämisinden düşürmek
* Ýolagçylary aeroport binasyna ertmek
* Ýükleri howa gämisinden düşürmek, ýerlemek we paýlanylýan ýere ertmek
* Transfer we tranzit ýolagçylara hyzmat etmek
* Näsag ýolagçylara hyzmat etmek
* Ýeke barýan çagalara hyzmat etmek
* Aýratyn görnüşli ýükleriň geçirilişi
* Geçirmeklige gadagan edilýän we tölegleri geçirilmedik ýagdaýynda ýükleriň geçirilşine gadagan edilmekligi
* Ýolagçynyň özi gelmedik ýagdaýynda ýükiniň saklanmagy
* Bir howa gämisinden başga howa gämisini ýükleriň geçirilişi
* Ýolagçynyň ýüki ýiten ýagdaýynda alnyp barylmaly işler

**Uçuşlaryň howpsuzlygy**

Gatnawlaryň täjirçilik üpjinçiliginde Uçuşlaryň howpsuzlygy- gatnawlary guramak gullugyny uçuşda awia hadysalary bolmazdan täjirçilik üpjinçiligini ýerine ýetirmekden ybaratdyr.

Gatnawlaryň täjirçilik üpjinçiliginde Uçuşlaryň howpsuzlygy howa gämisine ýerleşdirilen ýükleriniň massasyna we howa gämisinde gadagan edilen serişdeleriň, predmetleriň ýoklygyna baglydyr.

Gatnawlary guraýan gulluk täjirçilik gatnawlarynyň howpsuzlygyna doly derejede jogapkärçilik çekýändir.

**Howa ulagynyň işini kadalaşdyrýan halkara guramalary. Sapak 1.**

**Raýat awiasiýasynyň halkara guramasy (ICAO)**

**ICAO (International Civil Aviation Organization)** – raýat awiasiýasynyň işiniň meselelerini, şol sanda howa gurşawyny ulanmagyň, uçuşlaryň howpsuzlyk we beýleki meselelerini kadalaşdyrýan we “Raýat awiasiýasynyň standartlaryny we işi guramagyň maslahat berilýän tejribesini” işläp düzýän Raýat awiasiýasynyň halkara guramasy (BMG ýörite edarasy).

1944-nji ýylda Çikago konwensiýasynyň girişinde düzlen, esasynda IKAO döredilen Raýat awiasiýasynyň halkara guramasynyň esasy meseleleri bolup, “halkara raýat awiasiýasy howpsuz we tertipli görnüşde ösüp biler ýaly we halkara howa aragatnaşyklary mümkinçilikleriň deňliginiň esasynda kesgitlenilip bilner ýaly we dogry hem-de tygşytly amala aşyrmak üçin” ylalaşýan döwletler tarapyndan ýörelgeleriň kesgitlenilmegi we çäreleriň kabul edilmegi çykyş edýär. 1944-nji ýylyň Çikago konwensiýasy ähli ylalaşýan döwletler üçin artykmaçlyklary we çäklendirmeleri kesgitledi, halkara standartlarynyň we maslahat berilýän tejribäniň kabul edilmegini üpjün etdi, aeronawigasiýa meselelerini kadalaşdyrdy, nawigasiýa serişdelerini we enjamlaryny gurnamagy maslahat berdi we gümrük hem-de immigrasiýa resmi ýagdaýlaryny çäklendirmek bilen, howa gatnawlaryna ýardam bermegi teklip etdi. Konwensiýa, degişlilikde her bir döwletiň öz çäginiň üstündäki howa giňişligine doly we gutarnykly özygtyýarlydygy we howa aragatnaşyklarynyň ylalaşýan döwletleriň çäginiň üstünden onuň deslapky razylygy bolmazdan hereket edip bilmeýändigi hakyndaky ýörelgäni ykrar etdi.

Halkara aeronawigasiýanyň ýörelgelerini we usullaryny işläp taýýarlamak we aşakdaky maksatlar bilen, halkara howa ulagynyň meýilnamalaşdyrylyşyna we ösdürilmegine ýardam bermek ***IKAO-nyň maksatlary we meseleleri*** bolup durýar:

1. Bütin dünýäde halkara raýat awiasiýasynyň howpsuz we tertipli ösüşini üpjün etmek;
2. Parahatçylyk maksatlarynda howa gämileriniň dürli konstruksion görnüşlerini oýlap tapmak, düzmek we ulanmak sungatyny goldamak;
3. Howa trassalarynyň, howa menzilleriniň we halkara raýat awiasiýasynyň aeronawigasiýa serişdeleriniň ösüşini goldamak;
4. Dünýäniň halklarynyň howpsuz, yzygiderli, netijeli we tygşytly howa ulagynyň bolan zerurlyklaryny kanagatlandyrmak;
5. Ýerliksiz bäsdeşlik bilen ýüze çykan ykdysady ýitgileriň öňüni almak;
6. Ylalaşýan döwletleriň hukuklaryna doly sylagy we her bir ylalaşýan döwlet üçin adalatly bolan halkara howa aragatnaşygy bilen meşgullanýan awiakärhanalaryny ulanmak mümkinçiliklerini üpjün etmek;
7. Ylalaşýan döwletlere degişlilikde hukuk kemsitmeleriň (diskriminatsiýanyň) öňüni almak;
8. Halkara aeronawigasiýada uçuşlaryň howpsuzlygyna ýardam bermek;
9. Halkara raýat aeronawigasiýanyň ähli nukdaýnazaryndan onuň ösüşine umumy ýardam bermek.

IKAO doly ygtyýarlandyrylan wekilçilik edarasy – Assambleýa we ýolbaşçylyk edýän edarasy – Geňeş bar. Assambleýa üç ýyldan bir gezek jemlenýärler we Assambleýanyň ýygnanyşmalarynyň dowamynda işleýän Tehniki, Ykdysady, Syýasy we Administratiw iş toparlaryny döredýär. Her bir ylalaşýan döwletiň bir ses bermäge hukugy bolýar we Assambleýanyň çözgüdi, eger-de başgasy Konwensiýa tarapyndan göz öňünde tutulmadyk bolsa, berlen sesleriň köplügi bilen kabul edilýär. Assambleýanyň mejlisi geçen IKAO mejlisinden soň tehniki, ykdysady, syýasy çäginde, şeýle hem tehniki ýardam çäginde geçirlen işleri jikme-jik öwrenýär we IKAO beýleki edaralaryna olaryň geljekki işine degişlilikde gollanma görkezmelerini berýär. Geňeş Assambleýanyň öňünde jogapkär bolan we üç ýyllyk möhleti bilen Assambleýa tarapyndan saýlanylýan 33 ylalaşýan döwletlerden durýan hemişelik edarasy bolup durýar.

Geňeşe saýlananda döwletleriň üç derejeleriniň göwnejaý wekilçiligi üpjün edilýär:

1. howa ulagynda öňde barýan döwletler;
2. halkara raýat awiasiýasy üçin serişdeleri we hyzmaty ýerine ýetirmekde has uly goşant goşýan döwletler;
3. bellenilmegi dünýäniň ähli esasy geografiki sebitleriniň Geňeşindäki wekilçiligi üpjün edýän birinji iki derejä goşulmadyk döwletler.

Geňeşiň düzüminde Aeronawigasiýa iş topary, Awiaulag komiteti, Bilelikdäki goldaw boýunça komiteti, maliýe komiteti we kanuna garşy gatyşma boýunça komiteti döredildi, olar IKAO işine hemişelik ýolbaşçylygy üpjün edýärler. Halkara standartlary we maslahat berilýän tejribäni kabul etmek we olary Halkara raýat awiasiýasy baradaky Çikago konwensiýasyna Goşundy hökmünde resmileşdirmek Geňeşiň esasy wezipeleriniň biri bolup durýar. Geňeş awiasiýa we Konwensiýany kabul etmeklige degişli bolan meseleler boýunça ylalaşýan döwletleriň arasynda araçyl hökmünde çykyş edip bilýär; ol halkara aeronawigasiýanyň ösüşi üçin päsgelleri döredip biljek islendik ýagdaýy derňäp we halkara howa ulagyny ulanmagyň howpsuzlygyny we yzygiderligini üpjün etmek üçin zerur bolup biljek hereketleri kabul edip bilýär.

Howa menzilleriniň we aeronawigasiýa enjamlarynyň enjamlaşdyrylmagynda tehniki ýardamyny bermek, şol sanda aragatnaşyk, howa hereketlerini dolandyrmak, gözleg we halas etmek, aerodromlaryň meteorologiki üpjünçiligi, aeronawigasiýa maglumatynyň gullugy, aeronawigasiýa kartlaryny bermek, awiasiýa işgärlerine şahadatnama bermek we işgärleri taýýarlamak çägindäki meseleleri çözmek IKAO işiniň ugurlarynyň biri bolup durýar. Tehniki ýardamy we bilelikdäki maliýeleşdirme aeronawigasiýa meýilnamalaryny amala aşyrmakda ýüze çykýan kynçylyklary çözmegiň beýleki mümkin bolan ýollaryna degişli. Bu işe IKAO Geňeşi ýolbaşçylyk edýär. Ol beýlekileriň hatarynda işiň dürli ugurlary boýunça bilermenleriň toparyny esaslandyrdy, halkara howa ulagynyň meselelerini çözmek boýunça maslahatlary işläp taýýarlamak onuň meselesi bolup durýar. Hususanda, IKAO bu meseleleri çözmek bilen bagly bolan kesgitli kynçylyklara duçar bolýar. Meseleleri aşakdaky üç esasy topara bölmek bolýar:

1. raýat awiasiýasynyň ýolbaşçylyk edýän edaralarynyň çäginde guramaçylyk we dolandyryş häsiýetli meseleler;
2. serişdeleri gurnamaga, ulanmaga we dolandyrmaga hem-de hyzmat etmäge jogap berýän taýýarlykly işgärleriň ýetmezçiliginiň netijesinde ýüze çykýan meseleler;
3. howa menzilleriniň gurluşygy we kämilleşdirilmegi, enjamlary we ätiýaçlyk şaýlaryny satyn almak üçin, şeýle hem zähmet hakyny tölemek we kadaly iş şertlerini döretmek üçin serişdeleriň ýetmezçiliginiň netijesinde ýüze çykýan meseleler (köplenç bu kynçylyklar özara bagly bolýar, sebäbi işgärleriň ýetmezçiligini serişdeleriň ýoklugy bilen, serişdeleriň ýoklugyny bolsa – ýurt üçin raýat awiasiýasynyň wajyplygynyň we bähbidiniň pesligi bilen düşündirmek bolýar).

Baş kätibiň ýolbaşçylygynda Sekretariat IKAO hemişelik iş edarasy bolup durýar. Sekretariat Assambleýanyň, Geňeşiň we olaryň hemişelik hem-de wagtlaýyn edaralarynyň işini üpjün edýär. Guramaçylyk taýdan Sekretariat bäş müdirlikden (býurodan) durýar: Aeronawigasiýa, Administratiw, Awiaulag, Hukuk we tehniki ýardamy. Müdirlikleriň her biri bölümlerden we böleklerden duraýr. Howa ulagynyň işiniň ähli meseleleri bilen Awiaulag müdirligi meşgullanýar, ol aşakdaky iki bölümden durýar:

1. Ykdysady-statistiki bölüm dört bölekden durýar: awiasiýa tarifleri, ykdysady syýasat, awiaulag derňewleri, statistika;
2. Bilelikdäki maliýeleşdirme we enjamlary ulanmak bölümi üç bölekden durýar: resmileşdirmeleri ýönekeýleşdirmek, bilelikdäki maliýeleşdirme, howa menzillerini dolandyrmak we ugur enjamlaryny ulanmak.

***Awiaulag dolandyryşyň işi*** aşakdaky meseleleri çözmeklige gönükdirilen:

* analitiki derňewi geçirmek we howa ulagyň dürli ykdysady meseleleri boýunça synlary taýýarlamak, şol sanda dünýä we sebit derejesinde howa gatnawlaryň geljekki ösüşiniň çaklamasyny düzmek;
* howa menzili we aeronawigasiýa serişdelerini ulanmak üçin awiatarifler we ýygymlar çäginde gözükdirme maglumatlaryny we beýleki maglumatlary işläp taýýarlamak we/ýa-da täzelemek, halkara howa gatnawlaryny (yzygiderli, şeýle hem yzygiderli däl) çaklamak, düzgünnamalaşdyrmak, statistika, resmileşdirmeleri ýönekeýleşdirmek, bilelikdäki maliýeleşdirme;
* awiaulag konferenesiýalaryny, ýöriteleşdirilen we zolaklaýyn geňeşleri, resmi däl sebitleýin seminarlary we kurslary taýýarlamak we geçirmek bilen bagly bolan işleriň toplumyny üpjün etmek;
* Çikago konwensiýasyny işläp taýýarlamak we Ylalaşýan döwletler tarapyndan ulanylmagynda ýardam bermek (halkara howa gatnawlarynda resmileşdirmeleri ýönekeýleşdirmek);
* Atlantik ummanyň üstünden uçuşlar üçin aerinawigasiýa enjamlaryny bilelikde maliýeleşdirmek hakyndaky 1956-njy Dat we Island ylalaşygyny ýerine ýetirmek boýunça hereketleri geçirmek;
* BMG bilen we beýleki degişli guramalar, şol sanda raýat awiasiýasynyň sebitleýin edaralary bilen howa ulagynyň çägindäki ähli meseleler boýunça özara işleşmek.

IKAO halkara howa gatnawlarynda resmileşdirmeleri ýönekeýleşdirmek boýunça milli komitetleriň işine uly üns berýär. Köp döwletler – IKAO agzalary – Resmileşdirmeleri ýönekeýleşdirmek, goşundylaryny ýerine ýetirmek boýunça ähli zerur hereketleri kabul etmek üçin, adatça raýat awiasiýasy müdirliginiň, gümrük we immigrasiýa gulluklarynyň, howpsuzlyk, neşe serişdelerine gözegçilik edaralarynyň, oba hojalyk, saglygy goraýyş we syýahatçylyk meseleleri bilen meşgullanýan edaralaryň wekillerini, şeýle hem awiakompaniýalaryň wekilerini öz içine alýan komitetleri döretdiler.

Iş resmileşdirmeleriň sanyny azaltmakdan daşary, IKAO güýçleri ýolagçylar, olaryň ýükleri we awiaýükleri üçin howa menzilleriniň binasynda göwnejaý şertleri döretmeklige we olary zerur bolan serişdeler we gulluklar bilen enjamlaşdyrylmaga gönükdirilen. Garrylar we maýyplar üçin has gowy şertleriň döredilmegi has uly üns berildi. Howa gatnawlarynyň göwrüminiň üznüksiz ösüşi howa menzilleriniň dolandyryş bölümleri üçin howa menzilleriniň serişdelerini we gulluklaryny täzelemek meselesi bilen yzygiderli meşgullanmak zerurlygyny döretdi. Bar bolan binalary ýa-da täze desgalary dikeltmek meýilleşdirilende, mümkin boldugyça öňünden, kagyzda taslama işlenip düzülmezinden öň meýilleşdirýän tarapyň we ulanyjynyň arasyndaky gönükdirmäniň we hyzmatdaşlygyň jebis gatnaşyklaryny gurnamak zerur. Ýolagçylaryň we ýükleriň barlag-goýberiş nokatlaryndan çalt geçmegi üçin howa menzillerinde ulag akymyny guramak boýunça göwnejaý çäreler we barlag nokatlarynyň, ýükleri getirmegiň ýerleriniň, ýükleri gaýtadan işlemek üçin serişdeleriň we enjamlaryň we ş.m. ýeterlik sany zerurdyr.

Raýat awiasiýasynyň wajyp meseleleri has amaly gyzyklanmany döredýär, IKAO işini olary çözmeklige gönükdirilen. Olaryň arasynda kanuna garşy gatyşma meselesi has wajyp bolup durýar, ol uçuşlaryň howpsuzlygyna we awiaýolagçylaryň ömrüne howp döredýän terrorçylyk hereketleriniň nokady bolan halkara raýat awiasiýasynyň howpsuzlygyna düýpli howpy döredýär. IKAO bütin dünýäde awiasiýa howpsuzlygyny üpjün etmek çärelerini kämilleşdirmek boýunça birnäçe teklipler bilen çykyş etdi. Şeýlelikde, 1991-nji ýylyň fewrlynda diplomatiki konferensiýa plastiki partlaýjy maddalary ýüze çykarmak maksady bilen, olary nyşanlamak hakynda halkara konwensiýany kabul etdi. Awiasiýa hopwsuzlygy sferasynda döwletlere maliýe, tehniki we maddy ýardamyny bermegiň täze mehanizmi döredildi. IKAO agzalarynyň – döwletleriniň bilermenleriniň ulanjak howpsuzlyk boýunça ähli zady öz içine alýan gollanmany işläp taýýarlamak IKAO işleýän wajyp meseleleriniň biri bolup durýar.

Şeýle-de, adam faktorynyň we uçuşlaryň howpsuzlygynyň meseleleri IKAO we onuň agzalarynyň öňünde durýan ýene bir mesele bolup durýar. Şu günki günde subýektiwny faktorlaryň ýalňyşy bilen ähli awiasiýa hadysalarynyň takmynan 75% bolup geçýär. Geljekde uçuşlaryň howpsuzlygyny ýokarlandyrmak üçin, pudak düýpli netijeleri almak üçin subýektiwny faktoryň çäginde öz işini işjeňleşdirmeli.

Şeýle hem, özünde awiasiýa sesini azaltmak we uçarlaryň hereketlendirijileriniň emissiýasyny gysgaltmak baradaky meseleleri jemleýän daşky gurşawyň meseleleri düýpli sorag bolup durýar. IKAO Daşky gurşawyň goragy – ses boýunça sertifikatlaşdyrylan howa gämilerini ulanyşdan aýyrmak hakynda hemme zady öz içine alýan bütindünýä ylalaşygyň baglaşylmagyny gazandy. Ses boýunça howa gämilerini sertifikatlaşdyrmaga bildirilýän tehniki talaplar, sesiň derejesine gözegçilik we ýer meýdanlaryny ulanmak meýilleşdirilende sesliligiň derejesiniň ölçeg birligi we awiasiýa hereketlendirijileriň emissiýasy 1991-nji ýylyň oktýabrynda geçirilen IKAO Assambleýasynyň ýörite mejlisinde Çikago konwensiýasyna goşuldy. Bu gämileriň ulanyşy 2002-nji ýylyň aprelinden soň gadagan edildi.

IKAO işleýän indiki wajyp meselesi howa gatnawlaryny düzgünnamalaşdyrmak meseleleri we täjirçilik sferasynda bolup geçýän üýtgeşmeler, şol sanda ykdysady kanunçylygyndaky üýtgetmeler bilen bagly. Ýörite bu soraglar boýunça 1992-nji ýylyň aprelinde “Halkara howa gatnawlaryny kadalaşdyrmagyň geljegi” temasyna howa ulagy boýunça IKAO Bütindünýä kollokwiumy döredildi. Howa menzilleriň we howa menzilleriň zolaklarynda howa giňişliginiň hetden aşa ýüklenilmegi örän wajyp mesele bolup durýar. IKAO, bu meseläni diňe ykdysady, tehniki we ulanyş häsiýetli güýçleri birleşdirmek bilen, toplumlaýyn çözüp bolýandygyny belleýär. Bu sebitde umumy ýagdaýyň meseleleri boýunça ýolbaşçylyk edýän ýörelgelerden daşary döwletlere howa menzillerini, serişdeleri we ugur boýunça gulluklary dolandyrmak boýunça dürli gollanmalaryň, şol sanda howa menzilleriň guramaçylyk gurluşy, maliýe barlagynyň we hasabatlylygyň ulgamlary, ýygymlary tutup galmak, awiasiýa däl çeşmelerinden howa menzilleriň girdejilerini ýokarlandyrmak we howa menzilleriň infragurluşyny maliýeleşdirmek ýaly meseleler boýunça Gollanmanyň çap edilmeginiň esasynda dürli maslahatlar hödürlenilýär.

Ozal sanalyp geçilen we IKAO işleýän halkara howa ulagyň ösüşiniň beýleki meseleleri öz gezeginde hukuk meseleleriniň çözgüdini, hususanda, hukuk taýdan düzgünnamalaşdyrylmagy talap edýär. Halkara howa hukukgy we raýat awiasiýa işini hukuk taýdan düzgünnamalaşdyrmak umuman, howa ulagynyň sebitinde ýüze çykýan çylşyrymly ykdysady we durmuş özara gatnaşyklarynyň aýrylmaz düzüm birligi bolup durýar. Ähli agzalan meseleleriň çözgüdi düýpli maliýe we adam serişdeleri bilen bagly, olar esasan hem, ösýän ýurtlar we bazar ykdysadyýetine geçýän ýurtlar üçin wajypdyr. Bu, howa gämileriniň parklaryny täzelemek we howa menzillerini, aeronawigasiýa serişdelerini we gulluklaryny maliýeleşdirmek bilen bagly bolan meselelere degişli.

**Howa ulagynyň işini kadalaşdyrýan halkara guramalary. Sapak 2.**

**Howa ulagynyň halkara assosiasiýasy (IATA)**

**IATA** (**International Air Ulagation Association**) – tarifleriň ulanyş derejesi, gurluşy we düzgünleri boýunça maslahatlary, gatnawlaryň ýeke-täk umumy şertlerini, şol sanda ýolagçylara hyzmat etmegiň standartlaryny işläp taýýarlaýan hökümet däl halkara guramasy. Howa ulagynyň halkara assosiasiýasy yzygiderli halkara uçuşlary ýerine ýetirýän dünýäniň 200 gowrak awiakompaniýalaryny jemleýän has täsirli hökümet däl halkara guramasy bolup durýar.

IATA IKAO syýasatyny we standartlaryny durmuşa geçirmek, olary dürli sebitleriň, howa menzilleriň hakyky şertlerine degişlilikde ulanmak bilen meşgullanýar, halkara gatnawlaryň takyk meselelerini çözýär, düzgünleri, gollanmalary, awiatarifleri işläp düzýär, awiakompaniýalarda we howa menzillerinde önümçilik proseslerini standartlaşdyrmagyň, ýeke-täk görnüşe getirmegiň we awtomatlaşdyrmagyň maksatnamalaryny, uçuşlaryň howpsuzlygyny, awiatehnikasynyň tehniki ulanyşyny we abatlamasyny üpjün etmek çäreleriniň ulgamyny amala aşyrýar. ***Şu günki günde IATA gurluşy*** iki gurama bölünen:

1. “Treýd Assoşieýşn” pudaklaýyn assosiasiýasy, ol howa ulagyň tehniki, hukuk, maliýe soraglary, uçuşlaryň howpsuzlygy, howa menzilleriň ösüşi, nawigasuýa, ykdysady we täjirçilik barlaglary, ýolagçylaryň, goşlaryň, ýükleriň gatnawyny standartlaşdyrmak, howa menzillerinde howpsuzlyk, agentlikler bilen özara gatnaşyklar, köptaraplaýyn ylalaşyklar, gatnawlaryň düzgünleri we işleri we beýl. bilen meşgullanýar.
2. Tarifleri gönükdirmek boýunça assosiasiýa. Tarifleri gönükdirmek boýunça iş ulanyş çykdajylarynyň derňewi, tarifleriň kesgitlenilmegini, tarifleriň düzüliş düzgünlerini, howa menzilleriň ýygymlaryny, komissiýa töleglerini öz içine alýar.

Her ýyldaky Baş konferensiýa IATA ýokary edarasy bolup durýar. Konferensiýada çözgütler köpçülikleýin 2/3 sesler bilen kabul edilýär. Baş konferensiýada 1 ýyl möhleti bilen IATA Prezidenti saýlanylýar. Prezidentiň wezipesi sylagly bolup durýar, muňa garamazdan ol özüniň esasy işinden aýrylman, ýagny sylaglanman işleýär. IATA Tertipnamasyna laýyklykda, saýlanan Prezident indiki Baş konferensiýada başlyk bolmaly, ondan soňra täze täze Prezident saýlanylýar. Baş konferensiýalaryň arasyndaky döwürde IATA ýerine ýetiriji ýolbaşçylygy Ýerine ýetiriji Komitet amala aşyrýar, oňa baş konferensiýalarda dürli awiakompaniýalaryň ýolbaşçylary nobatlaýyn saýlanylýar. Ýerine ýetiriji Komiteti awiakompaniýalardaky özüniň esasy işinden aýrylman işleýär. IATA ýerine ýetiriji komiteti baş konferensiýalarda geljekde tassyklanmak bilen, Baş direktoryň ygtyýarlyklaryny saýlaýar we kesgitleýär, ol baş dolandyryjy, ýerine ýetiriji wekil we IATA ştab-edarasynda hakyky ýolbaşçy bolýar.

IATA Tertipnamasy bilen kesgitlenilen maksatlar we meseleler komitetleriň geňeşinde ýylda iki gezek ýygnanýan awiakompaniýalaryň wekillerinden durýan IATA komitetleriniň we konferensiýalarynyň gurluşy arkaly amala aşyrylýar. IATA Sekretariaty hemişelik iş edarasy bolup durýar. IATA Sekretariatynda bäsleşik bilen saýlanyp alnan 450 golaý işgär işleýär. Sekretariat iki esasy ofisde: Ženewada we Monrealda, şeýle hem Bankokda, Dakarda, Ženewada, Londonda, Naýrobida, Rio-de-Žaneýroda ýerleşýän birnäçe sebitleýin tehniki ofislerinde ýerleşýär. IATA sebitleýin wekilleri Parižde, Buenos-Aýresde, Singapurda, Waşingtonda, Dublinde we Sidneýde ýerleşýär.

IATA-da üç hemişelik komitetleri döredildi we işleýär: Gatnawlar boýunça komitet; Tehniki komitet; Maliýe komiteti. Komitetleriň işi assosiasiýalaryň işiniň esasy ugurlary boýunça meseleleriň toplumyny gurşap alýar, dünýäniň 150 ýurtlarynyň 200 gowrak awia iş toparlary dünýä raýat awiasiýasy senagatynyň täsirli güýji bolmak bilen, IATA agzalary bolup durýar. Häzirki wagtda IATA yzygiderli halkara awiakompaniýalaryň takmynan 100% agzalygyny, şeýle hem yzygiderli esasda işleýän awiakompaniýalaryň assosiasiýalaşdyrylan agzalygyny öz içine alýar we örän abraýly we täsirli hökümet däl halkara awiasiýa guramasy bolup durýar. Häzirki zaman tapgyrynda gatnawlaryň göwrüminiň we umumy girdejileriň absolýut ösüşine garamazdan, awiagatnadyjylaryň ýokarlanýan çykdajylarynyň dünýä howa ulagynyň esasy meselesi bolup durýandygyny bellemek bilen, IATA halkara howa ýollarynda awiagatnadyjylaryň çykdajylarynyň azaldylmagyna gönükdirilen täjirçilik işinde çäreleriň tapgyrlaryny geçirýär. Bu ugurda IATA tariflerini gönükdirmek maksatnamasy işiň wajyp çygry bolup durýar, onuň üstünde 80 IATA agzalaryny – awiakompaniýalary öz içine alýan tarifleri gönükdirmek boýunça Assosiasiýa işleýär.

IATA awiakompaniýalara netijeli ýardamy awiakompaniýalaryň üstünlikli täjirçilik işiniň düýbüni tutmak, dürli bazarlary dogry ulanmak we her ugurda bähbitli tarifler kesgitlenilende, öz gyzyklanmalaryny goramak mümkinçilikleri bilen üpjün etmekden durýar.

IATA awiagatnadyjylara netijeli ýardamy bazaryň üýtgäp durýan talaplaryna täsir etmäge, awiagatnawlaryň satuwyny amala aşyrýan IATA agentlikleriniň işiniň hasabyny ýöretmäge we gözegçilik etmäge, satuw baradaky maglumatlaryň alyş-çalyşygyny ulgamlaşdyrmaga we awtomatlaşdyrmaga mümkinçilik berýän IATA agentlik maksatnamalaryny durmuşa geçirmekden ybarat.

Dünýäniň ähli awiakompaniýalary tarapyndan ykrar edilen bar bolan IATA Hasaplaşyk Edarasy (“Kliring Haus”) özara hasaplaşyklaryň wajyp guraly bolup durýar. Ol bank amallaryna çykdajylary düýpli azaltmaga we degişli tölegleri almak prosesini çaltlandyrmaga mümkinçilik berýär.

BSP (Bill and Settlement Plan) shemasy boýunça IATA merkezleşdirilen zolaklaýyn hasaplaşyklaryň täze ulgamynyň girizilmegi kesgitli sebitlerde awiagatnawlaryň netijeli satuwyny üpjün etmeklige gönükdirilen we her bir sebitde awiakompaniýalary üçin satuwy amala aşyrýan IATA ähli agentliklerinden BSP gatnaşyjylary tarapyndan bellenilen bankyň üsti bilen girdejini öz wagtyndan almakdan durýar. KASS (Kargo Ekkaunts Settlment Sistem) shemasy boýunça ýük daşamalary üçin ýöriteleşdirilen zolaklaýyn hasaplaşyklaryň ulgamy hem munuň ýaly wezipeleri ýerine ýetirýär.

Şeýlelik bilen, IATA awiakompaniýalara – özüniň agzalaryna köp meseleleri çözmek we maliýe netijelerini gowulandyrmak üçin mümkinçilikleriň giň gerimini hödürleýär.

**Howa ulagynyň işini kadalaşdyrýan halkara guramalary. Sapak 3.**

**Howa menzilleriniň halkara geňeşi (ACI)**

**Airport Concil International** (**ACI**) – Howa menzilleriň halkara geňeşi, degişlilikde bellige alnyş ýurduň (Şwesariýanyň) kanunlary we düzgünleri ulanylýan täjirçilik däl (peýda getirmeýän) gurama bolup durýar.

Guramanyň Tertipnamasynda beýan edilen ACI esasy wezipeleri aşakdakylar:

1. dünýäniň raýat howa menzilleri bilen hyzmatdaşygy we ikitaraplaýyn ýardamy giňeltmek we goldamak;
2. umumy gyzyklanmany döredýän soraglar boýunça howa menzilleriň – ACI agzalarynyň ýagdaýyny we amaly çärelerini işläp taýýarlamak we bu ýagdaýy raýat awiasiýasynyň beýleki halkara guramalarynda goramak;
3. awiaýolagçylaryň, ýük ugradyjylaryň, milli we dünýä ykdysadyýetiň gyzyklanmalarynda howa ulagynyň howpsuz, ekologiki taýdan arassa we netijeli hereket etmegine ýardam bermek maksady bilen, raýat awiasiýasynyň we howa ulagynyň halkara aragatnaşyklarynyň baş düzüm bölekleriniň arasynda hyzmatdaşlygyň taglymatyny we amaly ýollaryny işläp taýýarlamak;
4. howa menzilleriň maglumat üpjünçiligini dolandyryş ulgamlaryny, infragurluşyň ösüş aragatnaşyklarynyň, ekologiki meseleleri çözmek boýunça, maliýe üpjünçiliginiň, marketingiň, aerodromlaryň ulanyş we saklanyş ulgamlaryny kämilleşdirmek meseleleri boýunça howa menzilleriň arasynda özara maglumat we tejribe alyş-çalyşygyny üpjün etmek.

ACI köp wezipeleri aşakdaky ýaly iş komitetleriniň we toparlarynyň üsti bilen amala aşyrylýar:

* ýolagçy- we ýük akymlarynyň gurluşyna we göwrümine baglylykda howa menzilleriniň täjirçilik işiniň standart maksatnamalaryny kesgitlemek;
* howa menzilleriniň ulanyjylarynyň: ýolagçylaryň, barýanlaryň, işgärleriň, howa menzili bilen gatyşyk we goňşy guramalaryň täjirçilik zerurlyklaryny öwrenmek;
* täjirçilik hyzmatlarynyň ulanyş şertlerini öwrenmek we howa menzillerinde hyzmat ediş standartlaryny we derejesini kesgitlemek;
* howa menzillerinde täjirçilik işiniň dürli görnüşlerini kesgitlemegiň we durmuşa geçirmegiň netijeleriniň maliýe jähtlerini öwrenmek;
* howa menzilleriň awiasiýa däl işinden girdejileri ýokarlandyrmagyň optimal ýollaryny öwrenmek we gözlemek;
* awiaýolagçylaryna hyzmat etmegiň önümçilik proseslerini awtomatlaşdyrmagyň ulgamyna bildirilýän talaplaryň işlenip düzülmesine gatnaşmak (IATA bilen bilelikde);
* halkara simpoziumlaryň, seminarlaryň, konferensiýalaryň we howa menzillerine we howa ulagy çygryna hyzmat etmek üçin beýleki çäreleri, şol sanda kadadan çykmak, bäsdeşlik, ýokary agram salmalary; täjirçilik işiniň netijeliligi; howpsuzlyk, resmileşdirmeleri ýönekeýleşdirmek; howa menzilleriniň, awiakompaniýalaryň we howa ulagy ulanyjylaryň assosiasiýalarynyň arasyndaky özara gatnaşyklar; maglumaty gaýtadan işlemegiň awtomatlaşdyrylmagy, maglumat ulgamlary; aeromenzil toplumlaryny taslamak we enjamlaşdyrmak, olary ulanmak; ýolagçylara howa menzilleriniň hyzmaty, ýükleri gaýtadan işlemek; marketing; ýer ulagy; howa menzilleriniň önümçilik proseslerini howpsuz, meýilnamalaýyn we netijeli amala aşyrmaklyga, şeýle hem degişli enjamlara we işlere degişli bolan her bir jähti öwrenmek ýaly meseleleri guramak we geçirilmegine ýardam bermek.

Howa menzilleriň halkara geňeşi dünýäniň howa menzilleriniň halkara assosiasiýasy bolup durýar, howa menzilleriniň – assosiasiýanyň agzalarynyň arasyndaky, şeýle hem dünýä raýat awiasiýasyndaky beýleki hyzmatdaşlar bilen, şol sanda hökümet guramalary, awiakompaniýalary we uçar gurluşyk hereketleri bilen hyzmatdaşlygy giňeltmekde ýardam bermek onuň esasy maksady bolup durýar. Munuň ýaly hyzmatdaşlygyň kömegi bilen, ACI awiaýolagçylary daşky gurşaw bilen sazlaşykly ykjam, howpsuz we netijeli howa-ulag ulgamy bilen üpjün etmekde düýpli goşant goşýar.

IKAO, IATA we beýlekiler ýaly dünýä awiasiýa guramalary bilen özara gatnaşyk prosesinde Howa menzilleriniň halkara geňeşi “howa menzilleriň ýaýradyjysy” bolup durýar. Ol bu guramalarda onuň komitetlerinde işlenip düzülýän, onuň ýolbaşçylyk edýän edaralary tarapyndan ykrar edilýän we howa menzilleriň ähli jemagatlarynyň gyzyklanmasyny görkezýän howa menzilleriň toparlaýyn ýagdaýyny görkezýär. Häzirki wagtda Howa menzilleriň halkara geňeşiniň doly ygtyýarly agzalary bolup, dübýäniň 150 ýurtlaryndan 500 gowrak howa menzilleri we howa menzil guramalary çykyş edýär. ACI IKAO gözegçilik ediji derejesine we BMG Ykdysady we durmuş ösüşi boýunça geňeşinde maslahat beriji derejesine eýe.

Ýolbaşçylyk edýän Geňeşiň saýlaýan her ýyldaky Baş assambleýasy ACI baş ýolbaşçy edarasy bolup durýar. Geňeşiň agzalarynyň arasyndan Ýerine ýetiriji Komitet saýlanylýar, onuň wezipeleri: syýasy-strategiki maslahatlary düzmek; Ýolabşçylyk edýän Geňeşiň çözgütleriniň ýerine ýetirilişine gözegçilik etmek; dünýäde ösýän aerosyýasy ýagdaýyna we howa menzilleri – ACI agzalary üçin onuň ähli mümkin bolan netijelerine gözegçilik etmek.

Howa menzilleriň halkara geňeşine geografiki ýörelge boýunça alty sebitleýin bölek girýär: Afrika; Aziýa; Ýewropa; Latyn Amerika (Karib suw howdanynyň ýurtlarynyň howa menzillerini goşmak bilen); Demirgazyk Amerika; Ýuwaş ummany.

Ştab-edarasy Brýusselde esaslanan ACI Ýewropa sebitleýin bölegine Ýewropanyň 222 howa menzillerini ulanýan 157 yzygiderli agzalar girýär.

Baş direktor tarapyndan ýüklenilýän Ştab-edarasy hemişelik iş edarasy bolup durýar. ACI ştab-edarasy Ženewada ýerleşýär.

ACI düzüminde her biri öz ygtyýarlyklarynyň çäginde howa menzilleriň işiniň we ösüşiniň esasy ugurlary boýunça takyk strategiýany işläp düzýän aşakdaky bäş hemişelik komitetleri bar:

1. Uçuşlaryň tehnikasy we howpsuzlygy boýunça komitet howa menzilleriniň zolaklarynda howa giňişliginiň; howa menzilleriniň hetden aşa ýüklenilmeginiň meselelerini; üstünlikli aeronawigasiýa ulgamlaryny, UGM, DÝ we perronlaryň fiziki häsiýetnamalaryny; wizual nawigasiýa ulgamlaryny; howa menzilleriniň enjamlaryny we desgalaryny; perronda we aerodromda mehanizirleme serişdeleriniň hereketinde howpsuzlygy; adatdan daşary, howply, awaiýa şertlerinde howa menzilleriniň we aerodromlaryň işiniň meýilnamalaşdyrylmagyny; awariýa-halas ediş amallaryny we ýangyny söndürmek boýunça amallary, aerodromlardan awariýada bozulan howa gämileriniň aýrylmagyny gurşap alýar.
2. Daşky gurşawy (ekologiýany) goramak boýunça komitet: sesiň kadalary boýunça HG sertifikatlaşdyrmak; sesler boýunça ulanyş çäklendirmeleri; hereketlendirijileriň çykarýan gazlary bilen daşky gurşawyň hapalanmagy; howa menzilleriň töwereginde ekerançylygyň meýilleşdirilmegi; ýerde hereketlendirijileriň çapyşygy; UGM sürçeklige garşy göreşde himiki serişdeleriniň ulanylmagy; ýangyjy saklamak we ÝÇS hapalaryndan aerodrom örtmelerini arassalamak; ümüri aýyrmak, guşlary gorkuzmak ýaly meseleleriň üstünde işleýär.
3. Ykdysadyýet boýunça komitet howa menzilleriniň ýygymlarynyň we möçberleriniň; howpsuzlygy üpjün etmek üçin we ýolagçylara hyzmat etmek boýunça ýygymlaryň ulgamyny döretmegiň we ylalaşdyrmagyň üstünde işleýär; howa menzilleriniň ulanyjylaryna maslahat berýär; şertnamalar bilen täjirçilik işiniň, ýokary agram salmalary göz öňünde tutmak bilen, bahalaryň emele geliş meseleleriniň; walýuta meseleleriniň; maliýe statistikasy ulgamynyň; maliýeleşdirmek we eýeçilik etmek meseleleriniň; döwlet salgyt salmalary bilen bagly meseleleriň, şeýle hem howa menzillerine awiagatnawlaryň bazarynda kadalaşdyrylmazlygyň we awiagatnadyjylaryň jebisleşmeginiň, howa aragatnaşyklarynyň ylalaşyklarynyň, howa we ýokary çalt ulaglaryň beýleki görnüşleriniň bäsdeşliginiň, bronlama ulgamynyň kompýuterleşdirilmeginiň täsiri ýaly meseleleriň ykdysady netijeleriniň üstünde işleýär.
4. Awiasiýa howpsuzlygy boýunça komitet uçarlaryň bortunda we ýerde howpsuzlyk meseleleriniň çözgütleriniň üstünde işleýär; aerodroma bolan elýeterliligiň barlagyna degişli bolan çäreleri kabul edýär; awiasiýa howpsuzlygyny üpjün etmegiň tehnikasyny we tehnologiýasyny girizýär; howpsuzlygy üpjün etmegiň we resmileşdirmeleri ýönekeýleşdirmegiň arasyndaky özara baglanyşygy amala aşyrýar.
5. Resmileşdirmeleri ýönekeýleşdirmek (we awiaýolagçylaryna hyzmat etmek ulgamyny kämilleşdirmek) boýunça komitet resmileşdirmeleri ýönekeýleşdirmek we ýolagçylara hyzmat edilende, goşlar we ýükler gaýtadan işlenilende ýokary oňaýlylygy döretmek; awiaýolagçylaryna hyzmat etmek prosesi awtomatlaşdyrmak we ýükleri gaýtadan işlemek boýunça meseleleri; howply ýükleri daşamak boýunça meseleleri gurşap alýar; neşe serişdelerini gatnawyň öňüni almak boýunça çäreleri görýär we howpsuzlygy üpjün etmegiň we resmileşdirmeleri ýönekeýleşdirmegiň arasyndaky özara baglanyşygy amala aşyrýar.

***Howa menzilleriniň halkara geňeşi*** köp halkara guramalary bilen jebis ***işewürlik hyzmatdaşlygy saklaýar***: Çyzykly uçuşlaryň assosiasiýalarynyň halkara federasiýasy, Awiadispetçerleriň assosiasiýalarynyň halkara federasiýasy, Halkara söwda edarasy, aerokosmiki senagatynyň işgärleriniň assosiasiýalarynyň halkara geňeşi we beýl. Bu hyzmatdaşlykda beýleki umumy meseleler bilen bir hatarda uçarlaryň we howa menzilleriň düzütlerini, biçüwlerini, kämilleşdirmek, ösdürmek we utgaşdyrmak ýaly meseleler çözülýär.

***Meselem:*** ACI agzalary bolup, Russiýanyň indiki howa menzilleri çykyş edýär: Şeremetýewo, Domodedowo, Wnukowo, Pulkowo, Kolsowo, Kazan, Magadan, Rostow-na-Donu, Soçi, Günorta-Sahalin we beýlekiler.

IKAO, IATA we ACI agzalygy resmileşdirmeleri ýönekeýleşdirmegiň we uçuşlaryň howpsuzlygyny üpjün etmegiň jähtlerini özara baglanyşdyrmakda awiakompaniýalaryň we howa menzilleriň güýçlerini gönükdirmek üçin giň mümkinçilikleri berýär.